
(TOTUL ESTE SIMPLU DAR GREU DE FACUT) 


„Știința fără religie este şchioapă, 
religia fără ştiinţă este oarbă.” 
(Einstein) 


„OM, îndrumă-mă 

de la iluzie, la realitate, 

de la întuneric, la lumină, 

de la moarte la nemurire, 

să fiu cu veşnicia, mereu, în pace.” 
(Incantaţie vedică) 


REDUCEREA LA SIMPLU (1) 


În textul de mai jos vor fi şi lucruri contradictorii care 
au fost adevărate în momentul în care le-am scris. 


„Murim de când ne naştem, 
din fericire o mai ducem aşa o vreme” 
(România literară - Pegasul toian - Tudor Vasiliu). 


Da, este pentru tine, cu toată dragostea mea. 
(eu) 


Când te desparţi de cineva, nu-l pierzi ci-l câştigi, pentru că el 
pleacă în drumul lui, fără tine, 

Rugăciunea pefectă este cea în care nu ceri nimic. 

Nu umilinţa trebuie s-o-nvăţ ci modestia. 

Când Dumnezeu îmi arată că nu trebuia să fac ceva, nu mă-ntreb 
unde am greşit ci cât am învăţat din asta, 

Nu de pedeapsa Dumnezeirii mă tem ci de greşeala mea. 

Eu am tot timpul din lume numai că nu coincide cu al tău. 
lubito, hai să fim un întreg pentru că, oricum, se va ivi ceva 
care să fie altfel decât noil Un nou început? 

Chemarea lui Dumnezeu? N-o aştepta de la mine. Du-te! 

Știu, iubito, că nu vei mai dori să-mi tai părul sau să-mi găseşti 
călcâiul slab, pentru că ai învăţat să mă iubeşti dar tot vei fi 


curioasă până unde se întinde puterea mea şi dacă poţi să mi-o 
iei. 

Ne dorim ca dragostea să dureze pentru că este frumoasă dar 
uităm că frumuseţea stă tocmai în efemeritatea ei. 

Ne propunem să fim liberi şi devenim sclavii propriilor noastre 
obiceiuri. 

Filmele visează pentru noi. 

Lipsa imaginaţiei ne blochează între calculator, televizor şi 
telefon. 

Prezentul trebuie să devină un trecut pe care urmaşii noştri să-l 
considere demn de continuat. 

lubito, dacă nu voi fi eu în prag, vor fi faptele mele care te 
aşteaptă. 

Legea relativităţii este, şi ea, relativă. 

Dacă vrei să te vezi mare gândeşte-te cât eşti de mic. 

Ştiu pentru a uita ca să am loc să ştiu din nou. 

Dacă ceea ce am scris îţi trezeşte numai admiraţia pentru 
mine, înseamnă că nu ţi se adresează. 

Dacă eu susţin că Dumnezeu există se va chinui cineva să-mi 
demonstreze contrariul; aşa că las pe fiecare să se convingă 
singur. 

Tot ceea ce am scris eu, ai gândit şi tu, vezi cât de mic este 
meritul meu? 

Viaţa mea este cea care arată ceva; moartea mea nu arată 
nimic chiar dacă-mi aduce o glorie de care n-am avut niciodată 
nevoie. 

Ideea ca tu să mă iubeşti cum te iubesc eu este absurdă chiar 
şi numai pentru faptul că suntem diferiţi. 

Nu vreau să te conving să crezi în Dumnezeu ci să crezi în tine. 


Pentru un om flămând nu contează cât de sintetică este 
mâncarea. 

Tot ceea ce mănânc este bun pentru că eu cred asta. 

Îmi accept durerile dar nu le chem şi nu-mi fac plăcere. 

Nu sunt trufaş. Am numai conştiinţa valorii mele; dacă m-aş 
arăta mai umil de atât, aş fi parşiv. 

Dumnezeule, inclusiv îngerul meu păzitor este în mine! 
Nu-ncerca să-mi demonstrezi mie ceva; fii tu însuţi! 

Dacă arăţi că poţi, îţi atragi invidia şi ura celor care nu vor să 
poată, aşa că lasă-i să ceară şi dă-le numai cât cer; dacă te 
prefaci că nu poţi, se va ivi cineva care să te ajute cu forţa. 

Fac totul pentru că vreau să fiu văzut de cei din jur cu toate că 
Ştiu că nu contează decât ceea ce vede Dumnezeu? 

Dacă te temi de moarte, de ce-ţi pierzi viaţa temându-te? 
Culmea prostiei este să te crezi deştept. 

Cineva spunea: „Prost este cel care dă sfaturi dar este şi mai 
prost cel care crede că vor fi urmate”; tind să fiu de acord. 
Dacă salutul mayaş „Tu eşti un alt eul” este adevărat, atunci 
toate defectele pe care le văd la tine sunt ale mele. 
Înţelepciunea lumii este disipată în trufiile celor care s-au 
lăudat cu descoperirea unor frânturi din ea şi este necesară o 
reducere la simplu. 

Dacă am făcut păcatul de a păşi pe calea cunoaşterii nu trebuie 
să ne punem cenuşă-n cap pentru asta ci să trecem prin ea 
către cunoaşterea absolută care este non-cunoaştere. 

Nu există corespondenţă între noroc şi ghinion, nu sunt nici 
echivalente şi nici complementare, valorile universale nu se 
supun regulilor comerţului. 

Credinţa mea înseamnă să-mi susţin ideile până când văd că 
sunt greşite, nu până la capăt. 

Sunt iubitor dar nu permisiv. 

Pentru animalul-eu starea naturală a fost aceea de foame şi, 
de frică să nu revină, mă îmbuib, azi. 

Nu trebuie să-mi fac diete ci să mănânc atunci când mi-e 
foame şi numai cât să-mi potolesc foamea. 

Când am anticipat ceva rău, acel rău a venit astfel încât să-mi 
demonstreze că mi-am făcut griji degeaba. 

Când beau puţin, beau cum vreau, când beau mai mult, beau 
cu apă. 

Este greşit să crezi că aperitivul trebuie să fie tare, el trebuie să 
stimuleze digestia, nu să ardă stomacul de aceea educaţia nu 
începe cu cereri exagerate, 

Primesc mai mult pentru că dau mai mult. 

Când refuz apropierea ta, înseamnă că renunţ la o caracteristică 
dominantă pe care tu o ai şi eu nu o mai vreau dar nu pentru că 
nu te mai iubesc. 

Dacă aş colecta ceea ce am dat ar trebui să trăiesc o veşnicie în 
pace dar tu eşti, încă, nerecunoscător şi eu îmi petrec veşnicia 
explicând. 

Te privesc în ochi pentru că nu-mi este ruşine. 

Nu mulţumesc părinţilor mei pentru că m-au născut ci pentru 
ce m-au învăţat. 

Nimic nu este raţional, totul este să faci ce trebuie, când 
trebuie. Cum? Făcând. 

Nu faptul că ne certăm este rău ci faptul că punem ură în asta. 
Bolile nu sunt ale mele ci numai starea de bine. 

Copii fiind, ne-nvaţă toţi; părinţi fiind, învăţăm pe alţii; bunici 
ajunşi, învăţăm noi de la alţii. N-ar trebui, invers? 

Când spun „mulţumesc“ şi „iartă-mă”, nu mă diminuez ci 
cresc. 


Dacă sunt un vis al tău, Doamne, vreau să fiu unul frumos pe 
care să-l păstrezi după ce te vei trezi. 

Toate gândurile şi faptele tale nu îmbogăţesc lumea ci numai 
pe tine însuţi. 

Când vreau să-mi vadă cineva realizarile trebuie să mă gândesc 
la faptul că Tu, Doamne, mă vezi mereu. 

Nu mi-am forţat copiii să-mi urmeze religia; fiecare are drumul 
lui spre Dumnezeu. 

Dumnezeu a admis ideea de diavol numai pentru ca lumea să 
devină contradictorie. 

In infinitatea de posibilităţi care se deschid în faţa noastră, 
fiecare drum este bun; unele drumuri sunt doar mai grele. 
Ceea ce este ciudat este faptul că am impresia că nu mă 
descurc în hăţişurile vieţii când, de fapt, mă descurc foarte 
bine pentru că nu se poate altfel. 

In marea lor majoritate cei care primesc o carte se limitează la 
a citi dedicaţia sau nici atât. 

Dumnezeu, Eul meu suprem, mă cunoaşte foarte bine, mai am 
de lucrat la autocunoaştere. 

intr-o lume veşnică şi infinită există o infinitate de adevăruri 
dintre care trebuie să-l selectez pe al meu şi să-l trăiesc. 
Datoria mea este să trăiesc frumos, restul este format doar din 
variaţiuni pe această temă. 

Starea mea supremă nu este încadrarea în nişte reguli 
prestabilite ci capacitatea de adaptare continuă. 

Nu-ţi fac un bine azi, ca să te adaptezi şi să fii apt pentru a 
construi binele tău de mâine. 

Dacă nu mai am pe cine să iubesc, de ce maitrăiesc eu? 

Şi ca să fii primit într-o mănăstire trebuie să ai un defect 
speculabil, să faci nişte compromisuri sau să fii un cunoscut al 
stareţului. 

De ce să mă gândesc la rău când lucrurile merg atât de bine? 
Vreau să aflu când mă voi sătura de bine. 

Chiar dacă mă repet, susţin că în universul infinit şi veşnic, este 
loc să fie numai bine, fără o compensație echivalentă, pentru 
că între cele două, nu este decât diferenţa de percepţie a mea, 
ca şi punct considerat fix. 

Am reuşit să am o zi perfectă ceea ce înseamnă că se poate. 
Dau celui care cere dar cei care cer mint, aşa că dau 
Dumnezeirii ca să primească cei ce au nevoie. 

De ce, Doamne, când beau mă simt mai aproape de Tine, dacă 
nu-i bine să beau? 

Mă recunosc în tine, Doamne, pentru că-mi pui piedici pe care 
şi eu mi le-aş pune. 

Dacă tu răzi, eu râd, dacă tu plângi, eu plâng. De ce dacă eu 
plâng, tu râzi? 

Nu citi cărţile mele, ai de trăit viaţa ta, cărţile mele sunt doar 
nişte jaloane pentru ca eu să-mi amintesc de mine. 

Nu mă tem de nici o boală, mă tem numai de slăbiciunea 
credinţei mele. 

Doamne, îţi cer să-mi dai şi să-mi faci dar nu-nvăţ să iau şi să 
fac singur. 

Nu spun că fac ceea ce vrea Dumnezeu pentru că nu-i ştiu 
vrerea deci fac ceea ce cred că-i bine şi sper să-i placă. 

Lumea are dreptul să inventeze şi să admire orice, estetica 
urâtului, arta decadentă, ororile cele mai mari iar eu am 
dreptul să nu fiu de acord. 


Doamne, când te acuz pentru că mi-ai dat o pedeapsă deşi am 
făcut ce-ai vrut Tu, ştiu sigur c-am făcut ce-am crezut eu că vrei 
Tu dar mă scuz cu umanitatea mea şi te rog să mă ierţi pentru 
că sunt parşiv şi ticălos deşi sunt parşiv şi ticălos în momentul 
în care îţi cer asta, 

Nu „auzi-mă şi mă miluieşte!” este soluţia ci „auzi-mă şi mă 
îndrumă!”, 

Nu există impotenţă ci, numai, plictiseală şi lene. 

Adevărul paradoxal este că ne place să credem în minciună. 

Nu murim pentru că aşa trebuie ci pentru că am ajuns să 
credem în iminenţa morţii. 

De ce caut ceva ieftin când pot să-mi permit tot ce este frumos 
şi util? 

Ideea că nimeni nu este prooroc în ţara lui s-a născut din trufia 
de a dori să fii recunoscut. 

Vreau să demonstrez celor din jur că sunt deosebit şi ori devin 
tiran ori plec în altă parte. De ce nu încerc să-i conving de 
faptul că ceea ce eu pot, pot şi ei? 

Adevărul este un punct considerat fix şi de aceea este nevoie 
de Dumnezeu care este un punct fix pentru noi. 

Nu mă îndoiesc de faptul că am dreptate până în momentul în 
care mi se dovedeşte contrariul şi, atunci, cred în acea idee 
nouă pentru că evoluţia înseamnă să crezi în adevăruri relative 
dar succesive. 

Nu trebuie să-ţi explic ceea ce eşti ci să-mi explic ceea ce sunt. 
lubita mea, nu mă asculţi când îţi spun ceva pentru că tu deja 
ştii dar vei ajunge mai târziu la concluzia asta. 

Dacă tu eşti eu, draga mea, înseamnă că tot ceea ce faci tu 
este bine. 

Dă-mi de lucru, nu odihnă şi voi trăi veşnic! 

Dacă analizezi corect nu găseşti nicio diferenţă între un 
intelectual de excepţie şi un meşteşugar de excepţie. 

Îi apreciez cu toată ființa pe marii oameni ai lumii şi-i 
mulţumesc lui Dumnezeu pentru că sunt EU. 

Apa este necesitate, postul este virtute, mişcarea este bucurie 
iar viaţa adaptare. 

Când mişcarea devine o corvoadă, eşti bătrân. 

Hristos a spus mamei sale, la nunta din Caana Galileii „Femeie, 
n-a venit încă timpul meu!” dar a făcut minunea care i s-a cerut. 
Cred că cel mai tare drog este mâncarea pentru că te face să 
crezi că mori de foame cu farfuria plină. 

Cănd voi fi reuşit să-mi bat spaimele mele atavice, voi mai fi 
făcut un pas; când voi fi reuşit să nu mai am sentimentul de 
vinovăţie şi nu voi mai căuta vinovaţi, voi fi mai aproape de 
Dumnezeu. 

Nu sunt perfect şi nu voi fi ci numai, veşnic, perfectibil. 

Nu mă iubeşti, iubeşti dragostea mea pentru tine; când mă vei 
iubi, te vei iubi şi va fi trecerea în planul iubirii. Ce va fi mai 
apoi, vom vedea, 

Unele dintre cugetările mele sunt şchioape din frica de a nu 
jigni divinitatea cu toate că ştiu că sunt liber să cuget orice, cu 
condiţia de a făptui corect; dar frica..., 

Dintre toţi filosofii, Blaga şi Noica mi-au marcat gândirea, nu 
pentru că i-am citit foarte atent ci pentru că i-am simţit foarte 
bine. 

Femeia a fost făcută din coasta mea şi, până când nu va 
deveni, din nou, coastă şi nu junghi în coaste, nu voi fi 
complet. 

Când yin şi yang vor deveni un singur punct, acest punct va fi 
germenele unui nou univers. 


Îmi plac pietrele pentru că am senzaţia că reprezintă 
etenitatea cu toate că ştiu că eternitatea nu poate fi 
reprezentată decât de ea însăşi. 

lertarea nu este o virtute ci o stare de fapt. 

Dacă merg mai repede, mă-ntorc să mergem împreună. 

Dacă voi muri ştiu că am încercat să nu mor, dacă nu voi muri 
voi şti doar eu. 

Acum nu scriu pentru că tu taci... 

Draga mea, suntem complementari, nu antagonici. 

Aş lipsi cu drag de la propria mea înmormântare. 

Dacă ai credinţa că populaţia lumii este prea mare, oferă-te 
primul... 

Când ai ales războiul nu sunt decât două alternative: mori sau 
eşti mort. 

Nu vreau să te schimb, dacă tu nu vrei. 

Eu îl admir pe cel care nu şi-a lăsat inteligenţa speculată de alţii 
şi a ales viaţa. 

Ceea ce azi este deosebit, mâine este obişnuit deci nu este loc 
de trufie. 


GĂBIȚA: Toţi oamenii sunt buni. Când întâlnim pe cineva care 


nu ne place, ne întâlnim, de fapt, pe noi, văzuți din unghiul 
întunecat, „Toţi oamenii sunt buni” sau „Toţi oamenii au ceva 
bun”? Eu am și ceva bun și ceva rău. Mă străduiesc să păstrez 
balanţa înclinată spre bine și lumină. Dacă am fi numai buni, am 
mai fi oameni? 


Despre locuri aflăm toţi din diverse surse anume; experienţele 
trăite sunt personale. Alţii nu se vor simţi bine sau bucura în 
locurile care pe tine te-au vrăjit. 

Convenienţele sociale nu fac decăt să ne separe sufletele, unele 
de celelalte. Depăşeşte convenienţele. Păstrează politeţea şi poţi 
face orice. 

Bolile secolului: terorism şi cancer. Şi, pentru ultima, se pare că 
s-au găsit remedii. Prima este ură între naţii şi răzbunare. Cine 
a început primul? Ce contează? 

Când ne vom fi suficienţi unul altuia, draga mea, vom fi trecut 
dincolo cu trup cu tot. 

Dacă mă raportez la Tine, Tată, nu mai am temeri. 

Orice aş face, rămân un om obişnuit 


GĂBIȚA: Aș scrie, dragul meu, dar din păcate nu am scăpat de 


trufia de a dori să fac totul bine de prima dată. Dacă stau bine și 
mă găndesc, în opoziţie față de trufie, stă perseverenţa și 
tenacitatea de a-ţi urma un gănd, un crez. Așa pusă problema, 
ajungem la ideea că trufia e la ea acasă în sufletele puturoșilor. 
Oare dacă-i privim pe cei din jur se validează ideea? 

Nu trebuie să demonstrez că sunt mai bun decât tine ci că sunt 
mai bun decât mine cel de acum o clipă. 

Căsătoria este în suflet, nu în deget. 

Nu există boli, există numai tarele adunate de noi în încercarea 
stupidă de a ne domina unii pe alţii, într-o unitate finită de timp. 
Eu sunt sănătos, puternic, tânăr, viu şi veşnic. 

Dragostea este ceea ce rămâne după ce am îndepărtat sexul. 
Eu te iubesc, tu mă vei iubi. 

Dacă azi tu eşti eu, mâine eu voi fi tu. 

Nu mă tem; n-am de ce. 

Câinele meu ar avea forţa să mă ucidă dar totuşi se teme de 
mine şi mă iubeşte. Oare mă iubeşte sau numai se teme? 


Ne măsurăm după numărul banilor şi mărimea organelor 
sexuale şi nu după frumuseţea şi adevărul ideilor noastre. 

Nu vreau să fiu tănăr pentru a-i impresiona pe cei din jur ci 
pentru ca eu să fiu fericit când mă văd în oglindă. 

Ceea ce este important pentru mine este ceea ce am uitat nu 
ceea ce am scris. 

Nu duc lipsa celor dragi, pentru că-i port în suflet, oriunde s-ar 
afla ei. 

Necredincios nu este acel ce-şi schimbă credinţa ci acela care 
se teme să şi-o recunoască, 

Am reuşit, sunt eu! 

Dacă-ţi recunoşti greşelile nu mai eşti şantajabil, iată avantajul 
spovedaniei, 

O femeie trebuie să fie: curvă în pat, gospodină în bucătărie şi 
doamnă în societate; important este să nu le-ncurce între ele. 
În lumea asta, toţi suntem îngeri pentru cei din jur, într-un 
anume moment. 

Am fost şi mai pot fi rău dar nu malefic. 

Eu vreau, dar nu ştiu cum; şi pentru că vreau din tot sufletul, 
voi şti cum. 

Să fie bine şi armonie; nu pot s-o fac eu dar pot s-o doresc. 

Tu, mamă, ai pus toate spaimele tale în lume. Nu te mai teme, 
m-am trezit. 

Da, tată, nu am făcut ca tine ci în sensul tău pentru că nu vreau 
să-ţi repet drumul ci să-l continui. 

Dacă tu mori îmbuibat de bunătăţi, mori mai fericit decât mine? 
În iconografie, Dumnezeu-Tatăl este bătrăn, Isus este copil sau 
tânăr răstignit ori nu, Duhul sfânt este un porumbel iar 
Fecioara Maria are chipul de femeie, pictat naiv. lată de ce 


17 


18 


Dumnezeu a spus: „Să nu-ţi faci chip cioplit”; îl vei ciopli sau 
picta după experienţa ta limitată. 

Nu lumina omoară fluturele ci căldura degajată de ea şi 
încăpăţânarea fluturelui de a nu renunţa. 

Nu îi repet cuiva că-i fac bine ci îi fac bine în mod repetat. 

Nu te lăuda că înţelegi ce sunt ci apreciază la justă valoare 
ceea ce eşti. 

Nu îmi pare rău că am uitat o idee care părea frumoasă; 
înseamnă că părea, numai. 

Nu apreciez un longeviv pentru ideile lui ci pentru longevitatea 
ideilor lui. 

Nu te compătimesc pentru ceea ce eşti pentru că vei ajunge 
ceea ce sunt. 

Nu fac nimic pentru că te iubesc ci pentru că tu eşti eu şi mă 
iubesc. 

Dumnezeu nu este sperietoarea copiilor săi ci BINELE nostru 
pus împreună. 

Eu nu sunt ceea ce vedeţi că sunt, ci ceea ce sunt indiferent de 
ceea ce vedeţi voi. 

Draga mea, îmi plac picioarele tale, părul tău, ochii tăi, şi tot 
ceea ce se vede dar nu-mi plac ideile tale. 

Ideal este ca ceea ce spui să fie ceea ce faci. Vrei? 

Eu am dezvoltat o idee iar tu ai achiesat la ea. Nu mă lăuda pe 
mine ci du ideea mai departe. 

Vă admir pe toţi cei care aţi fost, dar trăiesc pentru mine; şi nu 
ca să vă cânt osanale inutile. 

Avem de trecut o probă de cuplu, dacă ne despărţim, vom 
găsi, cu greu, parteneri adecvaţi. 

În acest concurs care este viața suntem singuri, restul sunt 
competitori, antrenori sau arbitri. 


Ceea ce am descoperit eu nu este neapărat valabil şi pentru 
tine. 

Nu există risipă ci numai lăcomie şi zgărcenie. 

Dacă tu nu faci ceva la fel de bine ca mine, nu-nseamnă că-mi 
eşti inferior ci că suntem diferiţi. 

Copacul nu face fructele pentru mine, doar face; eu nu fac 
nimic pentru tine, doar fac. 

Nu-nseamnă nimic dacă ţi-am dat din surplusul meu ci dacă 
am devenit, amândoi, mai buni. 

Mă crezi trufaş pentru ceea ce-ţi spun, dar eu sunt mulţumit 
doar de ceea ce fac. 

Eu nu cred, Doamne, că mi-ai dat lumea ca să mă inchizi. 

Este adevărat că pot să-ţi spun cum să faci dar nu să fac în 
locul tău. 

Da, tată, mă schimb, nu te neg. 

l-ai arătat femeii tale că poţi să faci bani fără să-ţi pese cum şi 
ea te dispreţuieşte; eu i-am arătat femeii mele c-o iubesc şi ea 
m-a ajutat să gospodărim puţinul pe care-l avem şi să ne 
simţim bogaţi. 

Boala Alzheimer pare să fie o formă de autism a senectuţii. 
Sunt veşnic şi am devenit conştient de veşnicia mea, nu mă 
grăbesc. 

Ideea este să ne ştim, nu să ne pierdem. 

Sunt suprem? Vreau să fiu suprem? Ştiu să fiu suprem? Pot să 
fiu suprem? Da, pot, dar mi-e frică. 

Nu vreau să te fac să crezi în Dumnezeul meu ci doar să te 
conving să crezi în tine însuţi, ca un prim pas. 

Prefer să mi se spună că metoda folosită de mine nu este 
tocmai potrivită dar să obţin rezultatul, decât să fiu felicitat 
„pentru câte metode ştiu fără a ajunge la rezultat. 

Ceea ce faci spre binele tău va aduce altora tot bine; dacă faci 
totul spre răul tău, ceilalţi vor fi victime colaterale. 

Pe unii oameni îi ajuţi mai mult lipsindu-le decât fiind alături de ei. 
Tot ceea ce faci fără să crezi este nereuşită tocmai pentru că 
TU, CEL SUPREM, nu accepţi asta. 

Tu vrei să-mi demonstrezi mie ce valoros eşti cu toate că asta 
trebuie să ţi-o demonstrezi ţie. 

Eu vreau să-ţi fac bine; tu vrei să-ţi fac bine în loc să vrei să-ţi 
faci bine. 

Dacă sunt un instrument al Tău, Doamne, nu vreau să te lovesc 
peste mână ci să-ţi fiu de folos. 

Nu-ncerc să Te jignesc, Doamne, nu pentru că mi-e frică ci 
pentru că sunt de acord cu drumul pe care mi l-ai ales. 

Vreau ca soţia mea să se simtă ca o prinţesă dar nu una 
mofturoasă şi fără caracter, 


GĂBIȚA: Cu frumuseţea te naşti, educaţia o dobândești. 


e Nu-mi dau drumul de creangă pentru că sunt în siguranţă; 


nu zbor, deşi ştiu, pentru că mi-e frică; vreau să obţin totul 
fără să risc. 


e Dacă nu-mi câştig hrana zilnică nu pot avea respect pentru 


mine însumi. 


e  Eşticeeacevreisă fii dar nu-ţi dai seama de asta. 
e Fiindcă tu eşti în viaţa mea, te subordonezi voinţei mele, 


când eu sunt în viaţa ta, fac la fel; totul este să distingem 
cele două aspecte. 


GĂBIȚA: Adevarul despre „conflicte” și cum să le abordezi: 


E simplu, ca orice lucru autentic, conflictul să-l transformi în 
non-conflict. 

o Parcă, acum, vedem două căi: Să cedez ori să lupt, 


[e] 


[e] 


Acum văd tot două dar, un pic, transparente: „să cedez, 
considerând că este un conflict” și „să merg înainte în idee 
cu credinţa că am dreptate”, 

În niciuna dintre cele două căi nu mai percep starea de 
conflict iar, ambele căi, cred că au la bază credinţa pură 
din vibrația cea mai adăncă a simţirii tale, că, dacă cedez, 
e bine sau, dacă-mi susţin ideea, e la fel de bine. 

Conflictele cu ceilalți sunt ca apa de ploaie. Gravele 
conflicte sunt în sufletul nostru și ele trebuie rezolvate cu 
prioritate, 

Credinţa șterge conflictele din suflet şi, în asta, cred că, 
rezidă și ideea de evoluţie, de îmbogăţire spirituală, de 
lecţii învăţate, de autocunoaștere, etc. 

Ce simplu e! De transformat conflictul în non-conflict este, 
poate, una dintre pietrele noastre de încercare. 

De fapt, mergând mai departe, poate că simţirea noastră 
sau percepţia noastră asupra „conflictelor” ar trebui 
ajustată și sa ne concentrăm spre a nu le mai identifica. 
Totul e yin şi yang; conflicte și non-conflicte. 

Trebuie ajustate percepțiile. 

De ce îţi sunt date conflictele? Ca să le transformi în non- 
conflicte. 

Adică să cedezi sau să lupţi? 

Nu, ci să nu le mai percepi drept conflicte ci ca lucruri 
normale și firești, 

Atunci ai șansa de a deveni „zen”. 


Hristos ne-a spus, prin vobele şi faptele sale: „Nu sunt EL, sunt 
expresia LUI”. 
Bucuria mea este să trăiesc cu voi, nu în afara voastră. 


Mereu spun: „Doamne, eşti puternic 


pr 


, „Doamne, eşti generos!”, 


„Doamne, eşti veşnic!” în loc să spun: „Doamne, sunt puternic!”, 


„Doamne, sunt generos!”, „Doamne, sunt veşnic 


p 

Nu critic şi nu neg ceea ce fac alţii pentru că, şi acestea, sunt 
necesare. 

Dacă nu mă tem de Dumnezeu, nu mă tem de nimeni. 

N-am tratat un pacient, am câştigat un adept. 

Eu sunt excepţia care confirmă regulile. 

De ce-aş vrea să fac pe alţii să creadă în ce cred eu, negându-le 
liberul arbitru, dacă nu din orgoliul de a fi considerat învăţător? 
Am hotărât să mă desprind de turmă şi să devin o entitate 
separată dar vreau să rămân în turmă, ca să fac asta. 

Stelelor, trebuie să aflu de ce sunt eu aici şi nu de ce sunteţi 
voi acolo! 

Eu trebuie să cred, nu să demonstrez cuiva asta. 

Nu există „acasă”, există „aici”, 

Nu ştiu dacă ceea ce au făcut Adam şi Eva este păcatul originar 
sau un simplu nou început. 

Ideea de a nu face nimic bine, pentru că nu iei nimic cu tine după 
moarte, este înşelătoare: iei ideea de a face ceva bine sau rău. 

Îmi mulţumesc mie pentru că mi-am dat drumul spre mine şi 
că mă voi întâlni cu mine. 

De ce mă infatuez alergând după idei deosebite când ştiu că 
ele vor deveni, oricum, un lucru comun? 

Mă invidiezi pentru ideile mele cu toate că ştii că le poţi avea şi tu 
în loc să dormi sau să mănânci sau în timp ce dormi sau mănânci. 
Doamne, oare nu se numeşte trufie faptul că eu spun lucruri 
pe care nimeni nu le cere? Totuşi le spun numai, nu le impun. 
Nici o cugetare de-a mea nu este mai importantă decât lista de 
cumpărături, 

În vindecare există două principii de bază, pe care le-am văzut 
eu: „Boala este omul” şi „Credinţa ta te-a vindecat.” 


Lumea te va plasa acolo unde îţi este locul. Trebuie să faci 
numai ceea ce-ţi place şi să aştepţi. Dacă te grăbeşti, vei suferi 
de plictiseală; dacă eşti încet şi nehotărât, vei aştepta mai 
mult, dar nu scapi de locul tău, 

Eu nu cred că mai au rost conflictele când ştiu că sunt eu. 
Lumea merge înainte condusă de Dumnezeu şi nu de nulităţile 
iţite pe diverse scaune;de aceea evoluăm, cu toate că ne pare 
că stagnăm. 

Cel care zice că nu crede, CREDE că are dreptate. 

Nu cred că, cel fără de păcat, s-ar murdări să dea cu piatra într- 
un semen al său. 

Tot ceea ce fac, trebuie să fac singur; nu pot fi învăţător ci doar 
„exemplu” cu toate consecinţele de rigoare. 

Cunoaşterea lumii îmi sporeşte prejudecățile, prejudecățile îmi 
umbresc viaţa; în consecinţă, trebuie să renunţ la prejudecăţi, 
nu la cunoaşterea lumii. 

Vrei să fii ceva? Fii tu însuţi! 

Nu te urăsc, te dezaprob. 

Am toate bolile şi niciuna, am toate defectele şi niciunul, am 
tot ceea ce este uman şi nimic din asta. 

Eu sunt voi, acceptaţi-mă! 

Eu sunt „tu“. Tu eşti „eu”? 

Nu trebuie să încerc să fac, ci să fac pur şi simplu. 

Nu contează cum petreci sărbătoarea ci că ai ţinut postul 
dinaintea ei. 

Suntem foarte mândri că urinăm din picioare cu toate că este 
cea mai măruntă calitate a noastră. 

Tot ce mi se-ntâmplă mă-nvaţă, 

Nu mă tem de moarte, în această variantă a veşniciei, vreau, 
doar, să rămân eu, în veşnicie. 

Doamne, nu vreau să Te înlocuiesc ci să-ţi fiu de folos. 

Am datoria să aduc lăngă mine un singur om, perechea mea. 
Este uşor să te iubeşti pe tine cu toate defectele tale şi să-i 
găseşti scuze dar iubeşte acel „tine” fericit care este deasupra 
comparaţiilor. 

lubita mea, vreau să înţelegi că nu suntem perfecţi unul fără 
altul dar nici împreună nu suntem perfecţi ci, doar, mai buni. 
Eu nu câştig şi nu pierd, am totul şi nimic. 

Părerea mea este că păcatul originar ar putea fi lăcomia care 
ne-a luat credinţa că putem evolua. 

Luptând împotriva unei boli, despre care credem că ştim totul, 
distrugem corpul despre care nu ştim nimic. 

Dacă mor, ştiu că eului actual îi va părea rău după sine şi-ar 
vrea să-l cunoască pe eul viitor. 

Nu trebuie să caut idei ci numai să le las să vină, 

Am găsit plăcerea de a face şi îmi place ceea ce fac. 

Şi dacă Dumnezeu ne numeşte copii nu pentru că suntem fiii 
Lui ci pentru că, încă, mai apucăm lumânarea de flacără. 

După beţie, când suntem mai aproape de corpul nostru, bem 
apă dimineaţa. 


GĂBIȚA: Lucrurile par complicate din perspectiva unui suflet 


bi sau tridimensional dar devin simple, clare, logice din perspectiva 
unui suflet multidimensional. Poate că atunci când reducem 
judecata și percepţia la simplu ar fi o dovadă că mintea și sufletul 
nostru au evoluat. 

Complexitatea înseamnă că acolo unde, cum şi când mă simt 
eu bine, te simţi şi tu bine. 

Ştiu cât am trăit, nu cât mai am de trăit, aşa că încerc să nu mă 
repet. 


Doamne, dacă Te-aş considera perfect, n-ar însemna că Te 
limitez? 

Mintea mea, copil încă, vrea să cunoască lumea în loc să 
aştepte ca aceasta să i se reveleze. 

Nu te strădui să ajungi, vei ajunge. 

Nu-ţi explic, vei şti. 

Cu cât mă voi odihni mai puţin, cu atât voi trăi mai mult. 

Nu vreau să demonstrez că ceva este greşit ci numai că există 
şi o altă posibilitate. 

Nu pentru că este uşor ci pentru că este greu trebuie să fac 
asta. 

Somnul este firesc, odihna trebuie să fie activă. 

Copilul meu trebuie să trăiască mereu între cei pe care i-a ales; 
eu nu-i sunt nici povară şi nici cloşcă. 

Prietene, eu încerc să nu deranjez universul şi, în consecinţă, 
nici pe tine. 

E greu şi sunt tentat să renunţ dar se pune problema dacă-mi 
va fi mai uşor să stau şi să-mi aştept moartea. 

Trăiesc în lumea creată de mine nu în cea creată de alţii şi mă 
simt bine. 

Sunt veşnic pentru că sunt copil, încă. 

Ce am altceva de făcut, decât să-ţi fac ţie o bucurie? 

Sunt doar fericit şi nu mândru că sunt fericit. 

Dacă vom respecta mereu regula, nu vom fi mai puternici; 
diavolul a fost inventat de cei care vor stăpânirea lumii. 

Nu descântecul sau rugăciunea sunt mai slabe ci credinţa ta în 
ele. 

Ceea ce trebuie să obţin este conştienţa de sine şi raportarea 
la VEŞNICIE. De ce trebuie? Le-am obţinut când le-am 
conştientizat, mă străduiesc să identific pasul următor. 

Tinereţea nu vrea să ştie, bătrâneţea a renunţat să poată. 
Dumnezeu ne distruge, din când în când, bibliotecile, ca să ne 
arate că locul cunoaşterii este în lumea reală. 

Pantofarul nu este respectat tocmai pentru că nu are pantofi, 
deci, nu se respectă pe sine. Dacă ar avea cei mai frumoşi 
pantofi, lumea ar spune: „Uite-l pe Domnul Pantofar, mi-a 
promis că, atunci când îşi va face pantofi noi, mi-i va da mie pe 
aceştia, la un preţ bun.” 

Nu te-ncarci cu energia mea ci cu ştiinţa de a-ţi folosi propria 
ta energie. 

Nu există nereuşită ci numai insuficientă credinţă că vei reuşi 
în acel mod. 

Doamne, dacă aş fi Tu n-aş mai fi eu dar Tu eşti eul meu 
superior şi drumul meu duce, inerent, către Tine. 

Este cum vrei tu şi Dumnezeul tău, eu, doar, mă bucur că v-aţi 
găsit. 

Dacă mi-aş lua din Univers numai strictul necesar, aş fi perfect 
dar imuabil, aşa că iau mai mult şi dau mai departe ceea ce nu- 
mi foloseşte. 

Nu ştiu cum să-mi întreb corpul ce ar vrea cu adevărat pentru 
că este atât de „eu” că nu putem avea un dialog. 

Mi-ajunge somnul zilnic; de ce-aş dormi veşnic? 

Suntem toţi în aceeaşi veşnicie dar nu conştienţi de asta. 

N-am a mă teme de nimic dat fiind că totul vine de la Tine. 

Am ars ofrandele pentru Tine, le-am pus pe altare, am găsit noi 
metode dar n-am renunţat la ele, din lăcomie. 

Cum pot eu să te iubesc dacă tu nu te iubeşti? 

În infinitatea lumilor există una în care eu mă potrivesc 
perfect. O caut, 


Tot ceea ce fac este pentru credinţa mea şi nu pentru un om 
anume. 

Ai totul şi nu apreciezi, dar când pierzi ceva pui cea mai stupidă 
întrebare: „Doamne, cu ce ţi-am greşit?” 

Tu crezi că eu sunt potrivit pentru tine fără a vedea că, şi eu, 
trebuie să simt asta. 

Singura mea mândrie este că nu sunt al nimănui. 

Dumnezeu i-a cerut cuiva să-şi sacrifice copilul şi, când acesta a 
vrut s-o facă, l-a oprit. Noi sacrificăm viitorul copiilor noştri 
fără să ne-o fi cerut cineva. 

Ştiu că voi ieşi victorios şi îmbogăţit din fiecare conflict dar tot 
îmi displace conflictul. 

Democraţia este triumful prostiei, regalitatea este triumful 
decadenţei deci, soluţia ar fi elitismul. Dar cine alege membrii 
elitei? Plebea sau monarhul? Lumea-şi urmează drumul şi atât 
plebea cât şi regii vor deveni elite şi nu va mai fi nevoie de 
conducători, 

Trebuie să învăţ cum să guvernez oamenii pentru a şti să mă 
guvernez pe mine sau cum să mă guvernez pe mine pentru a 
şti să guvernez oamenii? 

Viaţa este o perpetuă complicare a ceea ce este simplu, de 
aceea trebuie mereu să ne-ntoarcem la simplu pentru a o 
putea înţelege; dar cine-o poate înţelege în timp ce-o trăieşte? 
Dumnezeu este esenţa mea. 

Tu eşti sufletul meu pereche şi ştii asta dar mai trebuie să 
treacă timp pentru a ne descoperi. Fii calmă, avem o veşnicie. 
Doamne, eu vreau să fiu ucenicul Tău, nu al ucenicilor Tăi! 

Tot ceea ce fac este pentru că eu cred că trebuie făcut; dacă 
greşesc, este pentru că nu a folosit nimănui. 

Nu sunt greşit ci acel ce greşeşte. 

Câinele meu care mă iubeşte dar se teme de mine va ajunge să 
mă iubească; şi atât. 

Apa este aghiasmă în orice stare s-ar afla precum eu sunt om 
în orice moment. 

Gogoşica pe care am făcut-o eu nu era pâinea bunicii dar era 
din acelaşi aluat. 

Eu dorm, tu dormi, El veghează. 

Nu sunt legat de nimic dar totul este legat de mine. 

Vreau să te văd dartu nu vrei să fii văzut, aşa că aştept. 

Ceea ce fac este ceea ce simt; dacă nu este cum ar trebui 
înseamnă că mi-au mai rămas nişte tare de învins. 

Într-o noapte era ziuă şi tu te distrai dând afară muştele care 
ne deranjau. Nu exista nici ieri şi nici mâine. Dădeam afară 
muştele şi ne bucuram că le-am salvat, Dar muştele au murit 
oricum, pentru că nu erau conştiente de ele însele. Şi totuşi, 
noi am sperat ca una dintre muşte să ajungă să-şi amintească 
de ea. Ce-am făcut noi? Am avut o bucurie fără a fi siguri de 
rezultat. Şi ce? Ne-am simţit bine făcând asta şi poate o muscă 
a trăit având şansa să-şi amintească de ea. 

Ceea ce este interesant este că atunci când vorbim eşti de 
acord cu mine dar când trebuie să facem, constaţi că nu poţi. 
Va fi! 

Tu-mi spui de unde să-mi iau ce-mi trebuie dar eu trebuie 
să-nvăţ să-mi iau numai ce-mi trebuie şi cât îmi trebuie. E ca-n 
copilărie, când îmi dădea voie vecinul să-mi culeg mere din 
livada lui dar eu tot furam câteva. 

Zic eu că Te laud pe Tine, dar mă împodobesc şi mă-mbuib. 

Eşti femeia perfectă pentru mine dar, dacă ar trebui să trăim 
împreună, ne-am sufoca reciproc. 

Când încerc să te-ajut să te vindeci ştiu că Dumnezeu îmi dă 
atăt cât meriţi. 


Dacă se-ntâmplă altora ceva ce ne-am dorit şi noi, de ce ne 
simţim frustraţi? 

Tu eşti, eu voi fi! 

Nu te gândi la viitor, fă-l! 

Dragu! meu viitor, vreau să-ţi fac un prezent altfel! 

Pot ceea ce vrei Tu dar, uneori, vreau să fac ceea ce vreau eu şi 
trebuie să-mi asum riscul. 

Tăria ideii va ajunge, până la urmă, să învingă măiestria 
cuvântului. 

Doamne, eu cred că trebuie să fac ceea ce fac pentru că, dacă 
aş aştepta să faci Tu şi să-mi dai nu ţi-aş mai fi de niciun folos. 
Mă supăr pe mine însumi pentru că uneori sunt prea activ şi 
alteori prea moale dar uit că asta este teoria contrariilor şi că 
n-am de ce să fiu supărat pe mine. 

Chiar dacă nu este bine ce fac, ştiu că am dorit să fac bine. 
Poate nu mă apreciezi, Doamne, pentru faptele mele de zi cu zi 
dar sper să apreciezi credinţa mea în rezultatul final. 

Eu nu trăiesc pentru a-mi vindeca bolile; asta-i treaba corpului 
meu, 

Te bucuri când te laudă un om dar, când te vede Dumnezeu, 
nici măcar nu bagi de seamă. 

Mă tem de evenimentul imediat fără să iau în seamă faptul că 
el m-a salvat de cel următor. 

Te acuz că n-ai venit pe la mine dar nu mă-ntreb dacă te-am 
chemat, 

Hristos a înviat un om şi a vindecat un orb. A arătat că se 
poate, nu şi-a făcut o meserie din asta. 

Nu sfatul meu te opreşte ci indecizia ta, 

Nu vreau să-mi schimb trecutul sau viitorul ci să trăiesc, demn 
de aprecierea divină, conştientizarea veşniciei mele. 

Faptul că sunt om este un motiv de mândrie, nu o scuză pentru 
derapajele mele. 

Nu cred că Dumnezeu vrea să devin un matur anost dintr-un 
copil isteţ. 

Viaţa nu înseamnă atingerea perfecțiunii ci drumul continuu 
spre ea. 

Tot ceea ce adunăm în viaţă este pregătirea pentru moarte sau 
pregătirea pentru veşnicie. Noi alegem. 

Tot ceea ce folosim este al nostru, ceea ce tezaurizăm ne 
posedă. 

„Berzei chioare, Dumnezeu îi face cuib” dar, dacă vrei un cuib, 
nu-i suficient să-ţi scoţi un ochi. 

Nu cred că am credinţă ci cred pur şi simplu, 

Nu vreau să te schimb ci să te fac să crezi că te poţi schimba. 

A iubi nu este un act material ci un sentiment. 

Nu eu te condamn ci tu ştii, în străfundul conştiinţei tale, că ai 
greşit. 

Dă-mi, Doamne, bucuria de a fi Tu, numai o clipă! Voi şti? și 
dacă voi fi Tu, voi fi mulţumit? 

Cea mai mare greseală a mea ar fi, Doamne, să-ţi cer să faci ceea 
ce vreau eu, oferindu-ţi un sacrificiu. Nu vreau să mă sacrific 
pentru ceva ce nu ştiu ci vreau să fac parte din lumea Ta. 

Dacă mă tem că voi primi boala pe care încerc s-o vindec, 
înseamnă că sunt un receptor de boli şi nu un vindecător. 

Mă bucur că trăiesc şi că pot să-i încurajez pe semenii mei să 
trăiască. 

In lumea asta infinită şi veşnică, toţi putem avea un început din 
care să nu ne mai uităm pe noi înşine. 

Dumnezeu ne-a avertizat pe toţi că trufia este malefică. 
Inteligenţii care i-au nesocotit sfatul au ajuns nebuni iar proştii 
au ajuns şefi. 


Nu trebuie să-ţi mulţumesc, Doamne, ci să fiu mulţumirea ta. 
Dacă există ceva ce înseamnă apropierea de Tine, este 
cuvântul pe care mi l-ai dat. 

Trebuie să-i ajut pe ceilalţi să înveţe să primească nu să-i învăţ 
să aştepte pomană, 

Nu trebuie să fac ceea ce trebuie să fac ci ceea ce fac. 

Eu nu descopăr universul ci mă descopăr pe mine. Ce motiv de 
trufie aş avea? 

Dacă vreau să mă mai joc nu trebuie decât să dovedesc asta. 
Am inventat filosofii, morale, istorii, din trufia de a face simplul, 
de neînţeles. 

Nu trebuie să merg la munte căci muntele este în mine, 
trebuie să simt asta. 

Cum am putut să nu te iubesc, Doamne, când tu eşti eu. 

Nu trebuie să caut forţa, o am. 

N-am scris ori spus nimic final pentru că evoluez şi nimic nu 
este final. 

Sunt singur nu pentru că nu sunt cu toată lumea ci pentru că 
nu mă pot perfecționa decât pe mine. 

Nu există lucruri valabile pentru tot universul ci numai pentru 
tine, azi. De ce-ai avea motiv să fii mândru când descoperi 
ceva? 

Eu am dat impresia hoţului că am ceea ce-i lipseşte, de aceea 
trebuie să mă perfecţionez pe mine pentru a-l îndrepta pe el. 
Nimeni nu este duşmanul meu, este un fost sau viitor prieten. 
În raport de mine există trei veşnicii: veşnicia care a fost, cea 
care este şi cea care va veni. Ă 
Nu este necesar să fiu nici robul lui Dumnezeu şi nici animalul 
său de povară sau de companie ca să contribui la desăvârşirea 
operei divine. 

Nu vrei să te vindeci, vrei să nu te mai doară. 

Mâncăm exagerat de mult, bem alcool cât cuprinde, dormim 
de spargem şi-n rest ne uităm la televizor, dar cănd ne întâlnim 
ne plăngem cât de greu ne este şi câtă treabă am avut. 

Când ne este lene să facem ceva, spunem că nu avem timp. 
Mamă soacră, nu sunt ginerele tău ci soţul fiicei tale aşa că nu 
mă aştept să mă iubeşti tu ci ea. 

Pentru că nu-ţi trăieşti frumos viaţa, alegi să mă urăşti pe mine 
pentru viaţa mea cu toate că, viața mea, ai trăi-o la fel ca pe ata. 
Să dai celui care cere nu-nseamnă să dai celor care consideri tu 
că merită ci acelora care cer şi tu ştii că nu mint. 

Îţi mulţumesc, Doamne, pentru că mi-ai dat posibilitatea să 
gândesc gândurile mele! 

Important este să încerc orice fără a deveni dependent de 
nimic şi să mă bucur de asta. 

De ce m-aş duce în viaţa ideală când am de trăit clipa frumoasă 
de azi? 

Nu mor, pentru că mai am de spus şi de făcut multe. 

De ce te temi de tămâie, nevastă? 

Fecioara Maria a fost mama lui Isus dar n-a fost soţia lui 
Dumnezeu. 

Cu cât aduni mai mult, cu atât ai mai puţin. 

Sexul este sărbătorirea dragostei. 

Nu ştiu dacă am schimbat ceva, în lume, dar ştiu că am învăţat 
ceva de la toţi. 

Cred că singurătatea Ta, Doamne, Te-a făcut să ne creezi 
imperfecţi. 

Sunt oameni care s-au născut înainte de vremea lor şi, chiar 
dacă au fost numiţi genii sau sfinţi, au fost singuri şi nefericiţi, 


încercând să arate celorlalţi lucruri pentru care aceștia nu erau 
pregătiţi. 

influențând un om care să-mi urmeze ideea este mai mult 
decât a influenţa o masă care să o vulgarizeze. 

Dacă plec dintre oameni, sunt singur, dacă le spun ce simt, 
sunt nebun, dacă tac şi nu fac nimic, sunt laş, dacă văd şi nu 
spun, sunt pervers, dacă iubesc pe toţi, sunt prost, dacă nu 
iubesc pe nimeni, sunt egoist, dacă mor şi mă uit pe mine sunt 
iresponsabil şi n-am reuşit să acced la Sinele meu superior. 

În viaţa mea am avut mereu profesori buni; acum, ori nu-i rai 
văd ori trebuie să fiu eu profesor şi nu ştiu cum să fiu un 
profesor bun. 

Atavic, gândesc violent. 

învaţă-mă, Doamne, drumul spre mine! 

M-ai antrenat să fiu vameş, m-aş bucura să mă alegi la vama 
dintre bine şi rău. 


GĂBIȚA: Corpul nostru este perfect, dat de Dumnezeu să ne 


fie prieten, Noi ne dorim să-l schimbăm, să-l modelăm după 
minţile noastre pe care nu le mai folosim să facem ceea ce ne-a 
hărăzit forţa divină. Mintea, în loc să evolueze către divin, 
lucrează la alterarea corpului. 


Le mulţumesc tuturor celor care au fost în viaţa mea şi pe care 
i-am perceput ca buni sau răi şi sper că, din acel dincolo, să mă 
privească drept prieten. 

De ce să spun ceea ce nu înţeleg nici eu celor care nu vor 
înţelege nimic? 

Dacă ţi-e frică de mine, mă vei ataca invocând că te aperi. 
Mi-aş dori ca tot ceea ce scriu să fie pe placul tuturor dar, dacă 
ar fi aşa, am fi în Rai, adică morţi. 

Sinuciderea nu poate fi o scuză pentru că vreau să văd ce este 
Dincolo. Mi-e bine aici şi admit posibilitatea de a exista un 
Dincolo, 

Îți spun „Dumnezeu să fie cu tine!” când ar trebui să-ţi spun 
„Tu să fii cu Dumnezeul”. 

Spun că vreau să mă adaptez, dar sunt inflexibil, 

Nu mai trebuie să mă ascult pe mine ci pe tine. 

Ai devenit faimos pentru că, într-un mod sau altul, ai intrat în 
gura lumii. 

Pot să mănânc singur, să beau singur, să fumez singur, să 
vorbesc singur, să fac sex singur; oare femeia mi-a fost dată 
numai ca să-mi aducă belele şi copii? 

Sunt măndru că sunt om înainte de a fi român. 

O femeie stătea cu sentimentele la vedere, să le pălmuiască 
toată lumea cum pălmuieşti funduleţul unui copil. Cănd cineva 
i-a dat o palmă puternică a fost foarte supărată dar nu s-a 
supărat pentru palma primită ci pe îndrăzneala celui care a 
lovit. 

Te-am privit cu ochi critic, Moşule, dar ai fost un pas către 
Dumnezeu. 

De ce este „a gândi mai încet” mai puţin bine decât „a gândi 
rapid”? 

Ţi-am mulţumit dar să nu exagerăm. 

Valabil nu este ceea ce spun ci ceea ce accepţi tu din ce spun. 
Problema nu este că greşeşti ci că te simţi vinovat de asta de 
parcă ai fi făcut-o intenţionat. 

Viaţa este frumoasă, mulţumesc, iar tentaţiile privite cu gând 
bun sunt feerice. 

Credinţa mea mă face sigur de mine dar asta nu-mi dă dreptul 
să-mi impun o idee cu forţa. 


Ideea nu este să fiu sărac ci să am cât îmi trebuie. 
Dacă sunt un punct infim de lumină, cum mă poate convinge 
cineva să mă sting? 
Şi, dacă s-ar organiza alegeri în Rai, eu tot în Dumnezeu-Tatăl 
voi crede. 
Nu hainele mă-ntineresc ci tinereţea îmi alege hainele. 
După ce ai ascultat muzica lui Bach te-ntrebi de ce mai cântă 
preoţii. 
Nu eşti fericit în detrimentul altuia. Nu trebuie sa te simţi 
vinovat şi nici dator! 
Nu dau sfaturi, caut drumul. 
Rodul muncii mele este bucuria de a afla că cineva gândeşte la 
fel. 
Mă simt mai bine cu proştii decât cu deştepţii. Deştepţii nu mă 
laudă. 
Nu trăiesc, mă joc; iar când nu mă joc, sunt bolnav. 

„ Când am descoperit sintagma „Cere şi ţi se va da!” am devenit 
cerşetori la uşa divinității. 
Cum pot înţelege veşnicia cănd mă strofoc să înţeleg ziua de 
mâine şi n-o trăiesc pe cea de azi. 
Respectul nu este linguşire. 
Tot ceea ce văd şi aud este un surogat; mintea mea poate mai 
mult, 
Dacă mor, ce importanţă are dacă va fi mâine sau poimâine; 
fericirea nu se măsoară în zile, 
Când încerci ceva nou, se deschide un drum, greu este să-l 
continui. 
Dacă-mi spui că sunt prea modest, te-ntreb dacă modestia are 
grade de comparaţie. 

Geniul înţelege ceva cu zece ani înaintea ta. Nu te teme, vei 
înţelege şi tu, dacă nu te grăbeşti! 

Dacă te contrazic, sunt bădăran, dacă sunt de acord, sunt 
moale, dacă nu te contrazic, sunt prost, 

Eu nu vreau să fac parte din lumea destinată Apocalipsei. 
Lumea este o grădină frumoasă iar noi suntem grădinari, nu 
proprietari. 

Mă tem numai atunci când uit de Dumnezeu, 

Defectul meu major este lipsa de credinţă; cunoaşterea m-a 
făcut să vreau să cred, să ştiu că trebuie să cred dar să mă 
îndoiesc de toate, 

Sunt prea aproape de tine și de asta nu mă vezi. 

Sunt corp, suflet şi divinitate şi tind către unicitate. 

Dacă eu şi femeia mea vom reuşi să devenim un tot, care va fi 
următoarea încercare pe care o voi primi? 

Nu mai avem cum să ne unim decăt în diversitate, Doamne! 
Câinele este prietenul meu iar nevasta mă urăşte; nevestei îi 
dau ce-i mai bun şi câinelui numai resturi. 

Am fost făcut să contrazic regulile, de ce m-aş crede diferit? 
Monştrii ne atacă din umbră numai pentru că noi suntem foarte 
puternici şi nu ne pot ataca pe faţă aşa că stau în lumină. 

Tu ai să mă vezi cum vreau eu să mă vezi, pentru că este lumea 
mea. 

Regulile sunt stabilite de frică dar numai credinţa ştie pe care 
să le respecte, 

Se poate întâmpla orice, important este cum percep eu acea 
întâmplare. 

Vreau să rezolv totul şi să mă odihnesc, fără a înţelege că, dacă 
mă culc fără probleme, nu mai are rost să mă trezesc. 


Ceea ce vrea să-mi spună Dumnezeu, voi afla, ceea ce vreau eu 
să-i spun cred că i s-a mai spus dar este important că am ajuns, 
şi eu la concluzia aceea, 

Nu ştiu dacă-i pot dori binele suprem, pentru că ar fi egal cu 
a-ţi dori dispariţia din acest timp în care am nevoie de tine dar 
ştiu că-ţi doresc binele şi nu răul. 

Te-mpinge, du-te; te trage, du-te; iată un principiu judo care 
este universal valabil. 

Nu căra povara a ceea ce tu consideri a fi păcate, într-o zi te va 
copleşi iar tu faci, numai greşeli, dacă nu urmăreşti nimic rău. 
Dacă mă lauzi, este o constatare a ta, eu fac ceea ce fac deobicei. 
Pentru mine nu există corvezi pentru că îmi place tot ceea ce 
fac sau înţeleg necesitatea de a face acel ceva. 

Suntem în conflict nu pentru că eu nu te-am iertat pe tine 
pentru ceea ce mi-ai greşit ci pentru că tu nu m-ai iertat pe 
mine pentru ceea ce nu ţi-am greşit. 

Nu cred că răul poate deveni o latură dominantă a mea dar nu-i 
contest existenţa şi îl respect ca şi contrast, 

Nu te urăsc. Poate nu te-nţeleg! 

Vreau tot ce este mai bun pentru mine şi asta nu este în 
detrimentul tău. 

Cred că vom fi mai buni când ne vom culca două entităţi 
separate şi ne vom trezi una singură. 

Nu sunt duşmanul tău, tu mă crezi aşa. 

Primul căine din echipajul unei sănii este urât de ceilalţi pentru 
că trage mai puţin dar stăpânul l-a ales pentru că este cel mai 
rapid, cel mai orientat şi răspunde cel mai bine comenzilor lui. 
Nu-ţi conduc eu viaţa; de ce mă acuzi cănd n-ai reuşit? 

Stiu că pot dar nu cred suficient că pot. 

Mă bucur că pot să fiu bun cu tine; bucuria mea este cea care 
contează, nu ceea ce fac. 

Nu te compătimesc, îţi arăt că poţi. 

Teoretic, aplaudăm binele, practic, ne place răul. 

Doamne, chiar dacă m-am născut sclavul tău îmi doresc să 
simţi nevoia de a mă elibera şi a mă chema lângă tine. 
Doamne, orice dar mi-ai da, încerc să-lduc fericit pentru că nu 
mi l-ai dat ca pe-o povară ci ca pe-o recompensă. 

Am tendinţa să-ţi spun: „Calmează-te şi nu lua în seamă!” dar 
greşesc: „Nu te calma şi caută soluţii!”. 

Ceea ce cred că este adevărat este faptul. că nu trebuie să 
accept nici laude şi nici sfaturi. 

Nu cunoaşterea este păcatul ci cunoaşterea neurmată de 
fapte. 

Am ajutat pe mulţi care au pierdut şi am căştigat prieteni. 
Uitarea de mine apare dacă nu mai am ce face în lumea asta. 
Spui că sunt egoist când fac totul pentru mine şi-atunci te-ntreb 
de ce nu faci la fel? 

Egalitatea a fost percepută mereu ca locul de „primus inter 
pares”, 

De ce cred că dresajul meu este superior faţă de cel al 
câinelui? 

Dacă voi muri sau voi trece într-o altă dimensiune este treaba 
mea, tu trăieşte cum vrei şi fii ceea ce vrei să fii sau ceea ce ţi-a 
fost sau nu ţi-a fost sortit să fii! 

Doamne, dacă fac ceea ce-mi spun ei c-ai spus Tu să fac, intru 
într-un cerc vicios, dacă nu fac, zic ei că-i păcat; deci fac ceea 
ce simt că trebuie să fac, cu gând bun. 

Nu te vindec, ajut un prieten să creadă! 


Dacă vreau să fiu veşnic, trebuie să demonstrez că-mi place să 
trăiesc. 

Îți sunt recunoscător, Doamne, chiar şi numai pentru faptul că 
ai creat lumea şi ai plecat să te culci. 

Nu-mi bat joc nici măcar de cei care-şi bate joc de mine; îl iau 
în serios, 

Nu ştiu să fac ceea ce faci dar te apreciez pentru că mi-arăţi 
cum faci. 

Viaţa mea este o situaţie în care câştig oricum: mor şi voi 
renaşte sau rămân, veşnic fericit, aici, 

Pot iubi orice femeie pentru că iubesc noţiunea de femeie şi 
nu o anume formă. 

Cel ce nu ştie, poate schimba. 

Nu vreau să am idei geniale, ci doar să le ai Tu şi să le ştiu şi eu. 
Când spun că-mi place o altă femeie, nu trebuie să te superi, 
pentru că te iubesc tot pe tine, într-o altă formă. 

Când spui că mi-ai urmat sfatul, mă bucur că ideea mea şi-a 
probat utilitatea. 

Dumnezeu ne-a creat nemuritori dar ne-a dat posibilitatea de 
a ne sinucide sau de a ne ucide unii pe alţii şi mintea care să ne 
ducă la concluzia că nu merită s-o facem. 

Sunt Tu, Doamne, numai că am creat o mulţime de piedici 
între mine şi Tine din lene, frică şi necredinţă. 

Nu vreau să ştiu cine eşti, Doamne, ci dacă merit să fiu elevul Tău. 
Greu este să-ţi păstrezi poziţia de câine conducător al echipajului 
unei sănii şi după ce nu mai este nevoie să tragi sania. 

Dilema mea este dacă pot sau putem, iar credinţa mea este că 
putem numai împreună dacă ne perfecţionăm fiecare dintre noi. 
Nu vreau să fiu veşnic precum stelele sau luna sau altceva ci, 
aşa cum veşnicia mă va învăţa, să fiu eu, 

N-am pretenţia că sunt cel mai bun dar îmi doresc să fiu cel 
mai aproape de Dumnezeu. 

Citesc un milion de pagini şi nu rămîn cu un cuvânt şi citesc un 
cuvânt şi înţeleg un milion de lucruri. 

Tu crezi că eşti, eu ştiu că sunt. 

Îţi plac regulile care te avantajează şi nu vrei să se schimbe 
niciodată dar ele, oricum, se vor schimba şi te vor prinde 
nepregătit. 

Sunt mulţi luptători dar puţine cauze. 

Exces aici, lipsă dincolo. Echilibru. 

Tu eşti frumos pentru că te văd aşa, eu sunt frumos pentru că 
mă văd aşa, înseamnă că eu sunt decident. 

Primul care te spionează este nevasta pentru că are tendinţa 
să audă tot şi să judece după propria ei minte. 

Dacă tu crezi că sunt înaintea ta cu un pas, nu face totul pentru 
a mă trage înapoi, fă acel pas chiar dacă doare pentru început. 
Este ca o dezvirginare; deschide un drum. 

Eu îţi dau dragostea care este o valoare absolută, tu o vezi ca 
pe un drept şi-mi întorci neglijenţă;atunci caută-ţi dragostea, 
pe care o vei preţui, în altă parte. 

Mă tem să spun ce gândesc, Doamne, pentru că nu vreau să te 
supăr dar dacă deja am gândit, te-am supărat sau, poate, nu; 
în concluzie, mai bine o spun deschis. 

De ce trebuie să-ţi demonstrez, mereu, că pot să trăiesc fără 
tine? 

Îmi dau seama că, tot ce explic altora, nu-mi aplic mie. 

Găsim perpetuu soluţii să-i dispreţuim pe învățătorii noştri. 
Concurezi cu mine, draga mea, dar nu eşti pregătită să pierzi 
meciul. 


În ţara dragonului norilor există un minister al fericirii, ca o 
dovadă că fiecare dintre noi trebuie să aibă un astfel de 
minister în suflet. 

Îmi studiez corpul ca şi cum ar fi un obiect exterior mie când el 
este EU şi nu trebuie decât să-l simt. 

Dacă privesc munca drept o corvoadă impusă de alţii, mi-e greu. 
N-am nimic împotrivă să fac ceea ce vrea Dumnezeu, dar nu 
fac, fără discernământ, ceea ce semenii mei au decretat că ar 
vrea Dumnezeu. 

Când crezi că poţi manevra forțe pe care nu le înţelegi 
aminteşte-ţi că nu-ţi poţi controla propriile simţiri şi fă ceea 
ce-ţi este permis, bucurându-te că ai fost ales. 

Dacă voi fi admis la nivelul superior nu pot decât să mulţumesc 
dar nu voi emite consideraţii cu privire la acest nivel, înainte de 
a-l fi atins. 

Atracția de a gândi este imensă dar trebuie să fiu cu grijă să nu 
alunec dincolo de moarte. 

Eu cred în micul meu joc şi în faptul că am prieteni, tu crezi în 
marele tău joc şi în faptul că toţi îţi suntem duşmani. Aşa ai ales. 
Lumea ideilor este infinită. De ce m-aş mulţumi să contemplu 
ideile altora, când le pot avea pe ale mele? 

Zici că plec în lumea mea şi nu te ascult. N-am plecat încă, așa 
că ascultă-mă! 

Mai repede cred în ceva bun, dar nevăzut, decât în răul 
evident. 

În armata din care fac parte, violența este exclusă pentru că 
fiecare duşman are şansa de a muri singur. 

Când eram copil îmi cream singur poveştile; de ce aş avea 
nevoie, acum, de poveştile înspăimântătoare ale altora? 

De cele mai multe ori nu ascult când îmi spui că ceva nu este 
bine dar încercând am şansa de a-ţi demonstra că ceva ce tu 
consideri rău, este bine şi, dacă n-am dreptate, numai eu voi 
suferi. 

De ce aş lupta cu răul când pot să-l las să curgă pe alături? 

De ce nu te bucuri că trăieşti? Pentru că ţi-ai propus să iei locul 
lui Dumnezeu? 

Ştiu că pot, cred că pot dar mă comport ca şi cum nu aş putea 
pentru că mă tem că nu pot. 

Nu mai vreau să văd chinuri pentru că ştiu că poate să fie bine. 
Sunt lucruri despre care credem că nu se pot întâmpla pentru 
că nu le acceptăm dar ele ne dau peste nas, insinuându-se, 
Doamne, sper să mă iubeşti pentru că sunt mai aproape de 
echilibru decât de vreo extremă. 

Inima este motorul vieţii iar viaţa este precum ritmul inimii, 
oscilând în jurul unei axe. 

Vreau să fiu atât de inteligent cât este necesar pentru a face 
pasul înainte; la pasul următor mă voi gândi când voi fi în faţa 
lui. 

M-aş putea plictisi de orice dar nu de dragoste. 

Dacă tu crezi că nu poţi fi schimbat, gândeşte-te că ieri nu erai 
acelaşi. 

Doamne, dacă ar trebui să trăiesc, strict, după regulile care i 
se atribuie, n-aş mai avea rost. 

Se pare că a venit vremea să vă spun ce cred despre voi, dar 
voi nu trebuie să respectaţi părerea mea. 

Te-ai băgat într-o încurcătură şi aştepţi să te scot dar trebuie 
să o faci tu chiar dacă îmi vei cere ajutorul, 


Rudele nu sunt persoanele pe care trebuie să le iubeşti 
necondiţionat ci acelea care-ţi demonstrează că nu trebuie să 
crezi totul. 

De ce m-aş gândi că mersul meu înainte deranjează pe cineva 
când datoria mea este să merg înainte. 

Uneori vreau să spun că nu-mi pasă! 

N-ai cum să-mi iei nimic, totul este al lui Dumnezeu, dar 
contează gestul tău urât faţă de mine. 

Nu-ţi mulţumesc în mod special, Doamne, pentru zilele de 
Crăciun sau de Paşte ci pentru că mi-ai mai dat voie să mai 
trăiesc o zi, 

Cât de comercial trebuie să fie un popor ca să spună „LOVE 
AFFAIR” unui sentiment? 

Prietene drag, uită-mă pe mine dar nu te uita pe tine! 

Nu sunt mândru de ceva din ceea ce am făcut dar sunt 
mulţumit că am trăit o viaţă frumoasă care doresc să nu se 
sfârşească în Nimic. 

De ce cred că trebuie să tacă toţi dacă nu-mi place mie ce spun? 
Încet, încet, înţeleg de ce trebuie să trecem dincolo de 
simboluri, în credinţă pură dar, repet, încet, încet, 

Dacă eu vreau să fac ce vreau şi tu vrei să faci ce vrei, se naşte 
un conflict; îl putem ocoli nedorind să facem asta în acelaşi 
timp. 

Omul care gândeşte mai repede are un dezavantaj: se va 
plictisi până când ajung şi ceilalţi la aceeaşi concluzie şi atunci 
ori prezice viitorul, ori pune beţe-n roate ori devine beţiv. 
Închinăciunea se simplifică pentru că cei care trebuie să ne dea 
exemplu au făcut burtă. 

La fiecare An Nou se spune că mai îmbătrânim cu un an dar eu 
refuz să îmbătrânesc la dată fixă. 

Dacă tot trebuie să greşesc, măcar să nu fac aceleaşi greşeli. 
Dacă am ajuns la concluzia că sunt TU, DOAMNE, nu mai pot 
greşi decât faţă de TINE. 

Nu pot să-ţi iau locul, pentru că te respect, dar mă pregătesc 
să rămân în locul tău când te vei odihni. 

Nu mă raliez nicunui grup din cauză că, grupurile tind să aibă 
conducători iar conducătorii greşesc şi eu m-am săturat să 
critic; aştept să apară grupul din care să fac parte fără ca eu să 
ştiu că există. 

Nu încerc să te domin ci să te iubesc precum un egal. De ce te 
vrei mai mult? Crezi că se poate? 

Nu mă tem de Dumnezeu dar regret ceea ce am făcut 
împotriva conştiinţei mele. 

De ce te temi de preot şi nu de Dumnezeu? 

Când cred în ceea ce fac, Dumnezeul din mine crede în ceea ce 
fac. 

Mă tem că ceea ce spun nu este adevărat, cu toate că, pentru 
mine cel de azi, este adevărat. 

Pot fi egoist în doi; dacă perechea mea este cu mine putem 
gândi aproape. 

Da, există frumos în doi şi este la fel de veşnic, dar rar. 

Dacă mă îndoiesc de faptul că ceva îmi face bine, nu mai fac 
până dispare îndoiala. 

Stiu că nu ştiu nimic, dar Dumnezeul din mine ştie totul; aşa că 
ştiu că nu trebuie să ştiu nimic pentru a putea face orice. 

Sunt bun pentru cei ce cred în bunătatea mea; aş fi trufaş să 
cred că sunt bun cu toată lumea. 

Sunt lucruri pe care am avut curajul să le spun chiar dacă au 
părut greşite şi mă bucur că am avut curajul să le spun când 
am crezut în ele. 


Nu ştiu dacă sunt puternic deşi par puternic, nu ştiu dacă sunt 
bun deşi par bun, nu ştiu dacă sunt destept deși par deştept 
dar fac, încrezător, ceea ce fac pentru că nu vreau răul celor 
din jur aşa cum nu-mi vreau propriul meu rău. 

Trebuie să spun uneori „nu” pentru că, altfel, crezi că ţi se cuvine. 
Dacă-ţi dau, vei lua cu uşurinţă, dacă ceri şi-ţi dau cu greu, vei 
preţui ce-ai primit. 

Îmi iau ceea ce-mi trebuie pentru a fi fericit şi asta nu este puţin. 
învăţ să mă adaptez, în fiecare zi, chiar dacă asta mă face să 
renunţ la eul meu trecut dar păstrez principiul binelui meu si al 
semenilor mei. 

Sunt cel care vreau şi când vreau, nu pot; sunt cel care ştie şi, 
când ştiu, nu ştiu; dar sunt cel care crede şi, când cred, totul se 
poate. 

Fie ea, ideea, cât de măreaţă, nu merită să mori pentru ea, 
obsedat de ea, pentru că o vor avea ori au avut-o şi alții şi, tu, 
crezându-te primul, îţi sacrifici o viaţă de frumuseți. 

Moartea mea nu este de folos nimănui, nici măcar mie, pe 
când viaţa mea poate aduce bine unora şi, cu siguranţă, mie. 
Credinţa si dragostea nu sunt raţionale. 

Dacă aş face filosofia sapei, n-aş mai prăşi niciodată (Bunica 
spunea: „Dacă sapa ar fi de aur, nimeni n-ar mai prăşi”). 

Chiar dacă lumea pare că evoluează spre rău, de fapt, 
evoluează spre un bine pe care noi nu-l putem vedea acum, 
din poziţia noastră. 

Dacă nu voi mai fi util Forţei Superioare, voi fi anihilat. 

Nu exist pentru a-ţi satisface plăcerile tale ci pentru a-mi căuta 
propria fericire; dacă fericirea ta coincide cu a mea, sunt de 
două ori fericit. 

Doamne, cel mai mare păcat al oamenilor este trufia de a 
încerca să-ţi ia locul, dublată de frica de a nu reuşi, căci a creat 
minciuna ca regulă existenţială. 

Internetul este o cloacă dar, în dejecţii, sunt ouăle care vor 
hrăni lumea de mâine. 

Minţii superioare i se supun şi calculatoarele cele mai bune. 
Negrul şi albul, întunericul şi lumina sunt la fel, atitudinea 
noastră faţă de ele le face diferite. 

Nu vreau să impresionez pe nimeni cu faptul de a fi mai 
aproape de Dumnezeu pentru că toţi suntem la fel de aproape 
numai că din altă direcţie. 

Problemele nu sunt mici sau mari, sunt, doar, ale noastre sau 
ale altora. 

Nimic nu poate întina adevarul pentru că adevărul este acela 
în care crezi tu. 

Am cunoscut un om care credea în ceea ce face. Un singur om, 
De ce considerăm, oare, ca fiind evoluţie tendinţa spre 
îmbuibare şi nemişcare când este, tocmai, invers? 

Dacă mănânc numai pentru că mâncarea este bună, nu trebuie 
să mă mire consecinţele. 

Suntem instrumentele aceleiaşi forţe. Căutarea unui mod de a 
manipula această forţă este ca şi cum cheia franceză ne-ar 
indica ce şurub să strângem sau ciocanul unde să batem cuiul. 
Bunica mea avea o vorbă: „Căruţa care scârţâie merge mai 
mult”, 

Nu tind către perfecţiune ci către adaptarea perfectă. 

Trebuie să ignor ceea ce nu-mi este pe plac, nu să mă ascund. 
Am nevoie de înţelepciunea străbunilor, ştiinţa lor o am deja. 
Tot ceea ce-mi place, azi, este menit a-mi demonstra cât sunt 
de schimbător. 


Prieten îţi este egalul tău; cel mai slab îţi este protejat iar cel 
mai puternic, şef. 

in lumea minciunii, adevărul este minciuna perfectă. 

Eu am ajuns la concluzia asta şi sunt fericit, tu vei fi fericit când 
vei ajunge la aceeaşi concluzie, pe drumul tău. 

De cemă simt eu responsabil pentru că tu ai ales altfel? 

Dacă n-ai învăţat nici după ce ai văzut c-ai greşit, de ce mă 
acuzi pe mine că nu te-am ferit de greşeală? 

Nu trebuie să arăt tuturor că pot să trag un vagon de cale 
ferată ci să dezvolt acea forţă şi s-o folosesc la nevoie. 

Trebuie să mai reflectez la adevărul că forţa bate blândeţea şi 
frumosul. 

Dacă tu crezi că ceea ce fac eu este rău, nu face ca mine; dacă 
tu crezi că ceea ce fac eu este bine, nu face ca mine, fii tu 
însuţi! 

Nu, nu te iubesc, te respect! 

Aş vrea ca tot ceea ce gândesc să aibă valoare universală. 
Nu are. 

Învățătorule, este vina mea dacă aleg soluţia facilă de a încerca 
să te depăşesc prin rău. 

Nu mă sacrific să-ţi ofer, mă bucur să-ţi ofer. 

Stiu că ceea ce fac este puţin şi ceea ce vreau să fac este mult 
şi mă mulţumesc cu o medie. 

Malthus n-a avut dreptate, mâncarea nu se sfârşeşte, războaiele 
şi molimele sunt spectacole mediatice; doar previziunile 
apocaliptice se vând la fel de bine. 

Când aud pe cineva vorbind despre idealuri ştiu că vrea puterea. 
Ideea este să mă feresc de a persevera în ispite pentru că ele 
sunt experienţe noi. 


47 


48 


Trebuie să fiu aşa cum sunt, crezând în puterea, imperfecţiunea şi 
necredinţa mea. 

Dacă îţi spun ceea ce cred, trebuie să te mint c-a spus-o 
Dumnezeu sau Einstein ca tu să mă crezi. lată raţiunea tăcerii. 
Nu vreau să fur şi, de aceea, stau la marginea lumii. 

Problema este că nu ştiu cum să le mulţumesc tuturor celor 
care au existat în viaţa mea. 

De ce mă tem dacă n-am făcut nimic rău? Dacă am făcut ceva 
rău, de ce nu-mi accept pedeapsa? 

în loc să mă supăr că m-ai deranjat ar trebui să-ţi mulţumesc 
pentru că m-ai scos din inerție. 

Nu mă odihnesc, fac altceva. 

Dacă nu găsesc ceva care să trebuiască schimbat, am învăţat 
degeaba. 

Nu eşti prost, eu nu fac parte din lumea ta. 

Când şarpele a fost numit diavol s-a conferit măreție târâtului, 
Imunitatea şi vindecarea sunt stări psihice. 

Legea umană pedepseşte fapta, cea divină pedepseşte omul. 
Nu sunt un creator de miracole dar cred în existenţa lor. 
Trebuie să văd micii paşi înainte şi nu marile regrese. 
Curiozitatea a omorât pisica dar i-a făcut pisoii mai isteţi. 

Dacă mă plâng că nu am timp, nu mi-am conştientizat veşnicia, 
Am inventat secretele pentru a ne ascunde neputinţa de a 
înţelege căile Dumnezeirii. 

ÎI întrebăm pe Dumnezeu unde era când ni s-a întâmplat ceva 
rău, uitând că noi nu suntem niciodată lângă semenii noştri la 
greu. 

Viaţa mea este plină fără a fi foarte populată. 

Dacă îndepărtăm moartea din ecuaţie, nu mai avem de ce să 
ne fie frică şi nu mai respectăm nimic. 


Nu contrazic pe nimeni nici măcar atunci când demonstrez 
contrariul. 

Dacă fac un experiment pe mine însumi, singurul pericol ar fi 
să mor dar nu pot să mor pentru că trebuie să aflu rezultatul 
acelui experiment. 

Când mă îndoiesc, nu fac. 

N-am prezis nimic, era logic să se întâmple; dar tu preferi să 
dai vina pe mine şi mie începe să-mi placă admiraţia ta şi ideea 
de a fi prezis ceva. 

Cuget deci exist, simt deci sunt. 

Tăcerea nu minte. 

Masculul Alfa nu este, totdeauna, cel mai deştept dar este 
frumos şi puternic. 

Învățătorul nu există, contează învăţătura şi cel care învaţă. 

Nu te-am învăţat; eram doar lângă tine când ai vrut să-ţi 
reaminteşti. 

Am învăţat că, uneori, este bine să asculţi de femei dar n-am 
ştiut niciodată când anume. 

Noua generaţie aduce progres dar noi percepem asta ca pe un 
regres cu toate că, dacă ar fi aşa, lumea ar fi tot la începuturi 
cu unelte din piatră şi locuind în peşteri. 

Prima mea îndatorire este să mă perfecţionez pe mine pentru 
a mă adapta lumii şi nu să adaptez lumea la nevoile mele. 

De starea lumii se ocupă Dumnezeu, pentru că numai El ştie. 
Lumea n-are nevoie să fie salvată de mine. 

Până şi vindecarea a devenit o marfă proastă şi cu termenul 
expirat. 

Cred că următoarea revoluţie va fi împotriva teoreticienilor. 
Când nu voi mai vrea să mă simt om, voi fi altceva. 

Minciuna este prima cărămidă a morţii. 

Nu mă doreşte nimeni, fiecare se are pe sine; doar eu vreau să 
fiu important. 

Patria este o noţiune, elogiul vine de la cetăţenii care sunt 
subiectivi. 

Ţara n-are nevoie de sacrificii, pământul n-are nevoie de istorie, 
doar eu am nevoie de motive care să-mi justifice existenţa. 

Mă bucur că Dumnezeu este şi vreau ca EI să se bucure că exist. 
Mâncarea nu are cusur dacă m-a săturat. 

lubita mea, după ce am învăţat să trăim singuri, trebuie să 
învăţăm să trăim în doi pentru a şti cum să trăim împreună. 

Ai atins culmea ta, n-ai timp sa fii trufaş, mergi înainte! 

Nu eu mă schimb ci tu începi să mă accepţi, 

Voi fi cu tine mereu pentru că Dumnezeu din mine te-a ales. 
Tot ceea ce fac, a fost făcut, tot ceea ce gândesc, a fost gândit, 
tot ceea ce sunt a fost trăit. De ce mai trăiesc eu? Ca să aduc 
ceva nou şi să merg înainte, spre ceea ce nu a fost trăit sau 
făcut încă, desi pare extrem de puţin cu toate că este la fel de 
mult ca la început. 

Nimeni nu ne poate despărţi pentru că Dumnezeul din noi este 
comun. 

De ce-mi doresc să fie mai mulţi care să mă înţeleagă în jurul 
meu când ştiu că asta mi-ar aglomera habitatul în mod inutil? 
Nu mă străduiesc să te iubesc. 

Ni s-au dat sărbătorile să ne odihnim, după muncă. Acum, de 
ce ne odihnim? 

Îmi respect maeştrii şi, din cauza asta, vreau să-i depăşesc. 
Când îmi pun maestrul pe podiumul cel mai înalt şi încep să mă 
plâng că a făcut totul şi eu nu mai pot face nimic, mă arăt 
nevrednic de el şi nu-i preţuiesc învăţătura. 


Democraţia înseamnă să nu mai simţim diferenţa dintre suflet 
si materie adică dintre noi şi noi înşine. 

Cea mai mare victorie a mea este să pot să accept că băutura 
s-a terminat cu toate că mai este în sticlă. 

De ce-mi pun limite? Din masochism ieftin şi nerecunoscut. 
Acum recunosc faptul că n-am limite ci numai lipsa credinţei 
care-i tot o limitare inventată pentru că nu mă opreşte nimeni 
să cred cu adevărat. 

Mă bucur pentru că ceva mi-a ieșit bine. De ce? Pentru că 
anticipasem răul. 

Scriu ceea ce cred că-mi spui Tu deci nu sunt schizofrenic 
pentru că nu-mi răspunzi şi n-aş fi nici dacă mi-ai răspunde. 
Tot ce vreau să demonstrez altora este orgoliu. 

Tot ceea ce am este sub beneficiu de inventar aşa că, ceea ce 
dau, dau cu plăcere pentru că nu dau de la mine. 

Eu te iubesc pentru că te respect, nu te respect pentru că te 
iubesc, 

Critică-mă pentru că înseamnă că ai de ce! 

Îți spun ceva care nu accepţi dar ideea mea a prins în tine 
pentru că o contrazici. 

Sunt făcut din contradicții; aşa evoluez. 

Pot lua energia vitală de oriunde deci nu-mi trebuie mai multă, 
Matematica şi filosofia sunt bazele lumii; numai că, jumătate 
din oameni, înţeleg matematica şi cealaltă jumătate, filosofia, 
şi cele două mulţimi nu sunt convergente, nu se intersectează 
şi nu se suprapun.... 

Gândul bun este calea. 

De ce-aş bea dintr-o cană de lut dacă plăcerea mea este să 
beau dintr-un pahar de cristal? 

Sunt tot eu, oare, când mă autoflagelez? 

Incerc multe şi pot puţine, dar pot. 

Dacă atunci când spunem „Eu” înseamnă „amândoi” atunci 
Dumnezeu este „Eu”. 

Mă plâng de faptul că nu înţeleg ce-mi spui uitând că eu sunt 
cel care trebuie să înţeleagă. 

Minunile ne sunt date ca să înţelegem cum să fim minunaţi. 
Pentru că nu m-am plâns de greutăţi, lumea spune că nu le-am 
avut, ceea ce este perfect adevărat. 

Am făcut, în viaţă, lucruri bune pe care le-aş putea repeta şi 
lucruri bune pe care nu doresc să le repet. 

După moarte, mă pot reîncarna, mă pot contopi cu universul 
dar pot rămâne viu şi în corpul meu, veşnic. 

Sunt în corpul meu şi mă străduiesc să mor în loc să trăiesc 
veşnic. lată expresia masochismului extrem. 

„Opreşte trecerea! Stiu că, unde nu e moarte nu e nici iubire — şi 
totuşi, Te rog: Opreşte, Doamne, ceasornicul cu care ne măsuri 
destrămarea!” (L. Blaga - În marea trecere, Motto) Opreşte-l 
singur! 

Am observat că păcatul este mai rentabil decât greşeala 
pentru că, de greşeală, poţi scăpa cu un „lartă-mă”. 

Mă tem că, uneori, în jocul de cuvinte uit jocul de idei, 

Am trăit, mereu, între rău şi bine. |ţi mulţumesc, Doamne, că 
mi-ai dat posibilitatea să aleg! 

Doamne, eşti atât de frumos că nu vreau să mă despart de tine 
dar o fac, totuşi, ca să te pot admira. 

Vă mulţumesc, dragii mei părinţi, pentru că mi-aţi dat calea 
către Dumnezeu! 

Nu mă admira, perfecţionează-te! 

Nu, iubito, nu eşti imperfectă ci perfectibilă. 

Respect viaţa cât şi neviaţa. Cum, altfel, aş respecta strămoşii? 


Nu eşti considerat nebun dacă nu-ţi etalezi nebunia. 

Prostul îşi alege proşti în jurul lui pentru că nu ştie că prostia 
are o limită inferioară. 

Performanţele deosebite, epuizează; aşa că ai de ales între 
viaţă şi faimă. 

Nu mă tem de moarte pentru că sunt viaţa. 

Oare modestia nu este mândria absolută? 

Servapalli Radhakrishnan se întreba: „Nu glumește, oare, 
Dumnezeu pe seama noastră implantându-ne dorinţa de 
ceruri dar făcându-ne nepotriviţi cu ea?” şi eu răspund: Ce 
farmec ar avea dacă ar fi altfel? 

Trebuie să-mi dobândesc veşnicia şi apoi să o populez cu obiecte 
veşnice sau, înconjurat de efemer,voi simţi că sunt veşnic? 

Nu mă sacrific pentru Dumnezeu; este o altă formă de 
sinucidere, de laşitate şi renunțare la munca pe care o 
presupune convingerea semenilor. 

Măreţule luptător, de ce nu-ţi place pe timp de pace? 

Copile, eu mă bucur dacă tu eşti aşa cum vrei tu. 

Nu profesorul contează ci învăţătura. 

Respectul şi dragostea nu se cer, se câştigă. 

Am tot, de aceea îmi este necesar foarte puţin. 

Prin îndoială ajungi la credinţă şi, dacă mori pentru credinţa ta 
incompletă, nu-i serveşti lui Dumnezeu veşnic ci momentan. 
Zici că vrei să mori ca să te odihneşti dar jumătate din viaţa ta 
o dormi şi, cel puţin un sfert, te odihneşti. 

Zici că este rău şi este din ce în ce mai rău. Incearcă şi invers. 
Avem de toate pentru noi şi copiii noştri dar ni se par 
repartizate inegal. 

Am un vis, să ştiu că eu visez fluturele din visul meu. 

Nu-ţi spun, îmi spun. 


53 


54 


Talentul de a vorbi mi s-a dat ca să învăţ să tac, 

Vreau să văd ideea ta înflorind si dând roade, nu să mi-o 
însuşesc. 

A vedea că ești partea unui întreg, nu te diminuează. 

„Îti mulţumesc, surioară, pentru că m-ai făcut să vin spre tine 
cu partea cea mai frumoasă a eului meu.” (Johan Daisne — 
Scara de nori şi de piatră) O carte poate fi mare datorită unei 
singure fraze. 

Ne petrecem timpul împreună rugându-L pe Dumnezeu să ne 
dea şi să ne facă, în loc să facem noi şi să-i închinăm bucuria 
noastră de a fi împliniţi. 

Menirea mea este să iubesc. 

Dumnezeu a dărâmat Turnul Babel, nu pentru că era grandios 
ci pentru că era sfidător. 

Când îţi spun să nu faci ceea ce fac eu, tu trebuie să înţelegi că 
nu eşti pregătit să faci ceea ce fac eu. 

Ideea care pare cea mai proastă poate fi, într-un context dat, 
cea mai bună. 

Nemişcarea ne duce la Dumnezeu pe calea cea mai scurtă. 
Dacă mor nu-mi pare rău de ceea ce-am făcut ci de ceea ce n-am 
apucat să fac. 

Îi mulţumesc lui Dumnezeu că mi te-a dat, prietene, şi ţie, 
pentru că mi-ai fost alături. 

Fac lucruri la care nu m-am gândit si gândesc lucruri pe care nu le 
fac, 

Eu spun că fac totul pentru Tine, Tată, dar fac totul pentru 
mine căci Tu eşti eu, 

A gândi nu este un efort, a nu gândi este lene. 

Meditaţia este distanţa dintre două gânduri consecutive. 


Eşti aşa de mândră că eşti soţia coroanei mele, că eşti mereu 
gata să mă ucizi pentru ea. 

Minciuna face ca până şi reducerea la simplu să fie complicată. 
Cu anii care trec trebuie să ne păstrăm toate activităţile. 

Cred în faptele lui Isus dar mă îndoiesc de ceea ce pretind alţii 
că ar fi spus. 

Ideile mari sună perfect dar nu pot fi puse în practică; atunci 
când sunt puse în practică, nu mai sunt idei mari. 

Întâi nu mi-a păsat de moarte, apoi m-am temut de ea iar 
acum mi-am asumat-o şi privesc spre veşnicie. 

Stiu că poţi fi veşnic aşa cum au fost Isus, Ilie sau Enoh şi mă 
străduiesc să aflu calea. 

Voi fi om abia atunci când Invăţatorul Suprem mă va recunoaşte 
ca atare. 

Pasarea Phoenix a vrut să strălucească şi a ars, dar a avut 
puterea de a renaşte. 

Faptul că tot ceea ce faci va dispărea este doar motivul de a nu 
fi infatuat, nu de a nu face, 

Ceea ce fac este mai scump decât cea ce cumpăr sau primesc 
în dar. 

Atribui altuia calităţi pe care nu le ai nu ca să-i recunoşti 
valoarea ci ca să-i speculezi responsabilitatea. 

Nu pot cere eu Dumnezeirii ceea ce vrei tu, pentru că numai tu 
ştii ce vrei cu adevărat. 

Dumnezeu există pentru mine chiar şi numai pentru faptul că, 
dacă n-ar exista, eu n-aş mai avea rost. 

Contradicţia umană este că în timp de război visează pacea iar 
în timp de pace cloceşte războiul, 

Trebuie să recunosc faptul că există reguli pe care trebuie să le 
respect cel puţin până voi descoperi altele. 

Ne chinuim o viaţă să ne maturizăm, ca să conştientizăm că 
trebuia să rămânem copii. 

Nu eşti cel mai bun pentru că, dacă nu există cineva mai bun, 
există posibilitatea ca tu însuţi să devii mai bun. 

Cel care consideră viaţa ca fiind o luptă, nu are prieteni ci, 
doar, aliaţi. 

Adevărul este că nu există adevăruri. 

Regula este ca soţii să se nege unul pe celălalt iar idealul este 
să intre în armonie 

Eu m-am declarat fiul lui Dumnezeu dar, oare, Dumnezeu mă 
consideră fiul lui, pentru că şi eu îmi chem câinele spunându-i 
„băiatul tatii”? 

Dumnezeu alege să fie, în fiecare dintre noi, în măsura în care 
consideră EI; eu îmi doresc să merit atenţial Lui, întreagă. 

Mi-e drag faptul că fac ceea ce-mi place şi rodul muncii mele 
nu are preţ. 

Noţiunea de OM s-a tradus diferit în diverse limbi şi s-a disipat 
în miliarde de existenţe, de aceea am ajuns să nu-i mai vedem 
măreţia. 

Cuvântul OM este primordial, este singurul care implică ambele 
sexe. 

Dacă nu am încredere în femeia mea înseamnă că nu mai am 
încredere în mine. 

Spune-i unei femei cât de spirituală este, cât de cultă şi 
deşteaptă dar nu-i spune că este frumoasă şi ai să vezi tu. 
Lăudăm trecutul şi denigrăm prezentul fără a ne da seama că 
el este trecutul copiilor noştri. 

Nu vreau să dau nimănui motiv de tristeţe; cei ce au ales 
tristeţea vor găsi, ei singuri, motive suficiente. 


Nu cred că fericirea este nefericirea absolută şi nici invers; ar 
putea fi o excepţie care confirmă regula. 

Inţelept sunt atunci când recunosc faptul că o idee este bună şi 
este ata. 

Am nevoie de tine chiar şi numai ca să învăţ din greşelile tale. 
Dumnezeul din mine este atitudinea mea faţă de viaţă, dacă 
sunt fericit, înseamnă că L-am descoperit. 

Vin spre Tine cu sufletul şi conştiinţa, Doamne, pentru că nu 
mai sunt sigur dacă până şi cuvintele mele nu mint. 

Dacă încerc este posibil să mor, dacă nu încerc, mor fără să fi 
încercat. 

Când îţi spun „Regina mea” sunt regele, nu servitorul tău. 

Tata mă liniştea, după ce cădeam, cu vorbele: „Fii mulţumit că 
n-ai căzut în sus.” Acum văd că avea dreptate. 

Am descoperit că timpul se dilată si se contractă în funcţie de 
viteza de deplasare dar timpul se dilată si se contractă şi în 
funcţie de percepţia si de faptele noastre sau se dilată şi se 
contractă oricum sau nici nu se dilată nici nu se contractă. 

„Nu vezi cât se opintesc oamenii de la noi... ca să facă ceva? 
Sunt obsedaţi de acţiune si, totuşi, nu fac nimic. Mi se pare că 
lucrul esenţial nu este acţiunea ci găsirea de sine. Când vei 
înţelege cât de departe se întind hotarele fiinţei tale, atunci vei 
putea face totul şi într-un chip mult mai uşor. Dar eu n-am 
întâlnit, încă, pe nimeni care să priceapă acest lucru simplu.“ 
(Mircea Eliade - Scrisoarea lui Petru Anicet către Alexandu 
Pleşa) Nici eu. 

„ Cunoaşte-te pe tine însuţi!” este răspunsul multor întrebări. 
Este greu, atunci când nu trăieşti din şi pentru ceea ce faci ci 
pentru admiraţia celor din jur faţă de ceea ce faci. 

Trebuie să încetez a mai percepe totul după criteriile omeneşti. 

Sentimentele sunt frumoase dar inutile, tocmai de aceea sunt 
mai frumoase. 

Dacă prevăd viitorul îmi răpesc plăcerea e a-l descoperi. 
Evoluez transformând lucrurile importante în banalităţi. 

După Einstein, bâta este, în acelaşi timp, şi străbunica şi 
strănepoata bombei atomice. 

Nu jelesc decăderea lumii exterioare ci, mă străduiesc să fac 
mai bună lumea din mine, fiind fericit. 

Lumea nu decade ci eu n-o mai apreciez. 

Nu există oameni răi ci, doar, oameni altfel. 

Dacă Dumnezeu a lăsat ca totul să existe, înseamnă că totul 
are rost. 

Dau vina pe Dumnezeu şi pe cei din jur când, nici măcar eu, nu 
sunt vinovat. 

Când m-am dedicat ideii de bine, am înţeles că, cei pe care-i 
respect, sunt mai puţin vizibili dar nu mai puţin prezenţi. 
Obişnuinţa zilnică nu trebuie să devină rutină, rutina nu mai 
implică acelaşi grad de atenţie. 

Nu zac ci fac. 

Ideile mele le-am fixat când le-am scris şi le-am uitat când le-am 
publicat. 

Rămâne colosal de adevărat că ceea ce ştiu este ceea ce-mi 
rămâne în minte după ce am uitat totul. 

Zilele încărcate de grijile, nevoile şi neîmplinirile noastre se rup 
din calendar şi cad direct în coşul de gunoi al trecutului. 

Dacă susţii că Dumnezeu te-a numit alesul Lui, mai întâi, 
suspectează-te de schizofrenie apoi pregăteşte-te să-i înfrunţi 
pe ceilelţi aleşi. 

Dacă-i spui cuiva că este alesul lui Dumnezeu, se va crede 
Dumnezeu însuşi. 


Dacă homosexualii ar dori, cu adevărat, recunoaşterea dragostei, 
la paradele lor, şi-ar expune sufletul nu organele. 

ţi poţi imagina ce-ai face dacă ai fi cel mai puternic dar nu-ţi poţi 
imagina cum ar fi să fii cel mai inteligent sau cel mai înţelept. 
Punem în femei visele pe care noi le-am visat pentru ele. 
Bogăția îţi dă posibilitatea de a face, aici şi azi, ceea ce vei 
regreta veşnic, 

Prin meditaţie şi rugăciune, încercăm să găsim realitatea în 
noianul de minciuni şi iluzii. 

Vindecarea este credinţă şi eliberare. 

Nu contest că poţi avea idei mai bune decât ale mele dar, dacă 
mi le impui cu pumnul, m-ai pierdut de adept. 

Nu pe mine mă-nşeli ci pe tine însuţi. 

Egalitatea este aceea de şanse. 

Nu ştiu de ce, dacă sunt insuportabil, mă condamnaţi când vă 
părăsesc. 

Nu există iertare din oficiu, ea trebuie cerută cu bună-credinţă 
şi oferită dovada că este meritată. 

Dumnezeu îi iartă pe cei care au greşit, dar, pentru că, per a 
contrario, pe cei ce nu au greşit nu-i iartă, noi alegem să fim fiii 
greșelii. 

Nu refuzul tău mă doare ci disprețul cu care mă refuzi, 

Nu-ţi cer ceva, îti ofer posibilitatea de a dărui! 

Nu-l cred pe cel ce susţine că a calculat că Soarele se va stinge 
în cinci milioane de ani, nici pe cel ce suştine că ştie cum 
gândeşte un om cu IQ mai mare decât al lui şi nici pe cel ce-mi 
spune ce vrea Dumnezeu de la mine dar cred în Dumnezeu, în 
Soare şi în inteligenţă. 

Cei ce nu-nţeleg ce faci îţi atribuie o aură pe care, tot ei, ţi-o 
contesta. 

Din mitul lui Isus, trebuie să înţelegem că Dumnezeu nu se teme 
că-l vom ucide ci că ne vom sinucide cum am mai făcut-o. 
Dumnezeu nu va declanşa Apocalipsa pentru că nu-şi ucide 
copiii dar nu-i va împiedica s-o facă singuri. 

Pot să mă descurc foarte bine si fără să am totul. 

O turmă de căprioare aleargă cu viteza celui mai slab exemplar, 
democraţia susţine că oamenii trebuie să gândească la nivelul 
celor mai înceţi la minte. Oare acesta este motorul evoluţiei? 
Tinerii au mai puţină dreptate pentru că respectul este gerontofil. 
Unii oameni apar, ostentativ, în viaţa noastră tocmai pentru a 
ne învăţa cum să-i ignorăm. 

Nu indiferenţă, nu aroganță ci detaşare. 

Suntem atât de concentrați în descoperirea drumului spre 
nicăieri şi în cercetarea nimicului încât şi relaxarea trebuie 
reînvăţată. 

Ne comportăm sub nivelul animalelor dar ne declarăm fiinţe 
superioare. Asta, da, minciună! 

Diferenţa dintre noi este că tu respecţi ierarhia şi eu repect 
legea. 

Hristoase, în timp ce-ţi veneram portretul,/ Uitam învăţătura 
încetul cu încetul/ Și, dacă tot te-am țintuit pe cruce,/ Acum, 
vrem să vedem ce folos ne aduce/ Îţi cerem, orişice, în 
rugăciune/ Să ne dai ceva, să mai faci o minune.../ N-avem 
nicio ruşine de ceea ce-am făcut/ Ne-am stabilit iertarea chiar 
de la-nceput/ Și vrem ca tu să faci ceea ce noi/ Vom întina 
şi-acum şi mai apoi./ Încet dar sigur ţi-am uitat cuvântul/ Și-am 
necinstit şi maculat pământul, /Grădina ta-i cu păsări care mor 
pe ramuri/ Și ploi murdare care bat în geamuri./ Aş vrea să 
cred că vom putea, cu toţii, / Să ne vedem nepoţii... 


strănepoţii/ Dar, dacă nu-L vom regăsi pe Dumnezeu/ Vom fi la 
fel de trişti şi tu,... şi eu. 

Sentimentele nu trebuie suprimate ci, doar, povara pe care ne-o 
pun pe suflet. 

Odată ce ai achiesat la ideea cuiva, aceea este ideea ta şi orice 
consecinţe va avea nu-i poţi face vină iniţiatorului. 

De la Isus învăţăm: să onorăm orice invitaţie la masă; să 
ajutăm fără a ne făli; să nu judecăm pe nimeni şi că există 
nemurire. 

Dumnezeu ne-a dat Pământul în arendă şi noi, în loc să plătim 
arenda, îi distrugem proprietatea. 

Când va înceta inimiciţia dintre minte şi corp vom fi făcut un 
pas înainte şi Dumnezeu va veni în noi. 

Dacă mi se pare greu tind să nu mai fac dar ce m-aş face dacă 
toate lucrurile ar fi facile? 

Diferenţa dintre vindecător şi ucigaş este numai de opţie. 
Doamne, ştiu că nu eşti în cer dar m-am obişnuit să te caut 
acolo. 

Doamne, dacă ai fi făcut omul perfect, de la început, eu nu-mi 
mai aveam rostul şi ştiu că Tu nu faci nimic fără rost. 

Fac totul în sensul Tău dar cu metodele mele. 

Nu anticipez şi nu regret. 

Lumea arată ca un imens lagăr de concentrare, în care prizonierii 
au impresia că sunt în libertate iar gardienii nu ştiu că sunt, şi 
ei, prizonieri. 

Nu te rog, Doamne, decât să fii, mereu, alături de mine cu 
aceeaşi discreţie de până acum. 

Nu vreau să demonstrez nimănui că a greşit ci, doar, că se 
poate şi altfel. 

Doamne, dacă Tu eşti Totul, înseamnă că esti şi lumina şi 
întunericul în acelaşi timp. 

Pomana nu este pentru morţi ci pentru vii, morţii au parte de 
simbol şi de simţire. 

Câtă vreme te mai temi de diavol înseamnă că n-ai găsit, încă, 
drumul spre Dumnezeu. 

Puterea divinității este infinită, atunci cât de mare poate fi 
puterea mea? 

Dacă te aşezi în fruntea unor oameni, până la urmă, vei face 
ceea ce vor ei şi nu ceea ce vrea Dumnezeu. 

A murit mama, s-a mai deschis o poartă-n cer! 

Fără să aibă şcoli înalte, părinţii mei m-au învăţat mai mult 
decât toate şcolile la un loc. 

Nu cumva vrem să obţinem ocrotirea Mamei pentru că ştim că 
l-am supărat pe Tata? 

Ne lamentăm că ne-am născut din păcat deşi ne înmulţim,... 
din păcate... 

Nu-mi ajunge, Doamne, o veşnicie pentru a-ţi mulţumi că mi-ai 
dat părinţii mei. 

Nu-s mai deştept decât tine eşti, tu, mai leneş. 

Soţia mea nu este deosebită față de alte femei ci, numai, 
potrivită cu mine. 

Am constatat că suntem incompatibili; din respect îţi ofer 
absenţa mea. 

Doamne, credinţa înseamnă să ştiu că Tu vei face ceea ce 
trebuie iar credinţa absolută este să fac eu ceea ce trebuie. 
Dumnezeul meu ancestral mi-a spus totul dar eu am uitat sau 
am învăluit în minciună şi îi cer Lui să ştie pentru mine. 

Acum, după ce ai plecat şi tu, mamă, înţeleg că voi, părinţii mei, 
mi-aţi arătat toate faţetele acelui diamant numit bunătate. 


Perfecţiunea este a divinității eu pot, doar, să o consider un 
ideal. 

Doamne, Te căutăm acolo unde nu eşti şi refuzăm să Te vedem 
acolo unde eşti. 

Incep să învăţ iubirea trecută prin rațiune. 

Vouă, tuturor celor plecaţi în veşnicie, vă mulţumesc. 

Nu voi pleca din casa mea pentru tine, nu-ţi voi da haina de pe 
mine dar te voi primi în inima mea şi te voi învăţa ceea ce-mi 
ceri să te învăţ. 

Găsirea realităţii este depistarea minciunii pe care o consider 
adevăr. 

Nu mă îndoiesc de două lucruri: acela că există o forţă 
superioară şi că acea forţă mă ghidează spre binele meu. 

Este bine ce crede forţa divină că este bine nu ceea ce cred eu 
că este bine dar eu judec şi, implicit, fac rău crezând că-i bine. 
Scriu ceea ce-mi dai Tu voie să scriu pentru că ştii cum să mă 
faci să uit, 

Isuse, nu sângele tău, pe care-l beau, mă purifică ci învăţătura 
ce-o primesc de la tine. 

Popoarele se războiesc între ele dar civilizațiile nu. 

Măreţia lui Hristos stă în faptul că a făcut ceea ce a spus. 
Incerc să scriu repede şi la timp pentru că am impresia că voi 
epuiza ceea ce am de spus dar uit că ceea ce am spus trebuie 
să fac şi că ceea ce voi face poate demonstra că ceea ce am 
spus este incorect. 

Ideea de a nu dezvălui lumii ceea ce ai descoperit izvorăşte din 
trufia de a crede că lumea te va lua în seamă vreodată. 

De ce te linguşesc, mereu, Doamne, că eşti puternic şi bun, îţi 
cânt osanale, îţi adresez rugăciuni dar uit să fiu eu cel care 
merită aprecierea Ta? 

Doamne, nu ştiu şi nu vreau să ştiu cum ai făcut lumea şi pe 
mine, ştiu, doar, că-ţi mulţumesc. 

Copilul meu înţelege prin fericire altceva decât mine, aşa că eu 
îi doresc fericirea lui, 

Tot ceea ce fac este imperfect aşa că, oricine, poate continua 
chiar şi eu însumi. 

Nu-mi măsor viaţa în eşecuri ci în reuşite. 

Monştrii nu există decât dacă noi începem să-i vedem. 

Declar că vreau dar nu vreau să fac eu însumi. 

Am încercat să-mi imaginez femeia ideală şi nu poate fi decât 
partenera mea de viaţă, pentru că o idee, chiar pefectă, nu 
poate înlocui realitatea. 

Nimeni nu-i vinovat că uităm cum să trăim împreună. 

Eu aranjez copacii, animalele şi insectele dar, pe mine, mă 
grădinăreşte Dumnezeu. 

Ai făcut ceea ce nu mă aşteptam dar ce mă aşteptam de la tine. 
Nu este datoria mea să plâng lumea sau să mă opun neferic 
globale ci să găsesc, mereu, calea de a pune bine în rău. 

Ne tratăm bolile, învingem viruşi, ucidem microbi şi fungi ca să 
trăim mai mult, uitând că putem muri din întâmplare fără să 
ne fi făcut datoria faţă de noi înşine. 

Sacrificiul pentru altul este o fomă de alimentare a orgoliului 
propriu. 

Te iubesc pentru că mă iubesc pe mine în preajma ta. 

Am tot ceea ce vreau pentru că nu vreau nimic. 

Nu mă opun ci constat. 

Da, copilul meu, alege orice simbol dar crede în tine. 

Nu, nu sunt mare, mă vezi tu aşa pentru că te automicşorezi. 
Doamne, cât de greu este să nu mă bag în treaba Ta! 

Egalitatea dintre oameni va fi reală când scriitorul sau pictorul 
de talent va recunoaşte valoarea cismarului de talent. 

Dacă sunt perfect, sunt mort, dacă sunt imperfect, sunt 
muritor, în concluzie, trebuie să fiu perfect imperfect. 

Veşnicia o poţi obţine dar trebuie să fii în stare s-o păstrezi. 
Poezia este suflet şi, aşa cum nu poţi vinde suflet, nu poţi 
vinde nici poezie. 

Mereu mă plasez în extreme, ori nu ştiu să dau ori nu ştiu să 
primesc. 

Dacă ma las devorat de o pasiune, încetez a mai trăi. 

lubita mea, eşti minunată pentru că, toţi, cred că eşti a lor 
când tu eşti numai a mea, 

Sentimentul de vinovăţie ni s-a indus pe fondul trufiei noastre 
de a crede că putem face altceva decât vrea Dumnezeu, 

Sunt păcătos dacă accept să mă complac în minciuna faţă de 
mine însumi, 

Este, întotdeauna, bine, noi inducem percepţia de rău. 

Dacă nu-mi respect părinţii, pe care i-am atins şi văzut cât au 
fost în viaţă, nu voi putea să-l respect pe Dumnezeu, pe care 
nu l-am văzut niciodată, 

Nu mă tem de întoarcerea lui Dumnezeu ci de lipsa mea de 
respect pentru EI din acest moment. 

Nu sunt diferit de femeie ci, doar, complementar, totul este să 
ne acceptăm reciproc. 

Eram tentat să afirm că nu voi mai scrie dar viaţa va continua şi 
voi avea, mereu, o atitudine, ceva de comentat şi de povestit 
mie însumi. 

Nu pot decât să-mi iubesc trupul care mă ajută să am o viaţă 
minunată şi-mi doresc veşnicia împreună cu el. 

Fericirea înseamnă să mă bucur de fiecare clipă şi să accept 
orice încercare cu seninătate. 
Ceea ce nu accept nu mi se poate întâmpla. 


GĂBIŢA: Șase oameni necunoscuţi mi se par mulţi, şase 


prieteni, nu. 

Chiar şi numai din respect faţă de părinţi, trebuie să fiu fericit. 
Când fac totul cu bună credinţă, nu am ce să-mi iert. 

Extremele se atrag dar, rar, supraviețuiesc împreună. 

Nu s-a inventat perpetuum mobile numai pentru că nu are nici 
un rost, cei veşnici nu se mai joacă iar muritorii nu se pot 
bucura de el. 

Reducerea pe care o fac eu către simplu mi-a dat curajul să 
privesc simplul în ochi. 

Eu reduc la simplul meu, tu reduci la simplul tău... şi, uite aşa, 
avem, amândoi, ocupaţie. 

Dacă totul este simplu, trufia nu are rost. 

Eu, corpul meu, soţia mea, câinele meu, prietenul meu şi tot 
ce înseamnă EU în această lume. 

Tu zici că exagerez, eu spun că încerc o extremă. 

Nu sunt eu împotriva lumii ci eu adaptat lumii. 

Femeie, ştiu că te va tenta, veşnic, să mă negi pentru că acesta 
este motorul veşniciei noastre. 

Mă complac în poveştile altora în loc să-mi fac povestea mea. 
Sunt OM, aşa că nu înţeleg că sunt o altă fiinţă creată de Tine. 
Sunt un experiment care experimentează. 

Dacă reuşesc armonia cu corpul meu voi fi mai aproape de 
Dumnezeu, apoi, dacă voi reuşi armonia cu Dumnezeu ... 

Sunt atâtea formalităţi de îndeplinit pentru o moarte că nu 
merită să mori din respect pentru urmaşi. 


Îţi mulţumesc, eminescule, pentru că mi-ai spus că geniul este 
pustiu. 

NU, nu mi-aţi furat, vă datoram. 

Dacă Toma Necredinciosul avea numai îndoiala că Dumnezeu 
nu crede în el? 

Dacă numai băutura scoate adevărul din mine, trebuie să 
lucrez la capitolul frică. 

Cum trec la un nivel superior dacă nu caut decât echilibrul? 
Când am o idee, nu eu sunt superior ci ideea. 

Îţi mulţumesc, soţia mea, pentru că m-ai înţeles şi atunci când 
eram beat, 

De dragul trecutului trebuie să fac, astăzi, un viitor care să-mi 
placă mâine. 

Nu te sacrifica pentru mine, prietene. Dacă ai ideea asta deja 
îmi eşti superior şi nu merită s-o faci. 

Văd faptul că m-ai minţit, refuz să văd că m-ai minţit ca să mă 
protejezi. 

Nu ştiu, am impresia că ştiu. 

Dacă sunt de acord cu învățătorul meu în toate, nu evoluăm, 
dacă nu-i spun învățătorului dubiile mele, regresăm. 

Schimbi ceva în viaţa ta. Chiar dacă doare, nu te opri! 

Când te aperi, înainte de a fi atacat, ataci. 

Viaţa este un experiment din care unii sfârşesc morţi, alţii obţin 
veşnicia; mortii nu vor şti dacă cei veşnici sunt mai avantajaţi iar 
cei veşnici vor trebui să-şi asume riscurile veşniciei. 

Spune-mi că mă iubeşti pentru că, încă, mai este nevoie de 
cuvinte. 

Sfatul pe care ţi-l dau nu mă face pe mine mai gol ci pe tine 
mai informat. 

Nu evit confruntarea pentru că n-are rost s-o amân. 

Femeia este o boală fără leac, trebuie să fac din ea un pas 
înainte pentru că ceea ce nu te omoară te întăreşte. 

lubirea fără rațiune este o boală letală. 

Da, părinţii mei, trebuie să vă duc mai departe, nu să vă 
plâng. 

Vindecă-te, n-o faci pentru gloria mea ci pentru binele tău. 

Eu nu vreau să mă satur de bine. 

Eu mă iubesc pe mine cu voi în viaţa mea. 

Mă culc şi mă trezesc mâine, mor şi mă trezesc mai târziu, 
important este să mă trezesc tot eu. 

Sunt supravieţuitor nu pupincurist. 

Adevărul tău nu este cel pe care îl spun eu ci acela pe care îl 
percepi tu. 

Toate animalele sunt făcute să mă iubească, eu nu găsesc 
drumul spre iubirea lor. 

Nu-ti mulţumesc, Doamne, pentru că mi-ai dat să mănânc bine 
ci pentru că mi-ai permis să trăiesc ziua în care am mâncat bine. 
Eu cred că nodul gordian a fost inventat de o femeie. 

Mama este drumul cel uşor. 

în Noul şi în Vechiul Testament există tema celui care se 
îndoieşte: Toma şi fiul risipitor sunt cam la fel. 

De ce Budha este reprezentat ca un chinez gras şi Hristos ca un 
european frumos? 

Dacă un om te apreciază şi te înţelege este mai mult decât 
dacă te apreciază o lume întreagă dar nu te înţelege nimeni. 
Dacă dorim veşnicia din orgoliu, veşnicia îşi va bate joc de 
dorinţa noastră. 

Stiinţa umană are pretenţia de a fi descoperit reguli după care 
funcţionează lumea dar lumea nu ţine seama de aceste reguli 
şi atunci, savanții au inventat sintagma „excepţia confirmă 
regula” care este o regulă infirmată de propria sa excepţie. 


Suntem parşivi când cerem ajutorul lui Dumnezeu deşi ştim că 
putem face noi acel lucru. 

De fiecare dată când nu-ţi iese ceva aşa cum vrei întreabă-te 
dacă ai fost în armonie cu corpul tău si cu Dumnezeu. 

Suntem atât de aproape încât mă înţelegi chiar şi când nu mă 
înţeleg eu însumi. 

Dau vina pe vârstă cei care nu au curajul să-şi recunoască 
lenea de a munci veşnic. 

îţi mulţumesc, iubita mea, pentru că eşti atât de bine aşezată 
între da şi nu încât eu pot sa nu plec în pasiunile mele. Sunt, 
încă, viu. 

Există soluţie pentru orice dacă excludem frica şi lenea. 

Lipsa trufiei nu înseamnă umilinţă. 

Panaceul universal sunt EU pentru că sunt şi boala şi vindecarea. 
Ne temem mai mult de foame decât de moarte. 

Mă întreb de ce toate lucrurile simple sunt adevărate şi-nţeleg 
că totul este simplu. 

Nu pot fi Dumnezeu dar, încercând să-i fiu de folos, am 
tendinţa de a deveni habotnic, 

E simplu: mi-e drag că mi-e drag. 

Când tu mă iubeşti pe mine/ E bine./ Dacă mă iubesc un câine 
şi-o pisică / veşnicia mi se pare mică. 

Moartea este un risc asumat iar veşnicia un deziderat. 
Urmăreşti o idee până când nu mai ai nimic de stors din ea 
când sunt atâtea idei nedeschise încă. 

Ceea ce poate fi rezolvat printr-un război se poate rezolva şi 
printr-o competiţie sportivă. 

Spiritul şi trupul au nevoie de antrenament care, ca să fie 
eficient, trebuie făcut împreună. 

În lumea mea decid eu şi-mi asum răspunderea deciziei luate. 

Dacă ai reuşi să revezi filmul vieţii tale ai constata că în multe 
momente pe care le-ai considerat glorioase, ai fost penibil. 

Nu ştim câte cuvinte înțelepte trec pe lângă noi numai pentru 
că le considerăm aşezate într-un context vulgar sau nepotrivit. 
Mă urăşti pentru că nu poţi fi ca mine şi nu poţi fi ca mine 
pentru că mă urăşti. 

Nu e o corvoadă, e o plăcere. 

Frica de nou este un semn de slăbire a credinţei şi mă lipseşte 
de plăcerea de a trăi surpriza viitorului, 

Nu mă tem mă bucur, 

Orice pasiune te devorează. 

Nu mă tem că greşesc pentru că greseala este un pas. 

Nu te urăsc, nu sunt de acord. 

Sunt foarte puternic dar trebuie să învăţ ce să fac cu puterea 
mea. 

Pot depinde de alcool până la un punct, din acel punct nu mai 
depind de alcool. 

Tot ceea ce ţi se întâmplă este independent de mine pentru că 
„tu eşti alt eu”. 

Nu afirm că înaintaşii mei au fost mai buni ci doar că, unii, au 
avut încredere în mine, 

Viaţa este plină de căcaturi care-i dau gust. 

Am inventat alte tentaţii decât cele reale tocmai pentru a nu 
putea să ne ferim de ele. Nu-i masochism? 

Nu îmbătrânim, ne uzează frica de moarte. 

Vrei să călareşti un tigru pentru a-ţi dovedi superioritatea? 
Incearcă să-l rogi să te ducă-n spate pentru că ai nevoie de 
ajutor. 

Numai Dumnezeu ştie dacă este forţa supremă sau, doar, 
superioară nouă. Ce folos am avea dacă am şti şi noi? 


Dacă moartea este o entitate, o respect. 

Paradoxul omului: Poţi iubi un câine dar nu te poţi iubi pe tine. 
Fiindcă tu le ştii pe toate, am fost dat eu să te contrazic. 

Mamă, dacă tu ai fost chinul extrem, eu trebuie să fiu bucurie. 
Adevărul este acceptat mai uşor învelit în minciună. 

Ne mirăm că suntem cum suntem în loc să ne mirăm că mai 
suntem. 

— „Doamne, mi-e frică de moarte”./ — „Și de intrarea la facultate 
ţi-a fost frică”, 

Relaxarea ni se pare o corvoadă, ne muncim să visăm, trăim 
într-un chin dar, când vine vorba despre moarte, facem un pas 
înapoi, 

Dacă Dumnezeu este energia chi, reiki, phrana, toate la un loc 
sau şi ceva în plus nu ştiu dar continui să caut să se manifeste 
prin mine. 

Dumnezeu nu este neinteresat de noi ci, numai, dezinteresat. 
Mulţi îmi spun cum să fiu, puţini mă respectă cum sunt. 

Cum ştii cum trebuie să fiu eu când nu ştii cum trebuie să fii 
tu? 

Starea mea normală este aceea de foame nu de îmbuibare. 

— „Cere şi ţi se va da.” a zis Domnul. De ce dau fără să mi se 
ceară? 

N-am cum să-ti reproşez ceva, Doamne, nu-mi eşti dator. 

Nu te pot convinge dacă nu mă crezi inferior aşa că te mint. 
Nu mă concentrez să combat răul exterior ci să cultiv binele 
din mine. 

încerc să reduc la simplu pentru că nu-mi pot închipui cum 
este foarte simplu şi ce-aş mai face după... 

Romanticul crează o lume pe care nu ştie s-o guverneze, 
pragmaticul nu crează o lume pentru că este gata creată dar 
încearcă s-o guverneze neştiindu-i regulile. 

Ne temem să nu ne pierdem identitatea ca naţii cu toate că 
suntem în pericol să ne pierdem identitatea ca oameni. 

Eu nu trebuie să fiu ca voi, voi nu trebuie să fiţi ca mine. 

Sunt fericirea mea de a fi chiar dacă par a fi contrariul, 

Mă bucur de toate, nu mă tem de toate. 

Bucuria ta este valoarea nu cadou! meu. 

Ne temem de ceea ce nu trebuie şi nu ne temem de ceea ce 
trebuie, 

Îmi îngrijesc corpul cu religiozitate ca să traiesc veşnic dar uit 
de cărămida care poate să-mi cadă în cap, 

Nu vreau banii sau bunurile tale mă mulţumesc numai cu 
respectul. 

Am, totdeauna, şi pentru mine si pentru cei ce au nevoie. 
Demonstrez prin viaţa mea, 

Viaţa mea este raiul meu iar prietenii mei îmi sunt îngeri. 

Îți dau cu plăcere din prisosul meu dar nu mă sacrific pentru tine. 
Viaţa nu este parşivă, eu sunt. 

Tot ceea ce nu-nţelegem este rău şi ce nu ne place este 
blasfemie. 

Dacă mor fără să fi reuşit ce mi-am propus vreau ca cineva să 
reuşească nu pentru a demonstra că am avut dreptate ci 
pentru el însuşi. 

Nu sunt aici să-ţi complic sau să-ţi simplific viaţa ci ca prieten. 
Mă bucur că te bucuri dar nu sunt trist când eşti trist. 

Înţeleg mândria de a fi OM dar nu trufia, 

Amândoi avem un gând bun, nu-mi pasă al cui a fost ci dacă 
poate fi pus în practică. 

Nu există bucurie să nu poţi s-o duci. 


loan a spus: „Rămâneţi în dragostea mea.” pentru că ştia că 
poate iubi. 

Invidia îţi arată prostia ta nu înţelepciunea altuia. 

Nu neg şi nici nu venerez trecutul, îl duc mai departe şi îl 
transform într-un azi mai bun. 

Nu-ţi spun necazurile mele pentru că tu le percepi ca pe nişte 
ştiri de senzaţie. 

Dacă moartea înseamnă să mă întâlnesc cu tine, Doamne, n-aş 
vrea să fie prea repede pentru că ar însemna că nu mai ai 
nevoie de mine aici unde eu mă simt bine. 

Doamne te-ntreb: „de ce trebuie să...?” şi Tu-mi răspunzi: „de 
ce nu trebuie să...?” 

Încerc reducerea la simplu pentru că reducerea la foarte 
simplu, chiar dacă aş putea-o face n-aş îndrăzni. 

Secret este ceea ce ştiu doar eu. 

Tată, nu ştiu dacă te iubesc pentru că nu ştiu ce-nseamnă a 
iubi un tată, nu ştiu dacă eşti cel mai bun tată din lume, ştiu, 
doar, că aş vrea să mai stau aproape de tine să vorbim. 

Dacă nu am respect pentru părintele meu iniţial, cum pot numi 
drumul meu, evoluţie? 

„Of, of,” - ce expresie cretină! 

Dacă eşti îngerul meu, eu trebuie să te ajut să fii cel mai bun 
înger. 

Lumea nu este rea este, doar, altfel. 

Previziunile nu sunt decât niste producţiuni ale minţii care 
aşteaptă să fie confirmate de viaţă. 

Când avem impresia că Dumnezeu îşi bate joc de noi, să ne 
gândim ce am fi făcut noi cuiva aflat într-o situaţie similară. 

Eu îţi dau un sfat, tu îl percepi ca pe o critică. 

Inventăm diverse moduri de închinăciune pentru că refuzăm să 
vedem simplitatea credinţei. 

Sacrificiul lui Hristos n-a fost pentru ca noi să-l transformăm 
întrunul perpetuu. 

Samuraiul care moare şi-a ales greşit stăpânul. 

Frica de moarte ne face muritori. 

Bolile nu se tratează în corp ci în minte, corpul se tratează singur. 
NU sunt în lumea asta să critic înaintaşii sau contemporanii, 
dacă nu mi-am propus să fac altfel ceea ce au făcut ei. 
Răufăcătorii doresc, pentru copiii lor, un statut de oameni 
respectabili dând vina pe faptul că, numai ei, au fost nevoiţi să 
facă rău dar exemplul lor merge mai departe. 

Răutatea nu constă în mâncare şi băutură ci în sentimentul 
meu de vinovăţie faţă de asta. 

Toate regulie sunt schimbabile funcţie de unghiul din care le 
priveşti şi nevalabile în absolut. 

Nu-Ţi mulţumesc pentru că-mi dai ideile ci pentru posibilitatea 
de a le simţi ale mele. 

Este uşor să faci experimente pe alţii folosind ignoranţa lor sau 
puterea ta dar ele nu-ţi vor fi de nici un folos pentru că nu ţi se 
aplică. 

Dacă nu mă tem că sunt bolnav, nu sunt bolnav. 

Dacă nu obţin amintirea de mine şi continuitatea nu pot învăţa 
din greşelile mele iar greşelile întregului nu mai vreau să mi le 
asum. 

Noui dă aparenţa că nu provine din vechi pe principiul 
silogismului: „smântâna provine din lapte, untul provine din 
smântână, deci smântâna nu provine din lapte.” 


Mare minciună spun cei ce susţin ideea că „pot să mor dar să 
nu mă doară” în loc să spună „poate să mă doară dar nu vreau 
să mor”. 

Mă rog ca Dumnezeu să fie bun, blând şi chiar părinitor cu 
mine, pe principiul parşiv că, numai eu, merit dintre toţi. 

Imi primesc trecutul în mine şi ştiu că va veni cu partea lui cea 
mai frumoasă. 

N-ar trebui să te critic pentru că răul este provizoriu. 

Sfântul Simeon Noul Teolog defineşte în lucrarea „Omul, cel 
întâi zidit” credinciosul ca fiind cel „vrednic de încredere”. Ce 
schimbare de perspectivă pentru creştini! 

Perfecţiunea noastră este Dumnezeu; dacă Dumnezeu are 
perfecțiunea Lui nu trebuie să ne preocupe. 

Doamne, vreau să-ţi fiu un elev bun, nu neapărat supus, dar 
vrednic de luat în seamă. 

Afirmăm de parcă am şti. 

Uneori, o scutire, nemeritată, de impozit devine mai 
importantă decât propria fericire. 

Copiii mei, singurul mod în care îmi puteţi arăta respectul este 
să fiţi mai fericiţi decât mine. Vă promit că va fi greu. 

Fac curat pentru că trebuie, nu pentru că va rămâne curat. 

Mă ajut de tot ceea ce este, fără disperare şi fără frică. 

Vrei să mă chinui ca să ai pe cine compătimi şi cui da sfaturi pe 
care tu nu le-ai aplicat? 

Cinstirea înaintaşilor înseamnă să fii în stare să faci mai mult 
decât au făcut ei, să le continui opera nu să le-o elogiezi 
încercând să te bagi în seamă. 

Doamne, eu cred că tu eşti „punctul considerat fix” din care 
încep infinitul şi veşnicia. 

Răul absolut este gândul rău. 

Când te văd că, şi tu, cauţi, mă bucură faptul că suntem 
împreună. 

Orice sfârşit va avea lumea, începutul va fi, mereu, luminos. 
Dacă lupt cu moartea voi muri, deci, trăiesc pur şi simplu. 
Ti-am dorit atât de mult binele încât am uitat că era binele tău. 
Nu-l compătimesc pe cel căzut dar nu-mi place gestul celor 
care-l lovesc după ce a căzut, 

Perfecţionarea înseamnă comparaţia perpetuă cu ce-ai fost. 
Perfecţionarea armoniei cu ceilalţi trece prin perfecţionarea 
armoniei interioare. 

Ceea ce crezi tu că este cel mai bine pentru tine, este cel mai 
bine pentru tine dar nu poţi s-o faci în mod parşiv. 

Adaptez veşnicia la ziua de azi, dându-i un început. 

Dacă învăţăm să trăim împreună devenim oameni, dacă 
învăţăm să trăim în armonie cu noi înşine devenim OM. 

Dacă viaţa mea se va sfârşi în uitare, mă bucur c-am trăit 
frumos, dacă va sfârşi în veşnicie atunci voi fi fericit pentru 
totdeauna. 

Ca bun discipol, trebuie să găsesc un nou drum, repetarea căii 
maestrului este neproductivă şi serveşte ca scuză pentru lenea 
mea. 

Nu trebuie să mă tratez pe mine ca şi cum nu merit. 

Dacă toţi pacienţii mei au un timp limitat, pacientul „eu” are o 
veşnicie. 

Simbolurile mă îndreaptă spre credinţă, credinţa mă eliberează 
de simboluri aşa că nu perfecţionez simbolurile ci întăresc 
credinţa. 

De ce afirmaţia lui Machiavelli „scopul scuză mijloacele” este 
considerată malefică? 

De ce mi-ar fi ruşine că m-am vindecat prin efectul placebo? 


De ce să-mi fie mie ruşine să spun ceea ce ţie nu ţi-a fost 
ruşine să faci? 

Forţa se concentrează în UNU, UNU se diversifică si este 
contrazis de ZERO. Baza ciberneticii? 

Nu detest copia dar prefer originalul. 

Trufaşul nu evoluează fiind preocupat să se etaleze şi să 
aştepte aprecieri. 

Când voi dobândi al treilea ochi voi căuta să văd mai bine şi nu 
să prevăd, 

Vrei aprecierea celorlalţi pentru că îi consideri inferiori. 
Prezicerile despre viitor sunt catastrofice pentru că cele 
pozitive nu se vând bine. 

Nu-i cer croitorului să-mi facă o haină care să-mi ascundă 
defectul ci îndrept defectul. 

În comparaţie cu tine sunt mic, faţă de cel care-am fost, am 
evoluat. 

Victoriile nu sunt ale eroilor ci ale trădătorilor, eroii mor. 

Nu există inferior sau superior în universul multidimensional. 
Incercarea mea de a aduce noul face să nu fi trăit degeaba. 

Mă deranjează bâzâitul unui ţânţar cu toate că n-ar trebui să 
mă deranjeze nici Apocalipsa. 

Tu nu faci cum spun eu, eu nu fac cum spui tu, suntem egali. 
Dacă par prea plin de mine, înseamnă că am atins modestia 
absolută? 

Cel care n-a înţeles că îl ajuţi, se crede mai puternic decât tine. 
Pot fi mai acurat şi voi reuşi din prima dar şi nereuşitele au 
farmecul şi învăţătura lor. 

Sunt multe lucruri pe care le fac fără să le înţeleg dar le fac 
tocmai pentru că nu le înţeleg. 

De ce vedem, mereu, finalităţi în continuitate. 

Mă tem că floarea din cameră mi-ar putea consuma aerul dar 
dorm mai bine în pădure sau în livadă. 

Nimic din ceea ce ne face bine nu poate fi exagerat. 

Când femeile vor alege bărbaţii după coeficientul de inteligenţă 
va trebui să regândim conceptul de cap al familiei. 

Poţi mânca şi bea ceea ce vrei dacă te simţi bine. 

Este o sfidare a divinității dacă afirm că aş fi putut salva pe 
cineva, 

instinctul ne alege partenerul, mintea face parteneriatul mai 
trainic, 

Empatizarea cu bolile ne duce la cinism sau nebunie, 
empatizarea cu vindecarea ne face oameni, 

Știu că sunt aici şi că aş vrea să fiu, mereu, aici. 

Lipitorile sunt paraziți deştepţi, îşi tratează gazdele pentru că 
le va fi foame si mâine. 

Dacă spun eu gândindu-mă la tine lumea va crede că vorbesc 
despre mine, dacă spun noi gândindu-mă la mine şi tine lumea 
va crede că sunt un impostor, dacă spun că tu faci totul, cred 
numai cei care cred, deci, nu trebuie să par că exist ci să exist 
pur şi simplu. 

Îmi place calea pe care am pornit chiar dacă este veşnică. 

NU sunt suficient de modest, mai aştept fructul faptelor mele. 
Mă interesează mai puţin cum şi în ce fel face medicamentul 
care-mi este de folos. 

Mă-ntreb dacă tendinţa tinerilor de a se exprima laconic nu 
este o reacţie la tendinţa de absolutizare a minciunii pe care o 
avem noi. 

Dacă regulile trecutului nu ni se mai par bune le putem 
modifica cu blândeţe şi înţelepciune căci violenţa nu crează 
decât victime inutile. 


Dacă mă tratez de o boală se poate să nu reuşesc, dacă trec 
prin ea, nu mă mai îmbolnăvesc. 

Numai eu mă pot trata, pentru că, numai eu, ştiu limita durerii 
mele. 

Nu neg ajutorul semenillor dar caut să mă ajut singur. 

Imi cert copilul pentru că n-a făcut ca mine dar apreciez alt 
copil care n-a făcut ca taică-său, 

Dacă lumea este o iluzie, îmi place să trăiesc în ea căutând 
realitatea, dacă este invers, îmi place să caut iluzia. In 
concluzie, îmi place să caut. 

N-am demonstrat că ceva nu se poate ci neputinţa mea de a 
face acel ceva. 

De ce, Doamne, mă chinui să-ţi cuantific măreţia? 

Dumnezeu nu s-a bazat pe puterea nostră când a creat lumea. 
Am ucis fiul şi vrem iertarea tatălui; pare o culme a parşiveniei, 
dacă fiul şi tatăl sunt UNUL este o culme a crimei. 

Dacă Dumnezeu m-a pus în acest corp înseamnă că are nevoie 
de mine în această formă. 

Corpul nostru nu ne este nici haină, nici casă ci un partener 
minunat despre care nu ştim mai nimic. 

Nemurirea este o stare personală, nu mi se oferă pe tavă. 
Propovăduitorule, ceea ce-mi spui este ceea ce crezi sau ceea 
ce vrei să cred? 

Nu-mi spune fă-mă să simt, 

Penitenţa neurmată de schimbare este un chin inutil. 

Tatăl nostru ne hrăneşte nu ca să ne îmbuibăm ci ca să avem 
timp să ne perfecţionăm. 

Nu sunt inteligent pentru că sunt beţiv ci sunt beţiv pentru că 
n-am găsit rostul inteligenţei mele. 

Întâi faci ce-ţi spun preoţii şi apoi ce-ţi spune credinţa ta. 

Nu-ţi poţi sacrifica viaţa pentru tine deci, dacă o sacrifici 
pentru alţii, este sinucidere. 

Nu vreau să retrăiesc trecutul ci să-mi fac viitorul la fel de 
bogat. 

Eu pot orice dar nu pot să pot pentru tine. 

De ce n-aş iubi femeia când acesta este motivul pentru care 
mi-a fost dată? 

Frica de răspundere este cel mai bine exprimată în fraza „am 
fost ispitit de diavol”. 

Renunţând la vechi voi găsi noul. 

Nu ştiu dar cred, 

Elohim. 

Trăiesc numai după părerea mea. 

Sunt lucruri pe care maeştrii nu pot să ţi le explice de aceea 
există discipoli care îi depăşesc, 

De ce trebuie să ne certăm că trebuie să fie ori aşa, ori altfel 
când poate să fi şi aşa şi altfel? 

Când stabilesc o regulă primul care trebuie s-o respecte sunt 
eu, 

Și, dacă viaţa s-ar sfârşi, brusc, în nimic, tot am bucuria că pot 
visa la infinit şi veşnicie. 

„De ceea ce-mi este frică, nu scap.“ aşa că nu trebuie să-mi mai 
fie frică, 

Aclamaţiile gloatei sunt mai puţin valoroase decât aprecierea 
discretă a elitei. 

Încercarea de a mă înfrumuseţa îmi ştirbeste valoarea mea 
reală, 

Sfârşitul este începutul unui nou început. 

Nimeni nu te apreciază cu adevărat, pentru că spui lucruri 
simple, la care oricine se poate gândi. 


Evoluez trecând normalul prin filtrul minţii. 

Dacă-mi pasă, încă, de părerea altuia, înseamnă că n-am atins 
maturitatea de a crede în părerea mea proprie. 

Nu eu folosesc lumina ci lumina mă foloseşte pe mine. 

Nimic nu este înspăimântător, mi-e mie frică. 

Dacă eu fac totul pentru tine, tu interpretezi că sunt obligat să 
fac totul pentru tine şi devii leneş. 

Alegi să porţi de grijă celor din jur când nu ştii să ai grijă de tine. 
Dacă eu te ajut să-ţi repari corpul şi tu mă ajuţi să-mi repar 
lucrurile, pare echitabil cu toate că lucrurile pot să rămână 
nereparate. 

După curăţenie insectele domestice devin mai vizibile nu sunt 
mai multe, 

Tu citeşti cuvinte, eu citesc idei. 

Când spunem că lumea este rea ne excludem pe noi înşine. 
Civilizaţiile tind să-şi atingă „maxima incompetenţei” înainte 
de a renaşte. 

Domnilor savanţi, fericirea este o altă ştiinţă! 

Buna-credinţă face deciziile să fie corecte. 

Eu n-am nevoie să te judec, propria ta judecată te judecă. 
Ordinea firească a lumii este meritocraţia iar judecătorul 
suprem este Dumnezeu. 

Liberul arbitru este jumătate din ceea ce putem face, nenorocirea 
este că nu ştim cât înseamnă şi care este acea jumătate. 

Raiul şi iadul sunt stări de spirit. 

Tinereţea ştie dar vrea alceva, bătrâneţea poate dar nu crede. 
Dacă poţi să prevezi ceva ce nu poţi preveni sau împiedica, mai 
bine taci. 

Las frumosul să curgă prin mine, n-am nevoie de cosmetizări. 

Vindecarea rapidă este pentru o viaţă, vindecarea continuă 
este pentru veşnicie. 

Dacă vrei să trăieşti veşnic întreabă-te dacă eşti capabil de a 
găsi, mereu, bucuria de a face ceva. 

Nu clienţii sunt vinovaţi că cismarul nu are ghete. 

Nu cred că ştiu, cred că ştii. 

Atunci când îţi cer să-mi faci sau să-mi dai ceva, nu numai eu 
sunt în nevoie ci şi tu. 

Când vinzi vindecarea te comporţi de ca şi cum ar fi a ta. 

Nu mă doare, e bine, mă doare, este spre bine... 

Mă-nchin, nu mă rog, nu pot să mă transform din om în cerştetor. 
Cel mai important moment, dimineaţa şi seara este momentul 
în care mă-nchin. 

Nu există blasfemie ci invidie. 

Democraţia tinde să permanentizeze şi să generalizeze 
învăţarea abecedarului tinzând către renunţarea şi la acest tip 
de învăţătură. 

Cunoaşterea supremă este necunoaşterea absolută. 

Când am ajuns la un anumit nivel, îl consolidez înainte de a 
trece mai departe. 

În loc să-mi pregătesc cele necesare pentru moarte, prefer să 
visez la cum să trăiesc fericit. 

Este uşor dacă vine firesc. 

Ce-ar fi dacă, în lumea lui Dumnezeu, guvernarea lumii noastre 
ar fi o obligaţie de serviciu? 

Cei mai buni profesori ai mei m-au încurajat să întreb orice 
chiar dacă îmi părea stupid. 

De ce presupunem că monstrul este rău? 

Demonstrația că cercul este vicios ne-a făcut-o geometria în 
spaţiu şi a desfiinţat-o teoria relativităţii. 


Dacă ai învăţat să zbori, de ce trebuie să sfidezi soarele? 

În infatuarea ta, te crezi vinovat. 

Nu-ţi cer, vreau să merit. 

Am venerat animalele pentru că erau mai puternice ca să le 
copiem comportamentul. 

Postul este greu numai când este impus. 

Lao tzi a spus că important este să găseşti calea pe care să 
mergi singur sau împreună cu cei pe care-i respecţi şi cu care 
te ajuţi reciproc. 

Veşnicia mea implică recunoştinţa, respectul, eliberarea, 
mişcarea şi fericirea de a trăi. 

Unii trăiesc stiind, alţii dorind. 

Atunci când doresc pacea şi liniştea universală mă gândesc la 
universul care începe cu mine. 

Prana (mana) este suficientă ca hrană, important este să 
renunţ la bunătăţile culinare. 

Dacă ai descoperi că Dumnezeul meu este vecinul de vizavi, 
nu-mi spune, lasă-mi plăcerea s-o aflu. 

De ce i-aş învăţa pe alţii să facă lucruri deosebite când pot face 
ceva mai bun singuri, 

Regina albinelor nu şi-a delegat competenţa niciodată. 

Dacă încerc să iau osul pentru care se bat câinii, toţi se vor uni 
împotriva mea. 

Aş vrea să fiu conştient şi în momentele în care sunt înconştient. 
Dacă ceva mă face să am îndoieli, renunţ la acel ceva. 

Nu postesc pentru Dumnezeu ci pentru mine. 

Statuia pe care mi-o promiţi, după moarte, nu-mi foloseşte, 
nici acum, cât sunt viu. 

Cei ce promit că-şi vor aminti de mine veşnic, uită că sunt 
muritori. 

Veşnicia ca muncă perpetuă este raiul, ca şi corvoadă perpetuă 
este iadul. | 

N-am nevoie de ceas pentru că nu mă interesează ora. 

Nu cunoştinţele noi se epuizează, lenea de a le căuta creşte, 
Vreau să mă eliberez sau, doar, să schimb stăpânul? 

De ce mi-as dori să fac propriile mele greşeli când pot învăţa 
de la cei ce le-au făcut deja? 

Când dispare dorinţa de a învăţa îşi pierd rostul învățătorii nu 
dispare învăţătura. 

Nu-mi scoate ochii cu ceea ce ştii, lasă-mă să văd! 

Infinitele fațete ale simplului îl fac să fie complicat. 

Pot să-ţi dau respectul meu nu să-i fac pe alţii să te respecte. 
Vindecarea mea s-a produs când am conştientizat că sunt 
sănătos, 

Doamne, ajută-mă să mă eliberez de povara care-mi provoacă 
durerea! 

Viaţa mea are două etape de început: etapa în care învăţ că 
trebuie să fac şi etapa în care învăţ să fac ceea ce trebuie, 

NU cerşesc iertare, arăt că m-am schimbat. 

La ce foloseşte privighetorii faima de cântăreaţă? 

Tot ceea ce fac este pentru mine dacă este de folos altora. 

Te deranjează atât de mult mustrarea încât refuzi să-i vezi 
adevărul. 

Îți doresti atât de mult să le arăţi celorlalţi că poţi atinge 
perfecțiunea încât uiţi că perfecțiunea înseamnă moartea ta. 
Eu sunt cel ce luminează nu lumina însăşi. 

Inveselesc pe cei din jur, nu mă fac de râs. 

Dacă aş considera bogăţia materială mai presus de orice n-aş 
mai fi OM. 

Moartea este o obsesie obositoare. 


Nu trebuie să renasc din cenuşă ci să mă reînoiesc perpetuu. 
Viaţa îmi oferă o infinitate de posibilităţi, îmi trebuie o vesnicie 
să le explorez, 

Dacă am descoperit ceva şi nu pun în practică am pierdut 
rostul descoperirii. 

Mă mulţumesc să scap de durere şi uit că trebuie să scap de 
motivul durerii. 

Specializarea este infatuarea de a atinge perfecțiunea. 

Nu cunoaşterea este păcatul ci divizarea ei în bine și rău. 

Dacă există o infinitate de variante de a muri, per a contrario, 
există şi o infinitate de variante de a nu muri. 

În piesa mea de teatru, tu duci tava, în piesa ta, o duc eu. 
Conducătorii se înconjoară de putere şi pierd inteligenţa. 

Când crezi că alţii trebuie să facă totul pentru tine, moartea 
vine ca o consecinţă. 

Dacă Dumnezeu ar fi Einstein, ce i-ai cere? 

Respect izvorul pentru că dă apă şi celui însetat şi celui care o 
aruncă mai târziu. 

Lumina nu luminează doar pentru ea însăşi. 

Dacă se face pentru mine este competenţă, dacă se face 
pentru altul este rea-voinţă. 

Din întuneric vezi lumina şi, din lumină, întunericul. 
Imbătrânim pentru că ni se pare că suntem prea înţelepţi să 
acceptăm ceva nou. 

Cum vrei să-ţi urmez sfatul, dacă nu ţi l-am cerut? 

Arăt că ştiu să zbor şi sunt vânat, înot şi sunt pescuit... 

Când accept sintagma „murim de când ne naşter”, mă limitez 
la o cale. 

Preocupaţi să inventăm păcate pentru a avea motiv să ne 
cerem iertare, credem că am meritat moartea lui Hristos. 

„Drumul de o mie de Ii, începe cu primul pas” iar cel de o 
veşnicie cu prima clipă. 

În lumea minciunii, impertinenţa se confundă cu inteligenţa şi 
bunătatea cu prostia. 

Nefericirea omului se trage din faptul că este singurul animal 
conştient de răutatea lui. 

Învățătorul îţi arată cum să fii ca el, tu trebuie să treci dincolo 
de învăţătură ca să fii ca tine. 

Prostul şi bomba atomică au fiecare rostul lui. 

Pentru a conduce pe cei ce nu sunt ca tine trebuie să te 
schimbi dar nu ştii dacă merită. 

Nu e o mândrie să fii primul dintre proşti ci ultimul dintre 
deştepţi. 

Autoexplorarea este veşnică. 

Istoria este a învingătorilor, folclorul al învinşilor iar adevărul al 
lui Dumnezeu. 

Mai mulţi discipoli are hoţul, cinstea este nerentabilă. 

Viaţa este ceva foarte primejdios, eşti, mereu, în pericol de 
moarte. 

N-are nici o importanţă limba în care îţi simţi credinţa. 

Sunt imperfect pentru că mă perfecţionez mereu. 

Nu mâncarea de azi îţi face rău ci reziduurile ospeţelor 
anterioare. 

Fiecare răceală este o tentativă a corpului de a face curăţenie. 
Nu regret, mă corectez. 

Principiul negării negaţiei mi-a fost familiar de mic: atunci când 
mama îmi spunea că sunt ca neoamenii eu răspundeam că 
sunt necaneoamenii. 


Dacă Dumnezeu este în mine înseamnă că şi eu sunt în 
Dumnezeu. 

Dacă aş intra în Rai pe uşa din dos ar trebui să petrec o 
veşnicie ascunzându-mă. 

Lumea poate exista fără mine, eu, însă, nu pot exista fără mine. 
Sunt mândru pentru că sunt om nu pentru că sunt împărat. 
Dacă nu-mi amintesc de mine, nu-mi pot aminti de nimeni, 
Răspunsul meu pentru Nastratin Hogea este că-mi concep casa 
pentru mine şi pentru plăcerea mea. 

De ce ne luptăm? Am ceva ce nu ţi-aş da cu plăcere? Doar viaţa 
nu ţi-o pot da pentru că nu-mi aparţine şi ţie nu-ţi foloseşte. 
Draga mea, când îmi reprosezi că nu sunt bun de nimic, de ce 
nu renunţi la mine? 

Libertatea este libertatea de a spune „nu”. 

Turma se supune Masculului Alfa, Masculul Alfa este tot mai 
decrepit şi nu are cine să-i ia locul iar Femela Alfa este 
necoaptă. Suntem în tranziţie. 

Reducerea la simplu nu înseamnă reducerea la prostie. 

Viaţa este o şcoală, contează cum mi-o amintesc eu pentru că ea 
mă va păstra ca pe o poză pe-un perete şi-un nume-n catalog. 
Mamă, dacă trebuie să duc la capăt tot ce-ai început tu, nu-i 
de mirare că-mi doresc veşnicia. 

Gustul mâncării mă face, uneori, să-i uit scopul, 

Reducerea la simplu nu se termină niciodată pentru că şi 
complicarea este infinită. 

Corpul nostru trebuie să se adapteze noilor condiţii aşa că 
vindecarea nu înseamnă „revenirea la setările iniţiale”. 

Nu uit că vindecarea adevărată poate să doară şi că 
medicamentele eficiente sunt amare. 

Aş putea fi nemulţumit că am uitat multe lucruri importante 
dar cred că mi-am lăsat ceva de făcut pentru mai târziu. 
Clarviziunea poate fi foarte înceţoşată. 

Un om dormea pe o pajişte şi a visat un fluture dar, 
întrebându-se dacă el este în visul fluturelui sau fluturele în 
visul, lui a pierdut toată frumuseţea visului, 

Adevărul absolut este ca un contract pe o perioadă 
nedeterminată, se termină prin reziliere sau la moartea părţilor. 
Cât nu am nimic de pierdut sunt puternic. 

În mintea altora pot trăi ani, în mintea mea pot trăi veşnic. 
Cred că trupul meu îmi este prieten şi, nici el, nu vrea să 
sufere si să moară. 

Oricum nu-ţi urmează nimeni sfatul. De ce te enervezi? 
Libertatea îţi dă dreptul să faci ceea ce trebuie să faci nu ceea 
ce ţi-ai impus să faci, 

Un filosof adevărat nu crează ci trăieşte o doctrină, 

Singurul interesat de ceea ce fac şi unde merg sunt eu, oricine 
altcineva interesat de aceste lucruri, pierde timpul. 

Ce contează de unde vin şi încotro merg când astăzi este 
infinit? 

Eşti puternic pentru că eu mă tem. 

„Sunt mândru de tine” este un alt fel de a spune „Ai făcut ce-am 
vrut eu”, 

Boala te face rău sau răutatea te îmbolnăveşte? 

Poate ar trebui să ne îngrijoreze faptul că delegarea de 
competenţă devine delegare de incompetenţă. 

Ori mă refac periodic, ori mor la termen. 

Nu cer, iau ceea ce mi se oferă şi mi se cuvine, mulţumind, 

Nu trebuie să lupt dar, dacă lupt, trebuie să câştig. 


Studierea bolii nu merită făcută pentru că nu merită să studiezi 
ceva negativ şi pentru că bolnavii aleg să nu ţină seama de 
studiul tău. 

Din poziţia mea de nimeni absolut constat că tu eşti un nimeni 
necorespunzător. 

Dumnezeu este forţa nu instituţia. 

Dacă trăiesc temându-mă de Dumnezeu, rugându-l să facă 
totul în locul meu şi cerându-mi iertare nu-i de mirare de ce 
văd perfecțiunea în trecut şi nu în viitor. 

Nu viruşii răspândesc bolile ci noi imităm pe cei bolnavi. 

Eu vorbesc pentru a mă autoconvinge nu ca să te conving. 
N-am datorii faţă de nimeni; am ales un drum. 

„Am datoria să te ajut” îmi sună parşiv. 

Eroii mor, trădătorii câştigă, aşa că ori idealurile sunt false ori 
eroii sunt proşti ori... ambele? 

Îmi pierd libertatea când cer altora să facă ceea ce trebuie să 
fac eu. 

Dacă tradiţia mi se pare desuetă, încerc s-o schimb. 

Şi/ Şi, revenit acasă, nu mai găseşti cuptorul/ Ai vrea să mai tai 
lemne dar nu găseşti toporul/ Nu mai găseşti covata, nici ţestul 
pentru pâine/ Tot ce-a rămas e, numai, un gust, sfios, de 
mâine./ Nu mai găseşti covorul ce-nveselea odaia/ Nu e nimic, 
nu-i piua, nu-i plita, nici copaia/ Nu mai găseşti ciubărul, 
ştergarul sau ceaunul/ Nu-ţi mai găsesti nici plosca, foiţă nici 
tutunul,/ A dispărut icoana cu Maica Cea Curată/ Şi candela 
cea care nu s-a stins niciodată, / Părinţii au plecat departe-n 
cele sfinte/ Şi-n locul lor sunt numai imagini şi cuvinte./ Eşti 
trist sau, poate, singur sau nici măcar nu-ţi pasă,/ Nu ştii, nici 
tu, prea bine de ce-ai venit acasă./ Dar ai, acum, în fată, ce-a 
fost şi ce rămâne/ Şi ştii că azi e ziua din care vine „mâine”/ Tot 


89 


90 


ce-au avut cei duşi, e-al tău,/ Începi să crezi că, astăzi, nimic 
nu-i bun sau rău./ Îngenunchezi în iarbă, te bucuri de pământ, / 
Simţi cum pătrunde-n tine şarpele casei, sfânt/ În jur, se 
luminează, te-ndrepţi spre Dumnezeu/ Şi ştii că-n clipa asta e 
începutul meu/ Îmi iau în mână drujba şi trimerul de iarbă/ 
Şi-ncep o zi de muncă c-un gest, uşor, din barbă. 

Nu trebuie să mă ascund, stau în faţa ta şi nu mă vezi. 

Sunt şi atât. 

Dacă o cere interesul popii, chiar si veşnicia poate fi mai scurtă. 
Trăiesc de parcă fur cuiva timpul. De ce? 

Dacă voi nu aveţi nevoie de mine, de ce am eu nevoie de voi? 
Când călugărițele se declară miresele lui Dumnezeu se 
presupune, a priori, că mirele este de acord, ceea ce este 
nedrept, incorect şi musulman. De ce nu se mulţumesc cu 
statutul de slujitoare? Le este ruşine sau se vor alături de stăpân? 
Ştiinţa este la îndemâna oricui, înţelepciunea de a o folosi este 
apanajul unei elite. 

Dacă presupunem că o parte a omenirii gândeşte pentru toţi, 
ajungem, tot, la o diferenţiere socială. 

Evoluţia înseamnă un pas înainte şi doi înapoi, aşa că trebuie 
să am grijă ca suma paşilor făcuţi înapoi să fie mai mică decât 
pasul făcut înainte. 

Umilinţa este primul exerciţiu, conştientizarea valorii proprii 
este următorul. 

Credinţa nu se vrea spectaculoasă ci temeinică. 

Contează ceea ce cred nu ceea ce sunt. 

Cel mai mare duşman îmi este cel mai bun prieten pentru că 
m-a evaluat corect. 

Nu mă preocupă cum va fi, mă educ să accept ce va fi. 


Raiul este locul unde cei care au evoluat mai repede îi aşteaptă 
pe ceilalți. 

Când alegi să duci greutăţile altora, oboseşti. 

Orice opinie este la fel de bună că alta, importantă este cea în 
care cred. 

Pusă în termeni pragmatici, recunoaşterea suferinţei nu este 
productivă. 

Urmarea aceloraşi regului duce la obţinerea aceluiaşi rezultat. 
Afirm că vreau să fiu înţelept dar nu ştiu ce-i înţelepciunea 
pentru că cei înţelepţi nu o definesc iar, ceilalţi, sunt neaveniţi 
şi infatuaţi. 

Întreabă melcul de ce nu pleacă de acasă. 

Îmi place că îmi place să-mi placă. 

Copiii ar trebui să-i înveţe pe adulţi cum se fac jocurile şi nu 
invers. 


GĂBIȚA: Faci un lucru bine după ce te saturi de câte ori l-ai 


făcut rău, 


Veşnicia este răsplată pentru cei care iubesc viaţa şi osândă 
pentru cei care o urăsc, nehotărâţii sunt reciclaţi. 

Trebuie să-mi creez nişte obiceiuri, nu neapărat, considerate 
bune dar, cu siguranţă, considerate fixe. 

De câte ori am învăţat din greşelile altora, am făcut mai puţine 
greşeli personale. 

Spun asta nu pentru a fi primul ci ca să-mi intre-n cap. 

Mă supăr des pe ambient, ceea ce dovedeşten că nu respect 
prezumția de nevinovăție. 

Îmi fac treaba cu drag acasă, la serviciu şi aiurea dar n-are 
importanţă unde ci că o fac şi o fac cu drag. 

Sfinţii lui Dumnezeu nu coincid cu cei aleşi de noi. 

Pentru a scăpa de povara uciderii celor mai evoluaţi membri, 
societatea a inventat „sacrificiul pentru binele comun”. 
Fericirea absolută este perfecţiune, deci moarte. Eu sunt fericit 
că sunt om cu toate implicaţiile. 

Afirmația „cel mai deştept cedează” duce la triumful prostiei. 
Este atâta înţelepciune în zicala: „prostul moare de grija altuia” că 
ar trebui să ne-o scriem pe retină. 

Ideile nu se termină, prostia este finită. 

Nu dependenţa de un lucru este greu de inlocuit ci ticul nervos 
creat de acest obicei. 

De câte ori mă-ntreb de ce nu pot, mi-am dat şi răspunsul, 
Deştepţii îşi crează un ideal pe care nu reuşesc să-l atingă, 
proştii ating acest ideal fără efort dar nu ştiu ce să facă cu el. 
Cuvântul prost vine din rusescul „prostnâi” care înseamnă simplu, 
stupid vine din englezescul „stupid” care înseamnă prost. 

Un idiot care vorbeşte îl recunosc imediat, pe cel care tace îl 
pot confunda cu un înţelept. 

Ideal ar fi să fiu beat, perpetuu. 

Nu te laud pentru calităţile tale ci pentru calităţile mele 
reflectate în tine. 

Toată nenorocirea ta începe când te comporţi de ca şi cum ai fi 
altfel. 

Am văzut mulţi proşti care tăceau înţelept. 

Dacă nu ai încredere în copilul tău eşti lipsit de credinţă. 

Cu ce eşti deosebit de ceilalţi când tot ceea ce vrei de la copiii 
tăi este să-ţi producă nepaţi. 

Te plângi c-ai muncit, o viaţă, din greu, să construieşti un templu 
pentru tine. 

Faptul că nu crezi în ceea ce cred eu nu este relevant, ceea ce 
contează este dacă tu crezi în ceva. 


Am fost şi sunt prietenul prietenilor mei. 

Eu ştiu că te iubesc, faptul că tu nu ştii că mă iubeşti este lipsit 
de importanţă. 

Trăiesc în armonie cu lumea şi în consens cu forţa care o 
guvernează. 

De fiecare dată când spun „nu” se dovedeşte a fi „nu încă”. 

Pot să-mi pasc oile fără Einstein dar nu fără câine şi pot să-mi 
cultiv ogorul fară Michelangelo dar nu fără sapă. 

Tinzi spre moarte când începi să-ţi consideri neputinţele ca 
fiind virtuţi, te lauzi mai mult cu ceea ce nu poţi să faci decât 
cu ceea poţi şi spui c-ai făcut ceea ce alţii nu fac acum. 

Vrem să semănăm cu ceilalţi ca să ne accepte dar ne izolăm ca 
să facem ceva deosebit. 

Pentru ca prezicătorii să-şi asume gloria noi le adeverim 
prezicerile. 

Vrei să ştii ce se va întâmpla? De ce? 

Îmi port hainele nu mi le expun, îmi mănânc mâncarea n-o 
admir, îmi dorm somnul nu colecţionez vise pe care să le pot 
povesti. 

Principiile pe care le caut nu trebuie să fie nici general valabile 
şi nici veşnice, trebuie să fie valabile în jurul meu, o perioadă 
cât mai lungă de timp. 

Dumnezeu n-are nevoie de Profil pe Facebook. 

Sunt acei stăpâni cu principii bune şi acei sclavi cu bună- 
credinţă care contează pentru mine. 

Toate lucrurile în care credem sunt valabile în lumea în care 
credem. 

Pot emite judecăţi cu privire la semenii mei, pe Dumnezeu îl 
aştept să mi se reveleze, 

Cuvântul maestru provine din master, adică stăpân dar nu 
stăpânul altora ci stăpân pe sine însuşi şi aşa demonstrez că 
maestrul nu trebuie să fie învăţător ci stăpânul propriului său 
eu. 

Dacă ceva a fost prezis nu se va întâmpla în totalitate aşa cum 
a fost prezis pentru că vieţii îi place un strop de originalitate. 
Ceea ce susţii că faci pentru cei morţi este mai mult o 
manifestare a bucuriei că tu eşti, încă, viu. 

Mâncarea nu este rea sau bună, sintetică sau naturală ci 
multă. 

Dacă te plângi că munceşti mult înseamnă că eşti prost, 
deştepţii muncesc puţin şi cu plăcere. 

Dumnezeu este o necesitate dovedita de toate ştiinţele. 

Nu încerc să te conving, caut oameni de aceeaşi părere cu 
mine. 

De ce mă grăbesc? N-am nimic altceva de făcut. 

Dacă te-fingi în ochii celorlalţi, ca un spin, te vor simţi dar nu 
te vor vedea, dacă stai la distanţă vor ajunge să te admire. 
Uneori mă tem de moarte, alteori nu mă tem dar ideea de 
moarte nu mă încântă niciodată. 

Când dau cuiva şi-i spun că atunci când n-o să am voi apela la 
el sunt sigur că, dacă nu va avea sau nu-mi va da atunci când 
voi avea nevoie, se va ruga, mereu, să am de toate pentru a nu 
apela la el. 

Cândva reclama te ajuta să ştii ce cumperi, azi te ajută să 
cumperi ce nu ştii. 

De când nu ţi-a mai fost foame timp de o săptămână în 
continuu? 

Este cert că avem nevoie de foarte puţin dar întrebarea este 
cum facem să ne mulţumim cu asta. 


Eu sunt TOTUL dar este necesar ca TOTUL să devină conştient 
că este EU. 

Doar „cei ce nu ştiu învaţă pe alţii”, cei care ştiu, ştiu şi că este 
inutil. 

Marii învăţători au soarta lui Hristos, lumea o schimbă cei care 
făptuiesc fără să fie ştiuţi. 

E uşor să dai vina pe vecin că nu ţi-ai făcut curat în curte. 

Trăim cum vrem. Nu ştim ce vrem. 

Prostia, în inconştienţa ei, face ceea ce inteligenţa nici măcar 
nu îndrăzneşte să conceapă. 

Cei aflaţi în diaspora sporesc prin dia-spori sau prin dia-sponsori? 
Singurul meu scop este atingerea fericirii, restul sunt mijloace. 
Dacă a ieşit bine, mulţumesc lui Dumnezeu, dacă aieşit rău, am 
greşit eu ceva. 

Ne putem aminti, împreună. 

Dacă tu preferi să înşeli viaţa, eu prefer să mă bucur de ea. 
Dacă mi-ai dat de o sută de ori soluţia corectă nu înseamnă că, 
a o sută una oară, nu voi verifica. 

Femeie, tu eşti începutul şi sfârşitul, eu sunt ceea ce este între 
ele. 

Dacă voi reuşi să te învăţ ceea ce simt, mai puţină ştiinţă se va 
pierde. 

Nu sunt victimă ci acel care experimentează. 

Pasul înainte nu este pentru că vreau să mă urmeze cineva ci 
pentru perfecţionarea mea personală. 

Te rog, Doamne, să nu-mi închizi drumul decât dacâ nu sunt 
pregătit să-l urmez, 

Trec de la momentul în care mă gândesc cum să trăiesc la acel 
în care trăiesc, pur şi simplu. 

Problema este când am timp berechet şi mă plâng că sunt 
foarte ocupat, 

Cu ce sunt deosebit faţă de cel care am fost acum un milion de 
ani? 

Pasul înainte nu trebuie să fie spectaculos ci să fie. 

Cei ce nu ştiu au tendinţa să ia controlul, cei ce ştiu îi lasă. 
M-am săturat să cescopăr ce-a spus bunica, Sunt leneş. 

Cum fac să fiu? 

De unde vine senzaTia că lumea stă pe umerii tăi? 

Avem tendinţa de a proteja verigile slabe pentru că sunt mai 
multe sau pentru că vedem o posibilitate de profit în asta? 

Am îmbătrânit întratât că nu ne mai place să chiulim? 

N-am nimic împotrivă să faci ce vrei câtă vreme o faci cum 
vreau, 

Nu expandarea forţei este esenţială ci intensitatea ei. 

Îmi sunt suficienţi prietenii pe care îi am dar, cu drag, aş dori 
mai mulţi. 

Nu există rău ci numai eu care mă dezaprob pe mine. 

Dacă sunt o furnică ieşită din muşuroi, văd muşuroiul ca pe 
alceva. 

Dacă frumosul şi utilul sunt funcţie de noi, ce contează dacă 
ceva este frumos dar inutil? 

Ai un drum nou du-te pe el. Nu există prieteni cerşiţi sau doriţi 
ci cei care cred în acel drum şi care pot să nu fie lângă tine. 
Averea planetei este concentrată în mâinile a 1% din 
populaţie, restul de 99% se luptă să schimbe componenţa 
acelui procent. 

Dacă va fi să trăiesc veşnic asta nu se va datora faptului că am 
avut grijă să nu mor. 


REDUCEREA LA SIMPLU (2) 


Școala vieţii o poţi absolvi cu plăcere. 


Motto: 
„În cer nu există diferenţe între est și vest, 
oamenii creează aceste diferenţe și, apoi, cred în ele.“ 
(Budha) 


S-ar putea spune despre mine că arn fost arogant 
scriind acestea dar pot să asigur pe toată lumea că ceea 
ce-am scris nu este menit să-mi aducă glorie (nu că n-ar 
fi binevenită) nici să instituie o doctrină (nu că nu s-ar 
putea) ci, numai, să-mi aducă mie aminte cum am 
gândit, la un moment dat. 


Gesturile oamenilor au avut o semnificaţie. Semnificaţia s-a 
pierdut şi avem doar gesturi goale. 

Ne străduim să-i schimbăm pe cei din jur dar eşuăm 
lamentabil. Oare, de ce nu ne limităm la a ne schimba pe noi 
înşine spre a le fi un exemplu? 

Admitem că suntem muritori dar tânjim să lăsăm ceva pentru 
eternitate. Când vom şti că suntem nemuritori vom înţelege că 
eternitatea nu are nevoie de nimic. 

Mai demult am spus unui indian ca i-aş da o mânâ dacă m-ar 
putea ajuta să simt ca el iar omul mi-a replicat: “Ce să fac eu cu 
mâna ta?”. Acum ştiu că ceea ce mi se pare, mie, preţios 
celorlalți li se poate părea inutil. 

Oamenilor nu le pasă că ai descoperit ceva deosebit ci dacă 
s-ar putea înfrupta din profitul adus de asta. 

Nu vreau să aflu ce-mi rezervă viitorul pentru că am credinţa 
că Dumnezeu mă va duce, pe cel mai bun drum, către ceea ce 
trebuie să învăţ şi să devin şi, oricum nu pot face decât să 
înrăutățesc asta, 

Pentru a ajunge la înălţare, trebuie să iubeşti lumea asta, aşa 
cum este, cu tine în mijlocul ei. 

Dacă, încă mai crezi că vindecarea ta este o minune şi pentru 
Dumnezeu, nu te-ai vindecat de trufie. 

Este posibil să rămâi, pentru vecie, aşa cum îţi doreşti. Eşti 
infinit în infinitul etern. Trebuie doar să crezi. 

Avem limite numai pentru că ni le-am creat. 

Tot ceea ce am este mai bun decât ceea ce ai pentru că îţi ofer 
cu plăcere, 

Nu cred că Dumnezeu stă cu cântarul pentru a ne da un gram 
de nefericire pentru fiecare gram de fericire. Cred că fericirea 
este starea normală iar nefericirea este absenţa fericirii. 

Eu te ajut să ajungi la un nivel al vindecării, de acolo trebuie să 
te descurci singur, Nu spune că nu ştii cum, pentru că ştii şi 
poţi. 

Mii de ani am gândit cum să ne procurăm mâncarea. A fost un 
exerciţiu care să ne-nveţe să gândim, acum a devenit o 
obsesie. 

Dacă ceri şi ţi se dă fără să meriţi, aşteaptă-te să plăteşti; dacă 
ţi se dă fără să fi cerut, înseamnă că ai meritat. 

Tot ceea ce vei face este ştiut, pentru că asta este menirea ta 
să faci. Este liberul tău arbitru cel ce hotărăşte dacă o faci cu 
bucurie sau ca pe un sacrificiu. 


Trăim atâta vreme cât facem ceva util. Să nu uităm că putem 
face ceva util o eternitate dacă suntem fericiţi aşa. 

Dacă am ales greșit este, doar, datorită faptului că nu am 
crezut că pot alege corect sau pentru că nu mi-am dat seama 
că am ales corect. 

Nu contează numele celui ce a avut ideea ci la ce a servit 
această idee. 

Viaţa este formată din posibilităţi infinite şi noi ne limităm la a 
trăi o singură dată şi a fi nefericiţi? 

Suntem foarte mândri că suntem cel mai evoluat animal fără a 
lua în seamă că asta nu înseamnă a fi cea mai evoluată formă 
de viaţa. 

Cea mai mare greşeală este să te crezi „cel mai...". Te crezi 
mort. 

N-am fi mai fericiţi, dacă n-am încerca să modelăm lumea ci 
ne-am mulţumi să ne bucurăm de ea? 

Viitorul este multiplu dar tu ai posibilitatea să te programezi 
pentru una din variante luându-te după prezicători. 

Oricât ai înainta în timp, moartea este la fel de îndepărtată ca 
atunci când te-ai născut. Nu trebuie decât să vrei. 

Nu murim pentru că organismul nostru este epuizat ci pentru 
ca nu-i mai dăm variante de adaptare la nou. 

Democraţia este o dictatură mascată. Triumful prostiei. 
Imunitatea la boli o dă iubirea de oameni, 

Poţi să te impui în faţa cuiva cu iubire sau cu ură. Pentru iubire 
ţi se va mulţumi mai târziu, ura poate atrage răzbunare. 

Pentru mine însumi dimensiunea este veşnicia, In relaţia cu cei 
din jur există fragmente din veşnicie numite timp. 

Vreau să am un viitor care, când va deveni trecut, să fie o 
amintire minunată. 

Nu trebuie să ne supunem trupul la cazne pentru că el ne este 
cel mai bun şi apropiat prieten. lubindu-l vom învăţa să ne 
iubim semenii. 

Dumneze este CUVANTUL iar absenţa Lui este MINCIUNA. 

Nu de milă are omul nevoie, deşi o cere, ci de îndrumare şi 
ajutor pentru care uită să mulţumească având impresia că ştia 
şi putea singur. 

Slăbirea credinţei oamenilor poate duce la dispariţia religiilor 
dar nu-l afectează pe Dumnezeu. 

Nu vi se pare că ştim mai bine ce gândeşte şi ce a spus 
Dumnezeu decât ce gândim şi ce vrem noi? 

Plasăm conflictul dintre noi în sfera dumnezeirii pentru a ne 
mai minţi odată. 

De ce ar fi calea spre Dumnezeu prin moarte şi nemişcare şi nu 
prin viaţă şi mişcare eternă? Din lene? 

Dacă meditaţia înseamnă renunţarea la cuvânt, ar înseamna că 
este renunţarea la Dumnezeu dar noi trebuie să căutăm 
cuvântarea adevărată: CUVANTAREA DUMNEZEU, Adică fără 
minciună şi purtând în minte numai cuvântul divin nerostit, 
tocmai pentru că nu-l cunoaştem. 

Eu pot să fac pentru că eu cred că pot să fac. Tu nu vrei sau nu 
crezi? 

Sunt un gând al lui Dumnezeu. Eu am ales să fiu bun, 

Mulţi nu vor să se vindece, vor să fie vindecaţi. Alţii vor numai 
să se plângă precum că sunt bolnavi, până cad în propria 
capcană şi mor. 

Aţi observat cât de obosiţi suntem după ce-am lenevit? 

Nu ne place să primim amintirile altora dar am putea, măcar, 
să fim recunoscători celor care ne ajută să ne amintim singuri. 


Eşti mort când nu mai poţi să faci ceva nou, cu pasiune. Viaţa 
are infinite posibilităţi de a face ceva nou. De ce să 
dispreţuieşti ceva când poţi face totul pentru a schimba? 

Mă întreb de ce nu putem vedea nemurirea ca pe ceva vesel şi 
viu. Este o tară? 

Nu contează că am descoperit ceva primul ci că am descoperit, 
şi eu acel ceva. Asta face acel lucru aplicabil şi pentru mine. 
Adevărul se schimbă, lată un adevăr supus aceleiaşi reguli. 
Pentru a ne acoperi greşelile noastre, căutăm să găsim altora 
greşeli mai mari. De ce nu căutăm soluţii? 

Încercăm să găsim soluţiile pe care le-ar găsi divinitatea uitând 
că ele ne-ar putea fi defavorabile. 

Coşbuc va rămâne un geniu chiar şi numai pentru aserţiunea: 
„Nu cerceta aceste legi/ Vei fi nebun când le-nţelegi”. 

Gândirea este binară, ca a unui calculator, dar omul are alte 
dimensiuni: sentimentele şi credinţa. 

Spaţiul infinit trebuie să aibă o infinitate de dimensiuni. Noi am 
descoperit doar trei şi ne credem cei mai... dar avem o veşnicie 
la dispoziţie pentru căutări. 

Dumnezeu ne-a făcut după chipul şi asemănarea Lui, noi îl 
percepem după chipul şi asemănarea noastră. 

Oare nu cumva biblioteca din Alexandria a ars pentru că stoca 
o cantitate de informaţie pe care nu o mai putea cuprinde 
mintea umană? Dacă-i aşa, atenţie Vatican şi alţii... 

Cerem de la Dumnezu ceea ce vrem şi nu ceea ce ne trebuie. 
Mi-ar plăcea să scriu o enciclopedie a prostiei omeneşti. Numai 
a prostiei omeneşti pentru că animalele sunt naive şi, dacă au 
prostia lor, să şi-o scrie singure. 

Dacă nimeni nu are de ce să se supere pe mine, nu am de ce 
să-mi fie frică şi nici de ce să mă apăr. 

Scrierile mele mi le-a dat Dumnezeu şi mi le-a publicat 
Dumnezeu, meritul meu este numai acela că m-am bucurat 
scriindu-le. 
„Carpe diem" înseamnă: „trăieşte veşnicia din fiecare clipă". 
Suferim de atâta lene, că, atunci când ne urăm sănătate, 
aşteptăm să ne fie dată în loc s-o făurim noi. 

Trândăveala de dimineaţă dovedeşte că nu avem în minte ceva 
care să merite făcut pentru ziua ce urmează. 

Poţi să nu crezi ce spun dar ţine seamă de ceea ce fac. 


lată succesiunea cuvintelor spuse de Hristos, pe cruce: 


„Părinte, iartă-le lor, că nu ştiu ce fac" 

„Femeie, iată fiul tău”. Apoi a zis lui loan: „lată 
mama ta!” 

„Adevărat grăiesc ţie, astăzi vei fi cu Mine în rai" i-a 
zis hoţului. 

„Eli, Eli, lama sabahtani", care se tălmăceşte: 
„Dumnezeul Meu, pentru ce M-ai părăsit" 

„Mi-e sete" 

„Săvârşitu-s-a", 

„Părinte, în mâinile Tale încredinţez duhul Meu". 


Nu văd, nicăieri, afirmaţia cum că El se considera 
Dumnezeu ci dimpotrivă. Dacă Isus nu știa că este 
Dumnezeu cum am aflat noi? Cum s-a ajuns la concluzia 
naturii sale divine? Cine este acela care ştie mai multe 
decât Dumnezeul său? Nu cumva, în dorinţa de a ne 
ascunde laşitatea şi vinovăția, am falsificat esenţialul și, de 
atunci, minţim în continuu? 


Păcatul originar este conflictul dintre om şi Dumnezeu, adică 
negarea Creatorului. Am crezut că-i slăbim puterea prin 
disiparea religiilor şi crearea de sfinţi dar, acum, ne-am dat 
seama de greşeală, de aceea se propovăduieşte permisivitatea 
şi unitatea cultelor. 

Nu cunoaşterea este importantă ci aplicabilitatea a ceea ce 
cunoşti şi abilitatea ta de a face. 

Justiţia nu ne aparţine, iată de ce se aboleşte pedeapsa cu 
moartea, Din nenorocire mai avem, încă, tribunale. 

Condamni un lup doar pentru că a mâncat o oaie, nu dacă a 
vânat o vulpe. 

Cineva spunea că noblețea vânătorului constă în faptul că 
acordă animalului o şansă, aceea de a fugi. l-am spus 
vânătorului că el n-ar considera asta o şansă dacă ar fi în 
situaţia de a fi vânat. 

Din dorinţa de a părea elevaţi mulţi oameni au făcut sacrificiul 
de a dormi în sălile de operă, teatru sau film. 

Sunt multe religii şi Dumnezeirea are multe nume dar ceea ce 
contează este credinţa în esenţa sa. 

Rezultatele prieteniei dintre noi şi trupul nostru nu aşteaptă 
aprecierea semenilor ci pe aceea a lui Dumnezeu care va 
completa întregul cu prezenţa divină. 

V-aţi pus întrebarea dacă nu cumva Dumnezeu trebuie să 
creadă, şi El, în noi? 

O culme a revoltei este aceea împotriva propriei noastre 
condiţii, aceea de OM. 

Trebuie să am înţelepciunea de a nu fi înţelept. 

Într-o turmă nu contează părerea semenilor ci aceea a 
stăpânului, altfel oile ar fi chemate să dea sfaturi ciobanului şi 
să comande câinii, 

Timpul este reprezentarea, momentană, a veşniciei. 
Considerăm timpul ca ireversibil deşi admitem infinitatea şi 
veşnicia spaţiului. N-ar avea mai mult sens dacă am admite şi 
reversibilitatea şi flexibilitatea timpului? 

Mulţumesc, Doamne, că mi-ai dat şansa de a trăi şi sper s-o fac 
frumos şi pe placul Tău. 

Ceea ce este interesant, este că noţiunile de bine şi rău sunt 
funcţie de mine. 

Dacă Dumnezeu este infinit şi se află şi în mine, este inutil să 
încerc să aflu cât divin este în mine şi cât în afara mea. 

Îmi doresc să merit ca Dumnezeu să mă inveţe cum să fiu, şi 
eu, infinit. 

Trebuie să ne lăsăm corpul să se adapteze la tot ceea ce-i nou 
pentru că, în perfecțiunea lui, ştie ce are de făcut şi, nici o forţă 
externă, nu-l poate afecta, 

Trebuie să fim Forţa Divină, nu s-o invocăm şi s-o implorăm să 
ne dea ceea ce putem lua singuri. 

Trebuie să fim vindecarea, nu s-o cerem. 

Nu amploarea plecăciunii ci tăria credinţei contează. 

Dacă te bucură să ajuţi pe cineva, fă-o, dacă este obligaţie sau 
slugărnicie, fă ce vrei. 

Pot fi combinate inteligenţa occidentală cu tenacitatea 
orientală. Ar trebui să iasă ceva bun. 

Nimic din ceea ce facem nu este rău sau bun ci, doar, într-un 
sens ori în altul. Răul şi binele sunt funcţie de axiologia umană 
de moment. 

Orientalii conservă trecutul iar occidentalii încearcă să-l 
schimbe. Eu zic să-l lăsăm aşa cum este că se schimbă singur şi 
să construim un prezent minunat. 


Nu ceea ce am scris mă defineşte ci ceea ce n-am pus, încă, pe 
hârtie, 

Pentru că te iubesc precum pe mine însumi, am de la tine 
aceleaşi aşteptări ca de la mine însumi. 

Nu-i greu să am idei ci să le pun în practică, 

Tot ceea ce-am scris şi am făcut constituie lucrarea mea de 
control în faţa lui Dumnezeu. 

Starea de iluminare a unuia dintre noi nu trebuie să ducă, 
automat, la înjosirea celor care n-au atins-o, 

Ne-nchinăm sau ne rugăm lui Dumnezeu dar în ascuns dorim să-i 
luăm locul şi, de asta, ne este frică de EL. Aici este diferenţa dintre 
greşeală şi păcat, păcatul este greşeala făcută cu intenţie, 

Pentru a aprecia just pe cineva de valoare trebuie să ai 
valoarea ta. Unii se cred critici de când s-au născut. 

Modestia extremă este mândria de a fi modest. Modestia nu 
exclude conştiinţa valorii proprii. 

Pe oameni trebuie să-i iubeşti aşa cum sunt dar trebuie să crezi 
în BINELE ABSOLUT ca să devii nemuritor. 

Dacă vrei nemurirea, fă ceea ce crezi că ţi-o va aduce. 

Am dezvoltat mintea şi trupul nostru dar pe Dumnezeu nu |- 
am inclus. L-am lăsat în afară. 

Doamne, pe Tine te rog să-mi îndeplineşti dorinţele. 

Diavolul este vinovat de greşelile mele, 

Nu mă cred păcătos dar mă prefac a fi plin de căinţă. 
Convenabil, nu? 

Nu trebuie să repetăm în mod mecanic faptele lui Isus ci să 
merităm sacrificiul Lui, învățând din acele fapte. 

Diavolul este format din lenea, minciuna şi frica noastră de 
ceea ce facem, 

Nu există rău ci doar văicăreala noastră. Viaţa este numai 
ocazia de a o face. 

Ne căutăm propria noastră nefericire şi facem rău pentru a 
sfida BINELE ABSOLUT, 

Nu vindecarea ta este scopul meu, pentru că tu te vindeci 
singur, ci conectarea la FORŢA DIVINĂ. 

Dumnezeu ne dă excepţiile, pentru ca noi să ne împăunăm cu 
regulile pe care credem că le-am descoperit. 

Trebuie să te concentrezi asupra lucrului pe care-l ai de făcut 
şi nu să te temi de ceea ce ţi se poate întâmpla dacă faci acel 
lucru, 

Nu trebuie să-mi intoxic urmaşii cu regulile pe care le-am 
descoperit şi le consider universal valabile ci să-i încurajez să-şi 
descopere propriile adevăruri. 

Este un semn de aroganță maximă să afirm că ştiu ce doreşte 
Dumnezeu de la tine câtă vreme n-am aflat ce doreşte de la 
mine însumi. 

Echilibrul perfect pare să fie atunci când Dumnezeu, eu şi 
trupul meu fac ceea ce le place în deplină armonie. 

Nu cred că păcatul este cunoaşterea ci modul agresiv în care 
încercăm noi să cunoaştem ceea ce este împrejur. 

Timpul este o dimensiune, veşnicia, doar, este. 

Cele trei dimensiuni ale lumii noastre nu sunt lungimea, 
lăţimea şi adâncimea ci trupul, sufletul şi Dumnezeu. 

Vrem de la Dumnezeu să ne dea şi să ne facă dar uităm că el 
ne dă şi ne ajută să facem atât cât merităm. 

Este greşit să credem că ceea ce este simplu este şi banal. 
N-am pretenţia că ceea ce spun este original ci, doar, adevărat, 
azi. 


Murphy a zis: „Zâmbește, mâine va fi mai rău !” Da, zâmbește, 
azi și mâine și poimâine, pentru că ne îndreptăm din rău în 
mai rău, către bine. 

Monogamia este exerciţiul prin care trecem de la iubirea de 
scurtă durată la cea de lungă durată. Dacă nu se schimbă ceva 
în conștiința mea, nu se schimbă deloc. 

Ritualurile au fost făcute pentru a întări credința dar credinţa a 
existat, mereu, dincolo de ritualuri. 

Iluzia și realitatea sunt în noi, trebuie să trăim mai mult în 
realitate și să renunțăm la dorința de a arăta altora ce grozavi 
suntem. 

Eu sunt „dorința mea de bine” așezată sub o mulțime de tare și 
gesturi teatrale de care trebuie să mă lepăd. 

Nu știu cât sunt de bucuros de reușitele mele dar sunt bucuros 
de faptul că Dumnezeu a vrut asta. 

Sfinţii adevăraţi nu s-au considerat sfinți. l-am făcut noi sfinţi 
ca să avem un motiv să nu le urmăm exemplul. 

Nu contează ce este bine sau rău din punctul nostru de vedere. 
Contează ce este bine sau rău din punctul de vedere al 
Divinităţii, ceea ce noi nu putem ști ... dar ne putem da cu 
părerea. 

Oamenii se împart în două: cei care cred și cei care nu cred, 
Ambele categorii sunt fiii lui Dumnezeu. lată de ce credinţa nu 
trebuie impusă ci propovăduită, pentru că înălțarea este 
opţională și personală. Dar și această consideraţiune este 
personală. 

Cum putem crede că știm ce vrea Dumnezeu de la vecinul 
nostru când nu știm ce vrea de la noi? 

Biserica își va regăsi menirea când va înceta să vândă ceea ce 
Dumnezeu oferă gratis. 

Urmașii unui om mare nu-l cinstesc pe acesta ci încearcă să-l 
coboare la nivelul lor. 

Până la urmă valoarea unei descoperiri se vede numai atunci 
când devine un lucru obișnuit, la îndemâna oricui. În concluzie, 
cei care descoperă ceva înainte de vreme, nu fac niciun 
serviciu omenirii și se mai și laudă cu asta, 

Sclavagismul nu s-a menţinut prin puterea stăpânilor ci prin 
slăbiciunea gloatei de sclavi. Stăpânii și-au cucerit poziția dar 
n-ar mai fi putut s-o menţină dacă sclavii nu s-ar fi obișnuit să 
fie sclavi și să aibă pe cine da vina pentru mizeria în care se 
complăceau. Sună ceva cunoscut? 

Nu cred că există zei ai războiului pentru că războiul nu 
creează zei, 

Fiecare gând rău pe care îl am este un mod de a mă 
autopersecuta. 

Pentru a nu mai fi războaie între noi trebuie să nu mai fie 
războaie în noi. 

Nu ni se cere să apărăm lăcașurile de cult și nici credința în 
Dumnezeu cu arma ci să credem noi și atât. Dumnezeu n-a 
vrut nici „templu din lemn de cedru” și nici „chip cioplit”, 

Ceea ce scriu nu este pentru tine ci pentru ca eu să-mi 
amintesc. Tu, dacă vei dori, îţi vei lua ce-ţi place. 

Eu am ales drumul bunătăţii pentru că îmi place mai mult să 
văd oamenii râzând decât plângând, Dacă și numai dorinţa asta 
este Dumnezeu și tot merită să-i mulțumesc zilnic. 

Oamenii se plictisesc de bine, de aceea, dacă vrei să faci bine, 
schimbă-ți mereu locaţia, altfel te vor trata ca pe un prost, 
Când Dumnezeu ne dă un dar îi mulțumim dar nu trece mult 
și-l considerăm meritat și perfect al nostru și ne-mpăunăm cu 
el și nu mai merităm altul. 


Mănânc ce-mi trebuie mie/ Nu tot ce-i în farfurie. 

Dacă Dumnezeu este Binele Suprem, atingerea sa înseamnă 
reluarea ciclului. 

Când arătăm oamenilor calea spre Dumnezeu, trebuie să fim 
atât de neînsemnaţi încât oamenii să vadă calea și nu pe noi. 
Asta înseamnă lipsa trufiei. 

Nimeni, în afară de Dumnezeu nu cunoaște legile universului, 
de aceea noi trebuie să căutăm intrarea în armonia universală 
și nu manipularea oarbă a unor forțe extraordinare. 

Dacă ţi s-a dat un dar, nu este menit să te transforme în sclavul lui 
sau să-ţi fie un blestem ci să te facă fericit pe tine și pe ceilalți. 
Multe din cele scrise de mine vor fi considerate sau 
demonstrate ca neadevărate dar eu am crezut ceea ce-am 
scris. Poate, mâine, nici eu nu le voi mai considera adevărate, 
ceea ce va însemna că am evoluat. Cu siguranţă, însă, ele au 
fost adevărate, când le-am scris. 

Nu vreau să-mi știu soarta, pentru că nu pot afla numai binele 
și voi dezvolta frica de un eventual rău. Pot să cred că va fi bine 
mereu și să nu-mi fie frică. Viitorul se va crea funcţie de 
atitudinea mea. 

Viitorul este multiplu, ceea ce înseamnă că nu-l poţi cunoaște. 
Poţi să te programezi pentru una dintre variantele sale dar vei 
pierde savoarea aventurii și neprevăzutului. 

Moartea nu este o dovadă a epuizării capacităţii de a trăi a 
organismului ci o dovadă a incapacității unui anume om de a 
se adapta evoluţiei. 

Poţi să te impui prin iubire la fel ca și prin ură. 

Tot ceea ce scriu nu sunt anticipări ci concluzii. 

Ce trist trebuie să fie acela care, la final, își dă seama că a 
încercat să domine pe alţii în loc să se bucure de sine. 

Păcatul omenirii este că și-a ucis Isusul dar recunoaște orice 
alte păcate în afară de acesta. Spunem că Hristos n-a fost ucis 
în cazne ci „s-a sacrificat pentru binele nostru”. De ce s-ar fi 
sacrificat Dumnezeu pentru noi, când nu ne-a cerut să ne 
sacrificăm pentru El? 

Decât să rămân câţiva ani în memoria oamenilor, mai bine să 
rămân o veșnicie în memoria mea și a Dumnezeirii. 

Prefer pe Dumnezeu ca stăpân înţelept, care mă îndrumă spre 
bine, decât libertatea de a alege între rele. 

Nu este vina lui Dumnezeu că este mai puţin prezent în viaţa 
mea ci a credinţei mele șovăielnice. 

Nu-mi doresc să-mi ierte Dumnezeu greșelile în mod nemeritat 
ci să le considere depășite de valoarea faptelor bune. 
Împrăștierea lui Dumnezeu în lume, nu-L diminuează, doar Îl 
disipează. 

Cei care păzesc vechile rânduieli au pierdut din credinţă, cei 
care aduc noul, n-au găsit calea. 

Eliberaţi icoanele! Lăsaţi-le în lumea pe care au fost trimise să 
o apere! Salvaţi credinţa, nu modul vostru de viaţă! Nimeni nu 
ni-L poate fura pe Dumnezeu, dacă-L avem în suflet. 

Ceea ce sunt este prea puţin important, ceea ce fac este 
TOTUL. 

Nu sacrificiul meu contează ci voinţa de a obţine victoria. 

Stiu că noi vom salva ortodoxia fără a fi cunoscuţi pentru că 
trebuie să fie salvată ortodoxia, nu să fim noi cunoscuţi. 

Nu între cei din biserici caut adepţii ideilor mele ci între 
credincioși. 

Credinţa trebuie să fie eliberată de ură, nu există oameni răi ci 
insuficient evoluaţi. 


Credinţa unică nu este o sumă a tuturor credințelor ci 
CREDINŢA PURĂ. 

Veșnicia noastră nu trebuie creată ci descoperită. 

Cu toţii suntem la fel de puternici, diferenţa constă în nivelul 
credinţei. 

Este mai puţin important dacă aparţin unei anume naţii, 
important este să aparţin lui Dumnezeu. 

Se spune că în vechime obștile erau conduse de oamenii buni 
și bătrâni. Mai târziu aceștia s-au separat de obște și au 
devenit călugări (calos=bun; gheron=bătrân, în grecește). Oare 
nu e timpul ca oamenii buni și bătrâni să conducă, din nou, 
obștea? Poate de aceea sihăstriile şi locurile sfinte devin tot 
mai publice. 

Suntem apă dar și aer; materie dar și energie; gând dar și 
faptă. Trebuie, doar, să tindem către armonia dintre acestea, 
În lume sunt două constante: Dumnezeu și trupul nostru. 
Gândul evoluează. 

Ideea tuturor eroilor a fost de a se sacrifica pentru binele 
omenirii, acum se acreditează ideea de a sacrifica omenirea 
pentru un singur individ. De asta nu ne lasă Dumnezeu să 
decidem soarta lumii pentru că o facem prin prisma unor 
interese de moment sau de grup. 

Ceea ce, pentru mine, este o minune, ţie ţi se poate părea un 
lucru banal. 

Este minunat să poţi trăi, veșnic, în propriul tău corp. 

Pe drumul către Dumnezeu este loc pentru toţi, numai noi 
ne-nghesuim unul într-altul ca nişte copii care vor, în acelaşi 
moment, acelaşi loc pe scaun. 

Oamenii îţi promit nemurirea pentru câţiva ani, Dumnezeu ţi-o 
dă pe vecie. 

Ce-am scris este părerea mea de moment, viaţa mea este 
rodul unei clipe, veșnicia va decide. 

Oamenii cataloghează: „Un mare om”; Dumnezeu hotărăște: 
„Îţi ofer veșnicia, vei ști ce să faci mereu.” 

Viaţa este cel mai important lucru, în viaţă. De aceea o dorim 
veșnică deși ne prefacem că nu. La urma urmei dacă trebuie să 
mori, mai bine să mori căutând nemurirea. 

lisus nu s-a sacrificat ca să ne mântuiască ci a trăit ca să ne- 
nveţe cum s-o facem singuri. Noi am ales varianta întâi pentru 
că ne simţim vinovaţi de moartea Lui. 

încerc să descopăr rostul pozitiv în viaţa mea al acelor 
persoane pe care eu le consider negative, 

Cum să fac să nu mai cred că nu cred? 

Dacă timpul curge într-o singură direcţie, nu este infinit; dacă 
lumea se îndreaptă de la naștere către moarte, nu este infinită 
dar noi știm că totul este infinit și ne chinuim să-i punem niște 
margini. 

Nu iubesc darurile atât de mult cât îl iubesc pe Moș Crăciun. 
Dumnezeu mi-a dat niște daruri. Nu știu de ce le-am meritat 
dar mă străduiesc să mulţumesc, să le preţuiesc pe măsură și 
să le dau întrebuinţarea cuvenită. 

Nu sunt de acord cu tine dar nu te condamn pentru că numai 
Dumnezeu o poate face. 

Nu-l urăsc pe cel care se pretinde rău pentru că știu că nu-i rău 
ci îi este frică, 

Copilul tău este contribuţia ta la perpetuarea speciei 
muritoare, ai datoria să-i îndrumi primii pași, apoi să-i fii un 
exemplu cât mai bun. EI își va alege drumul şi va deveni un 
copil al lui Dumnezeu, ca și tine. 


Te rog pe tine, cel care mă înveţi cum să fiu un exemplu pentru 
alţii, să fii un exemplu pentru mine. 

Prefer să nu-l înţeleg pe Dumnezeu decât să-l înţeleg greșit. 
Avem acces la informaţie. Putem trage concluzia că știm totul 
și să fim nefericiţi când descoperim ceva nou sau că nu știm 
totul și să ne bucurăm de fiecare descoperire. 

Nimeni nu participă, bucuros, la succesele tale chiar dacă îţi 
este cel mai bun prieten, în consecinţă este desuet să te bucuri 
excesiv. 

M-ai creat, mi-ai dat viaţă și mi-ai spus să fiu fericit iar, eu, în 
loc să-ţi mulţumesc și să-ţi urmez sfatul, mă chinui să fiu TU în 
loc să fiu eu însumi. 

Descoperim o lege cu aplicare mai largă, o denumim lege 
universală și, apoi, facem tot posibilul să o încălcăm pe motiv 
că excepţiile o confirmă, 

Mă contrazic în ceea ce spun. Este adevărat. Evoluez, nu sunt 
Dumnezeu, 

Puterea nu înseamnă nimic dacă o exerciţi fără credinţă. 

Nu-mi spune cum trebuie să fiu ci fii cum trebuie să fii tu. 

Nu sunt curios ce va fi mâine, este suficient să știu că voi fi 
fericit. 

Nu trebuie să speli picioarele cuiva, dacă-ţi provoacă greață ci 
numai dacă-ţi provoacă plăcere. 

Democraţia, într-o lume guvernată de bani, este un concept 
utopic. 

În ziua de azi, minunile au devenit un fapt cotidian iar, pentru 
că unii își asumă meritul de a le fi făcut, nu le mai vedem. 

Celor ce spun că „haina face pe om” le răspund că au ajuns să 
confunde marfa cu ambalajul. 

Avem mijloace, din ce în ce mai sofisticate, de comunicare dar 
nu mai avem ce comunica. 

Om deosebit nu este acela care se laudă cu asta ci acela care 
încearcă să semene cu toată lumea, tocmai pentru că se știe 
deosebit. 

Tine-te de promisiunile pe care ţi le-ai făcut ţie însuţi, abia 
după aceea vei putea să te ţii de cele făcute altora. 

Un prezicător bun este acela care reușește să-și convingă 
clientul să se comporte în concordanţă cu prezicerea sa. 

Nu există oboseală, există lene. 

Încă mai cercetăm distrugând pentru a vedea cum 
funcţionează ceva, ceea ce arată infantilismul nostru. Stricăm 
jucăria preferată chiar dacă știm că n-o mai putem reface și 
plângem că vrem alta, 

Nu există egalitate absolută ci numai egalitate de posibilităţi și 
de șanse, ne diferenţiază nivelul de credinţă. 

Postul nu înseamnă ură faţă de trup ci dorinţa de a-l face mai 
puternic și mai adaptat la viaţă. 

Veșnicia este dimensiunea în care ideile mele se vor dovedi, 
perpetuu, greșite. 

N-am găsit panaceul universal numai pentru că am fost prea 
ocupați cu denumirea diferitelor boli. 

Fiecare poate fi iniţiat, măiestria și-o va căuta singur și nu va fi 
nimeni care să-i spună dacă a atins-o. 

Fiecare om este perfect sănătos, numai că el nu a aflat-o, încă. 

Am renunţa la orice dacă ni s-ar promite vindecarea de o boală 
incurabilă dar vindecarea nu este condiţionată de renunţările 
noastre ci de credinţă. 

Este o mare diferenţă între a fi copilul lui Dumnezeu și a fi Fiul 
Lui; cu fiul tău vorbești altfel decât cu un copil. 


Degeaba își mai amintește lumea de tine dacă tu însuţi nu-ţi 
mai amintești, 

Nu contează atât de mult ceea ce faci cât contează 
concentrarea pe ceea faci. 

Se spune că viaţa este o iluzie dar eu aş numi-o un vis. Depinde 
de fiecare dacă este un vis frumos ori un coșmar. 

Dumnezeu mă iubește așa cum sunt dacă eu sunt fericit. 

Nu fac în viaţă numai ceea ce-mi place. Sunt fericit să fac cu 
plăcere tot ceea ce am de făcut. 

Eu te ajut, dacă tu nu te ajuţi nu-i vina mea, 

Mă-ntreb de ce prefer să nu fac în loc să fac ceva când ştiu că a 
nu face este echivalent cu a muri. 

Una este să fii rău si alta este să fii hotărât. 

Nu este totuna să crezi în ceea ce faci cu să faci ceea ce crezi. 
Dragostea este cel mai puternic medicament și anticorp. 
Gemenii sunt dovada că zodiile sunt bazate pe ignoranţa 
noastră. 

Problema autovindecării este aceea că nu ne putem decide 
cine este EU, mintea, trupul sau sufletul. Poate de aceea se 
folosea în vechime pronumele majestăţii. 

Când încerc să mă autovindec, nu ştiu unde se termină 
pacientul şi începe vindecătorul. 

Dacă cineva îmi poate elimina graniţa dintre mine și trupul 
meu și-mi va spune ce trebuie să facă fiecare, problema 
autovindecării nu va mai exista. 

Nu există boli ci numai neadaptări adecvate ale trupului nostru 
la diferiţi stimuli externi. 

Ne petrecem cea mai mare parte din viaţă creând monştri, ne 
luptăm cu ei o altă parte din viaţă și, culmea, pierdem lupta. 

Nu există nicio cauză pentru altceva decât gratitudine și 
bucurie. 

Sunt atâtea variante ale frumosului încât cred, cu adevărat, că 
Raiul este infinit ca stare de graţie, 

Frica este sursa tuturor abuzurilor: de frica foamei mâncăm 
prea mult; de frica sărăciei devenim sclavii banilor; de frica 
morţii nu ne trăim viaţa. 

Nu mi-e frică de rău pentru că este în funcţie de mine, nu mi-e 
frică de dragoste pentru că o simt infinită în suflet dar mă 
îndoiesc, uneori, de consecvenţa mea. 

Nu poziţia în care mă pune societatea este importantă ci dacă 
am făcut ceva bun ca să merit. 

Nu religia este ţinta celor ce vor să domine lumea ci credinţa 
pură. 

Eu te ajut să ajungi la un nivel al vindecării, cât stai pe acest 
nivel, dacă progresezi sau regresezi depinde numai de tine și 
de Dumnezeu, 

Am construit nave și am uitat că putem înata, am construit 
avioane și am uitat că putem zbura, avem mașini și uităm să 
mergem... Am construit calculatoare... Eu nu-mi doresc să uit 
să gândesc, 

Nu cred că trebuie să mori pentru credinţa ta ci să trăieşti 
pentru a demonstra că este adevărată. 

Bătrânii sunt aproape de mintea copiilor. Ce ne-mpiedică să 
întinerim în loc să îmbătrânim? Am aduce trupul în ton cu mintea. 
Viaţa este ca o lecţie de zbor deasupra unei cascade 
învolburate. Stii că ar trebui să știi să zbori dar există îndoiala 
dată de pericol. Secretul de a trăi cum vrei este credinţa: să 
crezi că știi să zbori şi s-o faci, fără ezitare. 


Dacă între bărbat și femeie nu există dragoste ci numai 
atracţie sexuală, cei doi se vor afla într-un veşnic conflict 
pentru deținerea supremaţiei în turmă. Când dragostea apare, 
atunci apare cuplul perfect, androginul. Eu nu cred că 
androginul poate să fie homosexual. 

Corpul nostru este apă, deci poate lua orice formă, de noi 
depinde dacă-i dăm forma bătrâneţii și morţii sau a tinereţii și 
vieţii veșnice. 

Avem frustrarea că Dumnezeu ne-a hotărât un scop care ar 
putea să nu ne convină și ne răzvrătim împotriva lui Dumnezeu 
dar nu ştim acel scop şi nu găsim altul decât această răzvrătire. 
Scuza unui îndrumător spiritual “sunt, și eu, om” nu face decât 
să-l descalifice pe cel care o folosește. 

Nu putem îndruma spiritul decât spre Forţa Supremă și nu în 
jos, către omenescul banal și supus greșeiii, și asta prin faptele, 
nu prin vorbele, noastre. 

Lamentându-ne că nu putem fi ca Hristos nu facem decât să ne 
dovedim nedemni de EI și-l omorâm, zilnic, sub masca adorării. 
Dacă am fi demni să spunem: „Sunt om și eu, dar încerc să fiu 
Hristos. Priveşte în ochii mei și vezi-mi faptele!” am face un pas 
înainte dar, uneori, mă îndoiesc de faptul că vrem asta, din 
prea multă lene. 

Dumnezeu este bun și drept. Ne bucurăm de bunătatea Lui și 
uităm că dreptatea poate fi și dură. 

Nu există perfecţiune ci numai credinţa absolută că ceva este 
perfect. 

Important este să-i poţi ajuta pe cei pe care-i iubeşti, de 
întreaga omenire se ocupă Dumnezeu. 

Icar n-a căzut din cauză că i s-au topit aripile ci pentru că i s-a 
transformat credinţa în trufie. 

Dreptatea nu este aceea pe care doresc s-o fac eu ci aceea în 
care cred și care se produce de la sine. 

Nu putem spera ca Dumnezeu să ne fie alături dacă noi ne 
îndepărtăm de El. 

Mulţi dintre acei care-şi descoperă darul vindecării caută scuze 
pentru a-l vinde și rup lanţul principiului care spune că „dar din 
dar se face Raiul”, 

Pentru a vindeca oamenii bolnavi tu trebuie să fii sănătos 
pentru a fi un exemplu. 

Ajutându-i pe alţii să se vindece, înţelegi cât de preţios este 
corpul tău. 

Trebuie să învăţăm din greșelile trecutului pentru a le evita și 
nu să ne mulţumim a contempla ceea ce a fost și a renunţa la 
fapte. Dacă a existat un sfârșit catastrofal al lumii, nu este 
neapărat necesar să-l repetăm pe motiv că este implacabil. 
Pentru a întineri biologic nu trebuie să slăbim ci să ne 
dezintoxicăm. 

Până și cea mai urâtă femeie are cel puţin un admirator. 
„Cunoaște-te pe tine însuţi!” trebuie urmat de „lubește-te pe 
tine însuţi!” și de „Apreciază-te pe tine însuţi la justa valoare!”. 
Dușmanii mei nu au altă vină decât pe aceea de a nu fi de 
acord cu mine, de aceea nu pot să-i urăsc. 

Dacă sexul este o rezultantă a dragostei și nu o formă 
inferioară de dominare și obţinere a unei plăceri animalice, 
atunci devine plăcere adevărată. 

lubirea absolută este indiferența absolută. 

Cerem de la Dumnezeu să ne-nveţe ceea ce dorim noi, când ar 
trebui să învăţăm ceea ce ne oferă El. 

Nu ştiu dacă viaţa este o iluzie dar știu că este formată din 
multe minciuni pe care ne prefacem că le credem. 


Dacă fiuturii ar alege să-și petreacă cele câteva ore de viaţă 
plângându-și de milă, n-am mai avea parte de frumuseţea lor. 
Nu-nţeleg de ce trebuie să concep moartea ca fiind implacabilă 
şi nemurirea ca fiind lipsa vieţii. 

Abia când îţi dai seama cât de puţin îţi trebuie pentru a fi 
fericit înţelegi cât de bogat ești. 

Nu fac nimic pentru cei din jur ci numai pentru mine și Sinele 
meu suprem. Dacă toţi vor face la fel, ne vom întâlni pe cale și 
vom crea Raiul. 

Ceea ce fac pentru mine, cu credinţă, este bun și pentru cei din 
jur, daca ei vor să accepte, 

Toţi știm să sfătuim pe alţii cum să se comporte perfect dar, 
când ne comportăm noi, ne scuzăm că... suntem oameni și 
putem greși. 

Oricine poate face ceea ce fac eu, dar, dacă eu nu pot face 
ceea ce spun, nici nu pot obliga pe alţii s-o facă, 

Nu știu și nu vreau să știu nimic despre viitorul omenirii dar 
despre viitorul meu știu că va fi fericit precum trecutul și 
prezentul pentru că știu cum simt. 

Mi-am făcut datoria faţă de alţii, dintr-un exces de 
conștiinciozitate, și am obosit; dacă-mi făceam datoria faţă de 
mine, n-aș fi obosit niciodată și ar fi profitat și altora. 

Dacă trecutul omenirii ar fi fost perfect noi n-am mai fi avut 
rost. 

Crede în tine și vei crede, implicit, în Dumnezeu. 

Doamne, dacă m-ai ales ca discipol al Tău, sunt fericit! 

Stim cât de mare este puterea lui Dumnezeu, cum și prin ce se 
manifestă, dar, în loc să mergem în sensul ei, ne mulţumim să 
ne lăudăm cu știința noastră și să-i sfătuim pe alţii. 

Mă simt bine! Intrebarea care-mi vine în minte este: „Cum se 
face că nu mă simt rău?” în loc să realizez că starea mea 
naturală este aceea de bine. 

Drumul care ţie ţi se pare lung poate fi scurt în comparaţie cu 
al altuia, concluzia este că drumul, lung sau scurt, este drumul 
tău şi trebuie să-l parcurgi fericit. 

Când spun că ţin seama de părerea ta, mint pentru că nu ţin 
seama de părerea ta ci îmi găsesc o confirmare pentru părerea 
mea, 

Uneori este mai ușor să arzi cărţile în loc să le citeşti conţinutul 
pentru că ignoranţa naște violenţă. 

Dacă Dumnezeu ar fi vecinul meu, l-aș respecta la fel de mult. 
Nu este rău să sărbătoresc cu mâncare și băutură dar nu 
acesta este scopul meu în viaţă. 

Dăm vina pe corpul nostru pentru că îmbătrânește și se 
degradează și ne pregătim sufletul pentru nemurire în loc să 
facem totul să-l ajutăm să fie cu noi pentru totdeauna. 

Când tindem către nemișcare, moartea vine ca o consecinţă 
normală. 

Am nevoie de o veșnicie pentru a mă cunoaște pe mine însumi, 
pentru a cunoaște lumea şi pe cei din jur. 

Moartea se instalează când încetezi să gândești, să te miști și 
să cauţi; bătrâneţea începe când urmezi turma. 

Nu cer nimănui să contabilizeze câte pagini am scris ci doar 
dacă a găsit, în ele, ceva pe placul lui. 

Trecutul n-a fost perfect, altfel nu s-ar fi distrus atâtea 
civilizaţii. Trebuie să ne mulţumim a deveni un trecut asemeni 
celorlalte sau vrem să fim altfel? 


Citim cu interes biografiile oamenilor mari și mai puţin operele 
pentru că, găsindu-le greșelile omenești, le putem diminua 
valoarea. 

Nu-mi sunt simpatici toţi oamenii dar mă străduiesc să-i 
respect. 

Nu te sacrifica pentru ceilalţi, încearcă să trăiești pentru a le fi 
de folos. 

Aș vrea să trăiesc în corpul meu, mereu tânăr, puternic și 
sănătos, pentru a putea căuta înţelepciunea universală. Sună 
ca un fel de: „Dă-mi, Doamne, sănătate și tinereţe veșnică!” 
Îmbătrânim când mișcarea nu mai este o joacă ci un chin. 

Când ceea ce au descoperit geniile va deveni un mod de viaţă 
comun, vom fi atins un nou stadiu de dezvoltare, dar, și atunci, 
vor fi genii... 

Când descoperim ceva ne grăbim să spunem lumii, mai mult ca 
să-i obţinem prețuirea ieftină decât pentru că lumea ar ști să 
folosească, ceea ce am descoperit, spre binele ei. 

Geniile descoperă ceea ce omenirea nu este pregătită, încă, să 
afle, dacă ţin cunoașterea pentru ei sunt iluminaţi, oculţi, dacă 
împărtășesc asta semenilor, căutând gloria antumă, aceștia îi 
ucid și le folosesc opera pentru scopurile lor violente. 
Omenirea progresează cu viteza celor mai încete exemplare. 
Cei din frunte au posibilitatea de a vedea noul înaintea 
celorlalţi dar își asumă și riscul de a cădea primii în prăpastie. 
Cel mai important exemplar din turmă nu este cel din frunte ci 
ace! care ştie să scape din orice primejdie. 

Democraţia oferă maselor conducători mediocri sau sub, ceea ce 
duce la acumulări tensionale și dorinţa de elite. Elitele conduc 
prin dictatură și despotism şi, aceleaşi mase, cer democraţie. 


121 


122 


Misterul este important în viaţă pentru că ne duce înainte. 
Ceea ce știm ne ţine pe loc. 

De cele mai multe ori medicamentele fac mai puţin bine decât 
apa cu care le înghiţi. 

Dacă a-mi sacrifica viaţa pentru propriul bine mi se pare un 
nonsens, pentru că nu voi putea să mai beneficiez de acel bine, 
atunci prefer să trăiesc pentru binele meu și al altora. 

Celor care agreează sintagma: „Cine este bun, este prost!” le 
atrag atenţia că Dumnezeu este BUNĂTATEA ABSOLUTĂ. 
Hrănirea adevărată trebuie să fie ca homeopatia, câte puţin 
din multe. Ca și viaţa, 

Dacă nu spui nimic, oamenii te cred prost, dacă îi contrazici, 
faci pe deșteptul, dacă le dai dreptate, ei au fost deștepţi. 
Oricum ai face, oamenii te cred prost. 

Am ajuns la concluzia că nu am nimic să-i cer lui Dumnezeu, El 
mi-a dat totul și îi mulţumesc cu respect, dorind ca El să mă 
vadă dezvoltând, ceea ce mi-a dat, în sensul BINELUI SUPREM. 
Corpul meu este puternic prin unitatea lui așa că trebuie să-l 
menţin puternic, nu prin dezvoltarea unei anumite laturi, ci ca 
întreg. 

Ceea ce transmit oamenilor este pentru a le obţine aprecierea 
dar aprecierea lor nu-mi este necesară ci aceea a lui 
Dumnezeu așa că, eu cred că transmit lui Dumneze, prin 
oameni. 

Nu mă străduiesc să obţin mila lui Dumnezeu ci să-i merit 
aprecierea. 

Oamenii vor găsi, imediat, o altă utilizare pentru descoperirea 
ta și vei regreta ca Nobel, așa că lasă descoperirea s-o facă ei, 
la timpul lor. 


Nu sunt mai deștept decât alţii ci vreau, doar, să fac ceva 
pentru mine și dumnezeul din mine. 

Fiecare dintre noi ne alegem o misiune, în viaţă și apoi 
susţinem că ne-a dat-o Dumnezeu dar singura noastră misiune 
este să învăţăm să trăim fericiţi. 

Mă simt mai bine făcând ceva, chiar dacă greșesc, decât 
nefăcând nimic pentru a nu greși. 

Fac ceea ce pot pentru a urma ideea de bine și nu mă tem, 
pentru că, de apărarea mea se ocupă Dumnezeu. 

Avem pretenţia de a avea ideile noastre când, de fapt, liberul 
arbitru ne permite, numai, să ne raliem unei idei sau alteia. 

Nu sunt bun sau rău ci, numai, adeptul unei idei sau a alteia, la 
un moment dat. 

Idealul meu este să fiu fericit fără a neferici pe alţii și fără a mă 
retrage dintre oameni. 

Dacă liberul arbitru ar fi doar dreptul de a fi fericit în propria 
mea viaţă, eu îl consider suficient. 

Regula este la îndemâna oricui, pe mine mă interesează 
excepţiile. 

Dumnezeul tău este acolo unde crezi tu. Unde îţi arată alţii, 
este Dumnezul lor. 

Preoţii care și-au uitat rolul de învăţători, au pierdut respectul 
obștii. 

Soţia mea m-a întrebat, cândva: „Nu te-ai speria dacă ai întâlni 
un om perfect?” și i-am răspuns: „Nu, El ar fi Dumnezeu.” 

Şi, dacă androginul nu ar fi format din comuniunea bărbat- 
femeie ci aceea suflet-trup? Dacă noi suntem perfecțiunea pe 
care o căutăm în afară? Atunci trebuie să facem ceva pentru a 
recâștiga prietenia trupului nostru pe care l-am tratat ca pe un 

sclav sau chiar dușman, să credem în trupul nostru și să-i dăm 
un motiv să creadă în noi. 

Este greu să-mi înţeleg locul în această viaţă și infinitatea 
posibilităţilor de a mă perfecționa fără să doresc să schimb 
acest loc și să-l! pot contempla de la un alt nivel. 

Dacă sunt doar un gând, atunci vreau să fiu un gând bun. 

Pe omul bun îl vezi numai atunci când lipseşte. 

Ne plângem că nu mai avem descoperiri de făcut și cotcodăcim 
zgomotos când găsim o mărgică, ignorând salba de diamante. 
Ca și copii ai lui Dumnezeu avem datoria de a învăţa și noi 
alegem dacă o facem în joacă sau dureros. 

A lucra cu energiile esenţiale este asemănător cu surfing-ul, nu 
controlezi valul ci mergi în sensul lui și te bucuri că nu te-nghite. 
Îmi petrec viaţa încercând să-mi desăvârșesc talentul de a face 
ceva, nu laudându-mă că aș avea talent la a face oarece. 

Îi iert pe cei din jur ca pe mine însumi pentru că nu vreau să 
mă autoflagelez pentru a avea un motiv de a deveni sadic și 
a-mi pierde cel mai de preţ lucru, iubirea. 

Îmi place să iubesc, nu numai rezultatul iubirii. 

Ispitele cărora sunt supus le aflu pe pielea mea și nu din 
spusele altora, pentru că îmi sunt destinate doar mie. 

Zici că mă iubești și că ai vrea să te aștept. Dar mă împiedici, 
prin tot ceea ce faci, să ajung acolo unde aș putea să te aștept. 
Şi asta nu înseamnă moartea. 

Sunt centrul universului meu și mă străduiesc să nu devin tiran. 
Dacă mi se revelează ceva rău este pentru că poate fi evitat. 
Dumnezeu nu și-a arătat faţa lui Moise nu pentru că era 
înfiorătoare ci pentru că Moise nu era pregătit să o vadă și s-ar 
fi speriat. 


Tot ceea ce am scris, ca sfaturi, este pentru mine, ca să-mi 
aduc aminte c-am trecut pe aici, nimeni nu este obligat să le 
urmeze și nici să le considere originale, de fapt nimeni nu este 
obligat... 

Un om are o idee. Cunoscut devine acela care face din ea o 
tehnică de învăţare a altora. 

Dacă cineva a reușit să facă ceva imposibil, pot și eu, dacă n-a 
reușit, voi reuși eu. 

Avem tendinţa de a spune: „Aș face asta dar...” Nici un dar, 
trebuie făcut. 

Nu devin mai bătrân și mai încet în ceea ce fac ci doar mai 
înţelept și mai temeinic. 

Măiestria este modestia de a recunoaște că mai ai de învăţat, 
combinată cu dorinţa ca ucenicii tăi să știe mai repede ceea ce, 
ţie, ţi-a luat mult timp să descoperi. 

Vorbim despre modul în care se transmite energia Reiki sau 
orice altă energie dar cum poţi ști cum se transmite ceva ce nu 
ştii ce este? 

Orice s-ar afla dincolo de viaţa noastră, este mai bine să afli 
fiind fericit decât fiind nefericit. 

Atunci când ne revoltăm împotriva lui Dumnezeu este ca și 
cum un câine s-ar revolta împotriva stăpânului care-l hrănește 
și îi are grija. 

Nu concurez cu nimeni în viaţă. Dacă eu, cel de azi, sunt mai 
bun decât eu, cel de ieri, înseamnă că am mai făcut un pas. 
Dacă Dumnezeu este apărătorul meu și este cel mai puternic, 
eu de cine mă apăr? 

încerc să-mi expun ideile simplu și clar, fără sofisticări, dar mă 
adresez unei elite pentru că n-am nevoie de aprecierea 
vulgului. 

Lasă-ţi corpul să respire, să meargă, să privească, să mănânce, 
să doarmă... tu, doar, miroase, plimbă-te, vezi, gustă, visează 
frumos... 

Nu te pregăti de apărare, Orice apărare imaginează un 
potenţial atac și devine un atac mascat, Fii sigur că, atunci 
când vei fi atacat, vei ști să te aperi sau te va apăra Dumnezeu. 


Dacă cei din jur te respectă ca pe un șef, nu le înșela 
încrederea. Dacă respectă pe altul, respectă-l și tu. 

În lumea asta sunt atâtea lucruri frumoase de făcut că nimeni 
n-ar trebui să aibă timp, o veșnicie, pentru a face rău. 

Pentru a începe să ne căutăm sufletul pereche, trebuie să 
învăţăm, mai întâi, să trăim în pace cu propriul nostru suflet. 
Suntem un parazit prost. Ne omorâm gazda. Schimbăm, 
aiurea, atributele corpului nostru în loc să-l lăsăm să-și facă 
treaba pe care o știe foarte bine, autovindecarea. De asta nu 
ne bagă nimeni în seamă, în univers, pentru cunoașterea 
noastră distructivă. 

Când vom înţelege că exterminarea unor fiinţe nu înseamnă și 
eliminarea motivaţiei existenţei lor, vom mai fi făcut un pas 
către RAI. 

Poţi să-ţi iubești semenii ca indivizi și să nu fii de acord cu ei ca 
popor, şi invers. 

Absolutizăm rolul părinţilor în dezvoltarea copiilor dar uităm 
că unii dintre cei mai bine educați copii au avut deviații 
comportamentale și unii dintre cei neglijaţi au ajuns oameni de 
seamă. Asta este o dovadă că suntem, toţi, fii ai lui Dumnezeu 
și nu trebuie să ne asumăm, din trufie, un rol care nu ne 
aparţine. Copiilor trebuie să le dăm ceea ce li se cuvine: 
dragoste și înţelegere. 


Nu te contrazic pentru că vreau să-ţi demonstrez că greșești ci 
pentru că vreau să fiu convins că ai dreptate. 

Fiecare idee pare minunată însă numai punerea ei în practică 
va dovedi asta. 

Oare nu este mai bine să servești unui rege înţelept și bun 
decât să fii flămând și liber ? Oare nu-i mai bine să faci munca 
pe care ţi-a dat-o Dumnezeu decât să rătăcești liber și 
nefericit? Nu știi care este munca pe care ţi-a dat-o 
Dumnezeu? Simplu, este aceea pe care o faci cu plăcere şi 
consideri o răsplată faptul că poţi să o faci. 

Dacă tendinţa noastră către moarte și neființă este firească, 
atunci, per a contrario, putem tinde către viaţă și fiinţă fără a 
încălca nicio regulă universală. 

Nu sunt prea mic pentru a gândi orice. Ceea ce am crezut cu 
adevărat, s-a îndeplinit întotdeauna. 

Corpul se vindecă și, în acest proces, simte dureri. Noi luptăm 
să eliminăm durerile pentru că ne deranjează. 

Una este să priveşti și alta este să vezi. Dar nu este o calitate să 
vezi numai primejdii în jur. 

Singurii oameni care trebuie protejaţi, pentru handicapul lor, 
sunt bolnavii psihici, ceilalţi își pot câștiga existenţa, dacă se 
străduiesc. 

Eu mă caut pe mine, nu caut să-i impresionez pe cei din jur. 

Nu vreau să aflu numele adevărat al lui Dumnezeu chiar dacă 
aceasta m-ar ajuta să-L stăpânesc pentru că nu vreau să fiu 
stăpânul ci prietenul LUI. Cel care a inventat asta avea un 
orgoliu nemăsurat. 

M-aș putea întoarce pentru a găsi drumul spre Dumnezeu dar 
prefer să merg înainte pentru că drumul este nou. 


127 


128 


Corpul uman ca și omenirea se pot reface dintr-o singură 
celulă, 

În lumea asta infinită, oamenii nu au altceva mai bun de făcut 
decât să se războiască pentru teritorii. 

Ca părinţi, uităm repede că nici noi nu ne-am rugat părinţii să 
ne facă. 

Dacă vrei să fii vindecător, vindecă-te mai întâi pe tine însuţi. O 
celulă bolnavă nu poate contribui la sănătatea organismului 
din care face parte, 

Ne străduim să ajungem la Dumnezeu când ar trebui să-L 
lăsăm pe El să vină la noi pentru că știe perfect calea. 

Dacă, în loc să gândesc: „Copiii mei trebuie să aibă mai mult 
decât ai tăi” aș gândi: „Copiii mei trebuie să fie fericiţi cu ceea 
ce au” n-ar fi, oare, mai bine? 

Dacă, totuși, vrei să găsești calea, trebuie să încetezi s-o mai 
cauţi. 

Si binele absolut și răul absolut solicită credinţă. Tu ce-ai ales? 
Nu știu numele bolii de care suferi dar știu, cu siguranţă, că 
poţi să te vindeci. 

Mă străduiesc să-i schimb pe cei din jur și eșuez, mereu, în loc 
să mă limitez la a mă schimba pe mine însumi ca să mă 
adaptez lor. 

Admit că sunt muritor și vreau să las ceva pentru eternitate, cu 
toate că sunt nemuritor și știu că veșnicia nu are nevoie de 
nimic. Asta-i infatuarea mea. 

Nimănui nu-l pasă ce-ai descoperit ci, numai, cât valorează 
descoperirea ta. 

Nu vreau să știu ce-mi rezervă viitorul, pentru că știu că 
Dumnezeu nu-mi va face nici un rău și nu va permite să mi 


se-ntâmple nimic rău, dacă eu nu caut asta. Aşa înţeleg eu să 
nu cred în prezicători. 

Pentru a fi demn de a te înălța, trebuie să iubești lumea asta. 
Dacă, încă mai crezi că vindecarea ta este o minune, înseamnă 
că nu ai ajuns la nivelul absolut de credinţă. 

Pot rămâne, pe vecie, așa cum sunt, pentru că sunt infinit în 
veşnicia mea. 

Tot ceea ce vei face este știut, pentru că asta este menirea ta. 
Cum vei face asta, cu bucurie sau tristeţe, este alegerea ta. 
Trăim atâta vreme cât avem o utilitate. Când ne atingem 
maxima inutilităţii noastre, murim. Dar există posibilitatea de a 
avea o utilitate infinită sau de a ne găsi o nouă utilitate, dacă o 
facem cu plăcere. 

Dacă ţi-aș cere bani pentru că te ajut să te vindeci, ar trebui să 
te vindec așa cum vrei tu, de aceea nu-ţi cer nimic pentru că, 
eu, nu te pot vindeca decât așa cum vrea Dumnezeu. 

Oamenii care doresc supremaţia în lume, tâmpesc masele 
pentru a crea o concentrare a inteligenţei, pe care o speră în ei 
dar uită de implicarea lui Dumnezeu. 

În tot ceea ce fac mă compar cu cei mai buni despre care am 
ştiinţă. Nu-mi plâng inferioritatea și nici nu-i invidiez. Încerc, 
numai, să-mi ating scopul și să-mi corectez calea. Sunt egalul lor. 
Nu-l poţi depăşi, niciodată, pe egalul tău aşa că nu te mai 
umfla în pene! 

Tocmai pentru că știe cât de greu îmi vine să-mi schimb 
convingerile, Dumnezeu mă răsplătește cu generozitate, când 
o fac. 

Uneori mă îndoiesc de faptul că-mi caut fericirea pentru că nu 
sunt mulţumit cu ceea ce am. 

Patria este în suflet dar noi îi apărăm graniţele prin exterior. 
Nu diplomele mele dovedesc ceea ce fac ci faptele mele și nu 
contează ceea ce fac eu pentru cei din jur ci numai ceea ce 
percep ei că fac. 

Nu bolile ne omoară ci perpetua noastră nemulţumire de ceea 
ce avem și putem. Mereu putem mai mult și mai bine și 
trebuie să facem și să nu-i invidiem pe alţii. Comparaţia 
continuă este numai cu noi înșine. 

Unii spun să fii bun, alţii să fii mai puţin bun; unii spun să-ţi 
iubești corpul, alţii spun să nu-l iubești; unii spun să fii fericit, 
alţii să nu fii fericit. Eu sunt mulţumit să fiu așa cum sunt și 
cred că Dumnezeu este mulţumit de mine. 

Dacă piramidele din Egipt înseamnă, într-o limbă extraterestră: 
„Cristi plus Mimi egal love!” sau „Johnny was here”? 

Ceea ce faci tu nu este, în mod obligatoriu, valabil și pentru 
mine, de aceea nu trebuie să te superi dacă nu fac ce spui tu. 
Nu contează că te-mbolnăvești ci contează cât de repede te 
vindeci. 

Dacă ar fi să mă mai nasc, mi-aș dori să nu mă uit pe mine cel 
de acum. 

Cei care caută să-și domine semenii nu și-au rezolvat conflictul 
interior. 

Omorănd trupul nu schimbi ideile ci le întărești, iată de ce 
războiul s-a mutat în planul ideilor. Cei care cred că războiul 
ideilor se poate duce ca și cel al trupurilor, se-nșeală. Ideile 
trebuie combătute cu idei pentru că nu le poţi ameninţa cu 
moartea. Orice agresiune, în acest plan, este inutilă. 

Dacă vrei să nu te mai gândeşti la ceva neplăcut, caută un gând 
plăcut şi pune-l în loc. Dacă vei vrea, numai, să elimini gândul 


neplăcut, vei intra într-un cerc vicios, mereu vei gândi gândul 
pe care vrei să-l elimini. 

e Nu ai timp pentru că ai ales să te raportezi Timpului, eu mă 
raportez veșniciei și, în consecinţă, am tot timpul. 

e Euștiucătevindeci, important este s-o conștientizezi și tu. 

e Dacă absolutizăm trecutul nu mai putem privi spre viitor. Dacă 
intrăm în loopingul timpului nu mai simţim veșnicia și nu vom 
trăi prezentul cum trebuie. Dar, din nou, te-ntreb: „Ce 
importanţă are totul, când privești prin ochii veșniciei?” 
Deodată, pare un joc. 

e Nu mulţumi oamenilor pentru ceea ce a făcut Dumnezeu 
pentru tine. 

e Când mișcarea devine necesitate, trăim cu adevărat. 

e Ai văzut câţi oameni sunt bolnavi? Nu-i compătimi, învaţă din 
greșelile lor. , 

* Sunt mulţi acei ce doresc să mă înveţe dar puţini acei de la 
care am ce să învăţ. 

e Nu este important numele celui care a avut o idee ci dacă acea 
idee a servit binelui omenirii. 

e Ceea ce este definit ca fiind un lucru înţelept, nu este nouci 
vine ca o concluzie izvorâtă din experienţă. 

e Viaţa este o infinitate de posibilităţi, în concluzie, ne trebuie o 
veșnicie să le încercăm pe toate, 

e Mândria mea nu este aceea că sunt om ci că am posibilitatea 
să-ncerc a fi una cu universul. 

* Încercăm să modelăm universul după noi, în loc să devenim 
una cu el și, astfel, nemuritori. 

e Conflictul religios nu este între credincioși ci între instituţii, 
credincioșii sunt doar sacrificați, 

Ca și copil al lui Dumnezeu, mă tem că Tatăl îmi va lua jucăriile 
și mă va trimite la culcare. 

Dacă un semen al meu este, mereu, nerecunoscător sau rău cu 
mine, este chinul lui. Dacă m-aș întreba de ce este e! astfel, mi- 
aș adăuga acest chin. 

Cred că înălţarea este dispariţia fricii și a sentimentului de 
vinovăţie. Poate părea ușor dar nu este, pentru că aceste 
sentimente trebuie să dispară nu să fie ascunse sub preș. 

Ideea eroului ideal a fost salvarea omenirii. De când cu 
suprapopulaţia, a apărut eroul care își salvează copilul cu 
preţul morţii omenirii şi, implicit a lor. Ar putea părea că o 
clipă de viaţă în plus merită moartea lumii dar ce face acea 
clipă atât de prețioasă? 

Savanţii germani au descoperit, de curând, că instrumentul 
idea! pentru curăţarea nasului este degetul. Aștept să se 
confirme și pentru urechi și voi trage, singur, concluzia că este 
valabil și pentru mâncărimi. 

Gândirea a dat mereu vina pe trupul pofticios și păcătos doar 
pentru că el nu-și poate spune părerea. 

Pot face orice până când aflu că este imposibil. 

Dacă faci un rău, cu intenţie, te aștepți să fii tratat la fel și 
este un chin pe care trebuie să fii pregătit să-l duci. Dacă ai 
multe asemenea chinuri, nu mă mir de ce vrei să fii muritor. 
Când trupul nostru transpiră în exces, luăm leacuri să-l oprim, 
când nu transpiră, luăm leacuri să-l facem să transpire. 

Nu te lupţi cu adversarul tău ci cu limitele propriei tale minţi. 
Ne-a fost dată viaţa ca să învăţăm sa fim prietenii trupului 
nostru în veșnicie. Incă n-am ajuns să facem un armistițiu iar 
până la pace și prietenie mai este. 


Dumnezeu a dat omului toate animalele să le stăpânească, 
omul a înţeles să le omoare. 

În ultima vreme, mănânc sau dorm dar mă mai și odihnesc 
între cele două activităţi. 

La câtă mişcare fac mi-ajung doi pumni de mâncare. Mare este 
Dumnezeu care mi-a făcut stomacul de exact dimensiunea 
asta. 

Fiecare babă se crede frumoasă și fiecare moșneg se crede un 
bărbat puternic. 

Nu-mi doresc să-l văd pe Dumnezeu decât dacă va dori El să mi 
se arate dar îmi doresc să mă vadă El pe mine cu ochi buni. 
Mama m-a văzut ca pe fiul ei abia când am împlinit 60 de ani. 
De asta, zic eu că sunt tânăr. 

Eu sunt modelul, trebuie să mă cunosc nu să mă compar. 
Socialiștii și capitaliştii dau vina unii pe alţii pentru lipsa de 
progres a omenirii, religia scindată și instituţionalizată l-a uitat 
pe Dumnezeu, ştiinţa condamnă la moarte orice nu poate 
pricepe. Cine conduce omenirea? 

Tinereţea înseamnă vindecarea rapidă, bătrâneţea înseamnă 
plictiseala de repetarea acestei vindecări. 

Orice exerciţiu trebuie făcut pentru frumuseţea lui nu pentru a 
câștiga admiraţia celor din jur, 

Încercăm să ne imaginăm chipul lui Dumnezeu când El trebuie 
să fie Tatăl Nostru. Eu am avut noroc, 

Decât să încercăm să separăm binele de rău în evoluţia 
omenirii, n-ar fi mai bine să stabilim ceea ce este evident 
bine? 

Dumnezeu nu favorizează pe nimeni, fiecare primește ceea ce 
merită sau va merita. 

Dacă spui ceea ce ai făcut nu înseamnă că te lauzi, ești trufaș 
dacă îi crezi pe ceilalţi inferiori din cauza asta. 

Nu sunt ceea ce-am stocat ci ceea ce-am preluat, îmbunătăţit 
și dat mai departe. 

În tot ce-am scris n-am căutat să supăr pe cineva ci să las o 
urmă pentru eventuala mea reîntoarcere. 

Hristos a fost chinuit și răstignit o dată, noi îl menţinem așa de 
peste două mii de ani. 

Nu cureaua este strânsă, burta-i mare. 

Incuiem bisericile pentru a proteja pe Dumnezeu sau propria 
noastră lăcomie? 

Dacă lumea va deveni complet virtuală eu tot aș vrea să am 
corpul meu. Nu consider mutilarea o evoluţie. 

Cei ce-și găsesc drumul, în viaţă, merg pe acest drum, cei care 
nu-l găsesc, sunt influenţaţi de soartă, zodii, karma... 

Cărţile vechi se adresau unei elite, cele de acum nu se 
adresează nici măcar proștilor. De asta dispare cuvântul 
scris. 

Fiecare punct este centrul pentru că, în jurul lui, se-nvârte 
totul. 

Nimic nu este mai complicat decât un lucru simplu. 

Nu perfecțiunea este scopul meu ci căutarea ei, 

Sunt perfect în imperfecţiunea mea. 

Nu fac pentru că trebuie ci pentru că-mi place că mai trebuie 
încă, 

Mă străduiesc să fac bine celor din jur, nu să le fiu pe plac. 
Fiecare lucru are rost în viaţa ta, numai că, pentru a înţelge 
lucrul acesta, iţi trebuie o viaţă. 


Un gândăcel s-a aruncat într-o flacără. A murit și flacăra a 
ars mai departe. Dacă evita flacăra, ar fi trăit o viaţă 
considerându-se laș? 

Nu ne este foame, ne este frică să nu ni se ia mâncarea. 
Oamenii cred ceea ce vor, inclusiv despre mine. Nu-i contrazic. 
Am învăţat mai mult decât tine, nu mă urâ, invaţă și tu! 

Nu vreau să schimb lumea ci să mă bucur de frumuseţea ei. 

Eu pot să fac o minune dar tu nu ești apt să o vezi, încă. 

Când sunt tentat să cred că oamenii sunt răi, îmi spun: „Dacă 
eu sunt bun, cu siguranţă că nu sunt singurul!”. 

Cea mai eficientă armă este dragostea, ea nu ucide, înrobește 
direct, 

Isus a fost cel ce a fost, noi am făcut din El ceea ce ne-a convenit. 
Este uimitor cum savanții pot afirma, cu certitudine, anumite 
lucruri, cu aceeași minte cu care acceptă teoria relativităţii, 
infinitatea și veșnicia universului. 

Te-mbolnăvești pentru că vrei, îmbătrânești și mori pentru că 
așa ai ales. 

Eşti așa cum te văd cei care nu te iubesc, 

Este sigur că oamenii l-au răstgnit pe Hristos iar cuvintele lui: 
„lartă-i, Doamne, că nu știu ce fac!” nu mă duc la concluzia că 
și-ar fi dorit asta. 

Dumnezeu este drept. Noi suntem buni sau răi. 

Trăiesc pentru ceea ce sunt nu pentru ceea ce vreau să fiu. 

Fac ceea ce este de făcut, cu plăcere, pentru astăzi și nu 
pentru mâine sau ieri. 

Astăzi sunt mai mult decât ieri și mai puţin decât mâine. 

Nu vreau să demonstrez nimic ci, numai, să fac ceea ce trebuie. 
Nu sunt mândru de ceea ce am făcut, sunt, doar, mulţumit. 


135 


136 


Ispitele nu sunt cele de care mă feresc ci acelea în care mă 
lăfăi, zilnic. 

Stiinţa afirmă cu certitudine că ne naștem și trebuie să murim 
dar să nu uităm că este aceeași știință care a afirmat că un 
corp mai greu decât aerul nu poate să zboare. 

Nu înjurătura este de condamnat ci furia pe care o pun în ea. 
Nemurirea nu înseamnă să rămâi în memoria celorlalţi ci în 
propria ta memorie. 

Nu este rău să faci ceea ce faci și să simţi ceea ce simţi dar nu 
impune altora să facă și să simtă la fel ca tine, că nu suntem 
șabloane. 

Cât timp construieşti ziduri cineva o să vrea să le dărâme, 
construiește frumuseţe și lumea va dori s-o privească! 

Mai rău decât frica este sentimentul de vinovăţie. 

Nu sper să devin nemuritor ci sper ca Dumnezeu să aibă 
nevoie de mine o veșnicie. 

Dacă ceva ţi se pare o corvoadă încearcă să o faci în joacă. 
Vă-ntreb pe cei maturi: „De când nu v-aţi mai jucat de-a mama 
și de-a tata?”, 

Ai făcut ce-a vrut mama, ce-a vrut tata, bunicii, rudele, 
prietenii și când ai ajuns să faci ce vrei tu, ţi-e silă și-ţi pui 
copilul să facă în locul tău. 

Te-ai săturat de exerciţiile de gimnastică prestabilite, de 
rigurozitatea lor, inventează altele care să-ţi placă dar fă 
mișcare, n-ai unde să găsești aer curat dar respiră adânc, nu-ţi 
place mâncarea pe care o ai, mănâncă puţin și mestecă mult, 
nu-ţi plac ideile altora, crează propriile tale idei și gândește, 
nu-ţi place să te-nbolnăvești, nu te-nbolnăvi. 

Ceea ce cauţi tu, caut și eu dar nu putem căuta împreună 
pentru că ar apărea concurenţa. 


Ne credem stăpânii lumii și uităm că suntem slujitorii lui 
Dumnezeu. 

Ne încheiem ciclul atunci când nici măcar nu mai admitem 
posibilitatea de a ne schimba. 

Ne dorim atât de mult inerția și odihna încât ajungem sa nu ne 
mai merităm darul vieţii. 

În lenea noastră, ceea ce nu putem face considerăm minciună. 
Tot ce facem ni se pare deosebit și-ncercăm să explicăm 
celorlalţi, când ar trebui să-i ajutăm să afle singuri. 

Privesc în jur și văd lucruri care nu-mi convin dar sunt viu și le 
pot schimba. 

Nu este nevoie să mă zbucium sau să mă enervez, trebuie să 
fac ceea ce este necesar, atunci când este necesar, restul este 
distracţie. 

Nu trăiesc pentru voi, trăiesc pentru mine, în armonie cu voi. 
Aţi observat că în Rai sau în orice societate ideală, concepută 
de oameni, nu se muncește? 

Omenirea a lăsat pe seama preoţilor relaţia cu Dumnezeu. Ei s- 
au descurcat cum au putut. 

Tot ceea ce faci cu încredere, este bine. 

lubirea pentru oameni începe cu cei de lângă tine. 

Hristos nu se întoarce pentru că ştie că nu l-ar urma nimeni și 
că unii dintre noi i-au pregătit crucea și au ascuţit cuiele. 

Nu progresăm mai repede pentru că ne agăţăm de idei care 
n-au altă calitate decât aceea că sunt fixe. 

Într-o lume de oameni culţi și inteligenţi, asistăm la triumful 
prostiei. 

Credinţa este în fiecare, religiile au dezvoltat ritualuri și se luptă 
între ele pentru a impune aceste ritualuri și nu credinţa pură. 

Pentru că te iubesc așa cum mă iubesc pe mine doresc să te 
iubești, și tu, la fel. 

Când spun că am credinţă în Dumnezeu, spun că am încredere 
în mine și în credinţa mea. 

Dacă Dumnezeu încetează să mă pună la încercare înseamnă 
ori că nu mă mai iubește, ori că mi-am atins maxima 
incompetenţei mele. 

Pot greși când fac o afirmaţie dar, cel puţin, am creat șansa de 
a se dovedi că ceva este neadevărat. 

Dragostea nu se manifestă prin lipsa criticii ci prin lipsa urii. 

Hai să facem un exerciţiu de iubire a aproapelui, să-ncepem cu 
soacra. 

Sensul adevărat al spovedaniei este eliberarea de minciună. 

Nu contează cui te spovedeşti şi dacă acela îţi dă un surogat de 
iertare ci dacă ţi-ai admis greşeala în faţa conştiinţei tale şi 
dacă Dumnezeu te va ierta. 

Un prieten se întreba cum ar fi un om care gândește cu 50% 
din creier. Ori nebun pentru noi ori omnipotent ori nici măcar 
n-am ști că există, 

Nu spun că biserica este vinovată de deteriorarea relaţiei cu 
Dumnezeu ci de faptul că a denaturat-o. 

Am învâţat ceva, am exersat acel ceva până la perfecţiune, e 
timpul să găsesc ceva nou. 

„Un om adormit pe o pajiște visa un fluture și nu știa dacă el 
există în visul fluturelui sau fluturele în visul lui.” Ce 
importanţă are, câtă vreme visul este frumos? 

Dacă ratez nemurirea este numai vina mea și este păcat că am 
să uit viaţa asta atât de frumoasă. 

Când ţi se spune că totul în viaţă are un rost și nu-ţi vine să 
crezi, privește în urma ta la cum ţi s-au așezat toate în ordinea 


perfectă. Dacă n-ai senzaţia asta vei mai avea șanse dar e 
păcat că trebuie să uiţi totul, 

Nu cred că trebuie să plătești fiecare clipă de fericire cu lacrimi 
pentru că relaţiile universale sunt armonice și nu comerciale. 
Nu cred că a fi în armonie cu universul înseamnă să pluteşti 
zâmbitor pe norișori albi ci să te adaptezi fiecărei situaţii în 
care ești pus. 

Mie nu mi-ar plăcea să mi se deformeze faptele pentru a 
deveni sfânt sau erou căci n-aș mai fi eu. De aceea prefer să fiu 
veșnic un om obișnuit. 

Viaţa mea evoluează către cum vreau eu să fiu nu către cum ar 
vrea alţii să fiu. 

Fac totul să extrag bucuria din fiecare faptă a mea. 

Dumnezeu este omniprezent în universul meu. 

Unii preoţi se poartă de parcă ei, ca slujitori ai lui Dumnezeu, 
ar fi luat lumea în arendă. 

Cred în Dumnezeu și nu-L judec nici nu încerc să-L stăpânesc 
dar îmi permit să-i fac propuneri. 

Nu eu l-am ales pe Dumnezeu dar sper să mă aleagă El pe 
mine. 

Caut îndrumarea și vindecarea Dumnezeirii dar trăiesc viaţa 
asta cât pot de frumos. 

Când crezi că ai atins perfecțiunea abia atunci mai ai enorm de 
învăţat. 

Viaţa mea este frumoasă pentru că așa o văd eu. 

Ni s-a dat acest corp nu ca să-l parazităm, să-l distrugem sau să 
ni-l facem templu ci ca să ne fie partenerul nostru pe vecie. 

Nu omorârea unei muște este păcatul ci lipsa de respect 
pentru esenţa vieţii. 

După ce am ajuns la concluzia că Dumnezeu este unic am 
purces la dezmembrarea Lui pentru a-L putea cuprinde cu 
minţile noastre limitate dar Dumnezeu rămâne unic cu toate 
că ne dă elemente ajutătoare pentru a putea ajunge la El. 

Sunt niște diferenţe esenţiale între bărbaţi și femei dar, 
acoperite de constatări mondene, nu sunt băgate în seamă. 
Numai un puturos irecuperabil poate susţine că, în lumea asta 
infinită, nu mai este nimic nou de descoperit. 

Trăiesc în bună înţelegere cu trupul meu și nu-mi petrec viaţa 
încercând să-l vindec de ceea ce poate să se vindece singur. 
Este foarte ușor și tentant să vezi viaţa în negru și să aștepți 
compătimirea celor din jur. De aceea îmi combat lenea. 

Nu mă deranjează dacă dispar din memoria celorlalţi și rămân 
numai în memoria mea veșnic. 

Faptul că fiecare om este imperfect este o realitate care nu 
trebuie să se transforme în scuză. 

Cu cât sunt mai bogaţi oamenii, devin tot mai siguri de sine și 
mai impertinenţi dar nu mai deştepţi, 

Nu învăţ pentru a deveni ceva anume ci evoiuez către BINELE 
MEU SUPREM. 

Ne străduim să-i învăţăm pe ceilalţi, să-i vindecăm pe ceilalţi 
deși este evident că ceilalţi știu să facă toate astea singuri dar 
vrem să avem și noi importanţa noastră în ochii lor. 

Nu este o rușine să muncești pentru cineva, este o rușine să o 
faci necorespunzător. 

Nu-L caut pe Dumnezeu ca un plod răzgâiat care vrea în braţe 
ci ca un fiu decis să fie de folos. 

Sunt prietenul tău, nu fraierul tău. 

Toate lucrurile mari s-au descoperit cu intenţii bune, apoi, li s-a 
dat o conotaţie militară. 


e Copiii destinaţi unei educaţii alese sunt separați de ceilalţi 
copii, de aceea devin antisociali și aroganţi. 

e Ceea ce ai descoperit tu azi și te lauzi, va descoperi toată 
lumea și va deveni obișnuinţă. 

e Cred că ne-am parșivit în manifestarea nostră faţă de 
Dumnezeu, ne rugăm mult dar ne-nchinăm mai rar adică 
cerem de toate și nu mulţumim, din fiii lui ne declarăm robi și 
nu-ncercăm să-i fim de folos și ascundem faptul că omorâdu-l 
pe Hristos voiam să-l omorâm pe El. 

e Partea de Dumnezeu, care se află în mine, este cea mai 
frumoasă, nu cea mai întunecată. 

e Dacă-mi voi păstra, mereu, gândul bun, până și diavolul va 
ajunge să mă respecte. 

e Unuldin paradoxuri este că-l rugăm pe Dumnezeu să ne apere 
în timp ce noi îi încuiem icoanele, odoarele și bisericile de frica 
hoţilor. 

e Simbolistica noastră religioasă susţine că minunile sunt făcute 
de cel pe care-l reprezintă icoana iar noi ne comportăm de 
parcă aceasta ar fi făcut-o. 

* În tot ceea ce fac, am convingerea că este mai bine să aștept 
să fiu invitat decât să dau buzna. E mai politicos, 

e Am constatat că, tot ceea ce eu consider complicat, alţii fac cu 
nonşalanţă și simplu. 

e Dumnezeu-Tatăl a existat, conform Vechiului Testament, fără 
elementele Sfintei Treimi. Dacă EI se află în cea de a 7 azia 
Creaţiei și noi i-am găsit înlocuitori? 

e La început oamenii erau puţini și trăiau mult, acum sunt mulţi 
și trăiesc puţin. 

e Am o veșnicie să vindec omenirea, dar omenirea are același 
timp să-și caute noi boli. 

Nimeni nu se-ntoarce să ne spună cum este viaţa veșnică 
pentru că noi l-am ucide, l-am zeifica și astfel am avea o nouă 
motivaţie de a ne abate din drum. 

Trebuie să exprim lucrurile atât de simplu încât urmașii mei să 
nu le poată complica. 

Omenirea este ca o cireadă care aleargă fără direcţie. Nu poţi 
intra pentru că te strivește dar poţi s-o dirijezi să nu cadă în 
prăpastie. 

Oamenii deosebiți sunt aceia prin care Dumnezeu se manifestă 
mai puternic. 

Dumnezeu a creat lumea în șapte zile cosmice, dacă ne aflăm 
în cea de a șaptea zi, ne putem aștepta ca, în cea de a opta, să 
pună ordine în ceea ce a creat. 

Nu cred că va fi o Judecată de Apoi apocaliptică dar cred că 
Dumnezeu va readuce lumea la adevărul iniţial indiferent ce se 
va întâmpla. 

Când afirm că eu cred în Dumnezeu de frica Lui înseamnă că 
nu cred cu adevărat, deabia când cred în EI fără frică, am ajuns 
unde trebuia. 

Dumnezeu ne-a creat să fim fericiţi, noi ne-am apucat să facem 
singuri mai mult din ceea ce ni se dădea cu măsură și am 
devenit nefericiţii care constată perpetuu că ceea ce fac a fost 
făcut înainte perfect. 

Eu prefer să am un tată care iubește adevărul și-i respectă pe 
cei buni chiar dacă îmi cere acelaşi lucru. 

Treaba mea în această lume este să mă autoperfecţionez 
pentru a nu mă amesteca în lucrarea lui Dumnezeu. 

Nu știu dacă este păcat să iubești sau să urăști pe cineva dar 
știu că să urăști este neplăcut. 


Mă bucur să fac ceva pentru semenii mei și nu să mă sacrific 

pentru ei căci, dacă m-aș sacrifica, aș aștepta recunoştinţa lor 

si ei ar fi îndreptăţiţi să-mi răspundă că nu mi-au cerut 

sacrificiul. 

Ceea ce fac, fac cu drag pentru mine, ca membru al omenirii. 

Dacă unii se vor bucura de ceea ce-am făcut, sunt liberi s-o 

facă, dacă alţii nu se vor bucura și ei sunt liberi. 

Tată drag, nu de sacrificiul tău am nevoie ci de tine ca să-mi fii, 

mereu, alături! 

Tată drag, când mă-ntorc acasă nu tăia pentru mine viţelul cel 

gras, ca să-mi superi fraţii, arată-mi, doar, că sunt bine-venit 

și... o-mbrăţișare, poate! 

Nu vreau să moștenesc averea tatălui meu ci să-i arăt ca pot 

face și eu ceva, singur. 

Dacă Dumnezeu va produce un cutremur în momentul în care mă 

concentrez eu, nu voi avea infatuarea să cred că eu l-am produs. 

Dumnezeu cel nevăzut este expresia tuturor lucrurilor, banul 
“ atât de vizibil se vrea expresia tuturor lucrurilor. lată de ce 

banul este opusul lui Dumnezeu. 

Nu Tu, Doamne, îmi dai încercările ci mi le iau singur din lipsa 

credinţei în Tine și în propriile mele puteri! 

Pentru a fi un bun vindecător trebuie să uit tot ceea ce știu și 

să fac ce simt cu încredere în trupul meu și al pacientului. 

Nu femeile sunt frumoase ci sentimentul față de ele. 

Cine nu știe, va ști; cine nu înţelege, va avea trăirea; cine nu 

simte, se va uni cu lumea pentru că toţi avem un rost. 

Nu există un model al fericirii pentru că fericirea nu se 

vorbește, se simte. 

Banii nu sunt răi ci doar nişte lucruri neutre, sentimentele 

noastre faţă de ei le dau această valență. 

Sunt unic tocmai pentru că nu mă consider așa. 

Când alţii spun că sunt deosebit, eu nu văd în ce constă asta. 
Am toate defectele și toate calităţile tuturor. 

Valoarea mea absolută este egală cu a ta numai că este mai 
aproape. 

|coana este o poartă între om și manifestarea divină și trebuie 
să fie deschisă mereu pentru cei ce vor să intre. 

Mă bucur pentru tine dar nu pot să mă bucur ca tine, 

Dacă reușesc să conving o mie de oameni să se-nchine lui 
Dumnezeu, este un lucru bun; dacă reușesc să fac pe unul să 
creadă cu adevărat, este o minune. 

Afirmația „scopul scuză mijloacele” este greșită numai sub 
aspectul că nu există scop care să justifice acele mijloace. 

În eternitatea unei clipe putem trăi pentru totdeauna o viaţă 
plină de diversitate. 

Cât vei crede, atât de bine te vei simţi. Durerile rămase sunt 
cele pe care le-ai chemat, 

Femeile mă iubesc deși le inspir un pic de teamă dar nu mă 
iubesc de frică. 

Dacă nu sunt de acord cu modul tău de a gândi și a te comporta, 
nu înseamnă că nu te respect pentru convingerea ta. 

Încerc să-i uit pe cei care mi-au făcut rău și să-i ţin minte 
numai pe cei care mi-au făcut bine deși este mai ușor invers. 
Eu nu fac decât să-ţi doresc binele, Dumnezeu ţi-l va da în 
funcţie de credinţa ta. 

Ne uităm spre Dumnezeu cu speranţă, în loc să ne uităm în noi 
cu încredere. 

Cel mai simplu este să crezi, nu să vorbești despre credinţă. 
Dar este mai profitabil să propovăduiești ceva în care nu crezi 
decât să crezi în ceva care nu propovăduiești, 


Dacă înţelegi cu cât de puţin poţi fi fericit, vei trăi o veșnicie, 
dacă nu, vei fi nefericit o viaţă. 

Toţi mă-nvaţă cum să spun ceva, nu ce să spun; mă-nvaţă cum 
să fac şi nu ce să fac, de aceea fac și spun ce mă duce capul, 
uneori, chiar dupa metoda lor. 

Afirmația cum că un om de excepţie aparţine unui curent sau 
altuia este făcută prin scoaterea unor fraze din context și, 
întotdeauna, în urma afirmațiilor membrilor acelui curent sau 
al bunului-simţ al geniului. 

Când conducătorii lumii erau oameni deosebiți, merita să te 
rogi pentru ei, acum când lumea este condusă de niște infirmi 
intelectual, nu ne rămâne decât: „Doamne, apără-ne!”. 

Binele pe care-l faci trebuie să fie apreciat de Dumnezeu și nu 
de tine și de beneficiarii acelui bine. 

Nu cred că voi putea atinge perfecțiunea în vreun domeniu 
pentru că viaţa este în continuă evoluţie deși pare că involuează. 
Nu păcatele oamenilor le plâng ci faptul că acestea le aduc 
nefericirea pe care o caută. 

Suntem cu toţii egali ca șanse și aptitudini. De modul cum le 
folosim depinde fericirea sau nefericirea noastră. 

Nu cred că-mi ajunge o-ntreagă veșnicie să scap de ignoranță 
și prostie. 

În infinitatea și veșnicia lumii este loc pentru fericirea tuturor 
fără a fi necesară o plată echivalentă. In infinit și veșnicie, totul 
este infinit și veșnic, chiar și clipa asta. 

Este îngrozitor să fii geniu. Viaţa îţi este guvernată şi munca 
exploatată de cei mai proști decât tine, care te laudă atâta 
vreme cât le folosești și speră că le mai poţi spori confortul și 
te aruncă în mizerie după ce te-au stors sub pretextul că ai fost 
plătit pentru ceea ce ai făcut. 

Genial este acela care nu contribuie la aruncarea lumii înainte 
cu mulţi ani. Tot ceea ce a fost descoperit înainte de vremea 
sa, a fost transformat de oameni în armă. 

Este mai lesne să admit că cineva poate face ceva mai bine 
decât mine decât să fac și eu acel lucru. 

Singurul meu prieten adevărat este trupul meu, dacă mă va 
părăsi înseamnă că i-am greșit cu ceva grav. 

Veșnicia nu are limite dar viaţa noastră are nevoie de 
marcaje. 

Când meditez, viaţa mă trage de mânecă precum un copil care 
dorește atenţie. Dacă o refuz se supără, dacă-i dau atenţie mă 
acaparează, 

Eu văd, Tu judeci: eu trăiesc, Tu ești; eu gândesc, Tu știi. 

Pot să trăiesc veșnic lăsându-mi corpul să facă ce știe adică să 
reîntinerească mereu. 

A fi în armonie înseamnă să mă adaptez, nu să provoc. 

Dacă omul a evoluat din maimuţă, greșeala lui a fost că și-a 
păstrat uneltele din lăcomie și a pierdut credinţa că mâine va fi 
bine. 

Intre întuneric și lumină este numai un contrast, oamenii l-au 
transformat în conflict. 

Nu moartea mă înspăimântă ci uitarea de mine. 

Nu sunt de acord cu tine dar nu te urăsc, implicit. 

Tu nu crezi dar vrei să mă faci pe mine să cred că tu crezi iar, 
pe mine, nu mă interesează asta, 

Nu pot să-mi neg sentimentele pe care le-am avut și să le 
condamn, nu pot să-mi neg faptele și să mă lepăd de ele, de 
unde frica faţă de Judecata de Apoi? Să fie un semn de 
necredinţă în dreptatea divină? 


Unii susţin că, fără aprobarea lor, vindecarea este luată de la 
diavol, fără să ţină cont că important este binele pe care-l faci, 
căci Dumnezeu va fi acolo să te ajute. 

Ideile mele, toate,/ pot părea ciudate/ Ele mi-au venit ca un 
vis/ şi sunt adevărate, când le-am scris. (haiku de gând) 

Nu mă bucur că am avut o idee ci de faptul că, Tu, Doamne, 
mi-ai oferit bucuria de a o pune în practică. 

Plătim bani buni pentru ca iluzioniștii să ne mintă frumos. 
Orice metodă de vindecare este bună dacă ai credinţă în ea. 
Numai Dumnezeu este de neînlocuit. 

Disfuncţiile organismului ca și microbii, bacteriile, virușii și alţi 
stimuli externi, antrenează organismul nostru să se adapteze la 
mediu. Noi îi ucidem cu medicamente, pentru a deveni 
adaptaţi la medicamente și, astfel, dependendenţi de comerţ 
și nu de univers. 

Minunile nu trebuie să fie evidente, este suficient să faci un 
pas înainte într-un mod inexplicabil. Nu-i așa că-s multe 
minuni? 

Corpul nostru este mai deștept decât noi, el nu-și repetă 
greșelile. 

Dacă pot, te previn sau te apăr dar nu mă-ngrijorez pentru tine 
pentru că vei face, oricum, ceea ce vrei. 

Ne preocupă mai mult dacă Dumnezeu a zis ori a făcut ceva 
anume decât descoperirea a ceea ce trebuie să zicem sau să 
facem noi, azi. 

Pot explora infinitul viitor sau trecut dar cred că voi fi mai 
fericit explorând infinitul prezent. 

Dacă mi s-ar da posibilitatea de a-mi retrăi viaţa, aș face-o la 
fel: aș iubi la fel, aș căuta fericirea la fel, aș încerca să ajut pe 

cei din jur, la fel, și aș crede în misterul lui Dumnezeu, la fel. În 
rest, câteva detalii, ar putea să difere. 

Când te vindeci datorită mâinilor mele, vorbești cu mine de ca 
și cum aș fi Dumnezeu. lartă-mă că te corectez, cu Dumnezeu 
poţi vorbi numai prin tine. 

Aș vrea să fiu, mereu, forma prin care se manifestă Dumnezeu 
pentru ca El să aibă nevoie de mine. 

Doamne, Tu ești eu iar eu sunt Tu, problema este că eu nu mă 
găsesc pe Tine. 

Oare poţi ajunge la perfecțiunea imperfecţiunii? 

Trăiesc în veșnicie de aceea trebuie să fac tot ceea ce este 
semnificativ pentru mine pentru a-mi aminti de mine însumi 
mereu. Tot ceea ce este nesemnificativ se uită. 

Nu progresul sau regresul contează, ele fiind judecate în funcţie 
de un anumit sistem de valori ci doar ceea ce învăţăm din asta. 
Nu vreau să te conving să faci ceea ce spun ci să te conving de 
faptul că poţi face tot ceea ce vrei. 

Lumea nu este religioasă, credinţa n-are nevoie de religie, 
Doamne, pentru asta te iubesc, pentru că Tu ești constanta și 
eu aleatoriul. 

Cu siguranţă Dumnezeu este în mine deci nu mă pot iubi pe 
mine fără să-l iubesc pe Dumnezeu. Nu poţi iubi un picior fără 
să iubeşti întreg corpul. 

Am ceea ce dau, ceea ce păstrez este risipit. 

Când am înţeles că dragostea pe care o dau este numai a mea, 
am început să revărs dragostea peste tot și mi-am dat seama 
că este inepuizabilă. 

Karma este ca soarta unui animal de companie care poate să-și 
dorească libertatea dar nu știe ce să facă cu ea. 


Dacă s-ar institui o dictatură a geniilor, poate că oamenilor le- 
ar fi mai bine dar tot dictatură ar fi, democraţia egalizează în 
jos, crează discrepanțe sociale dar dă impresia că vulgul are 
importanţa sa și geniile ştiu asta. 

Când prostia sfidează pe Dumnezeu are lașitatea de a-și spune 
diavol. 

Descoperirile geniale nu duc lumea înainte ci îi oferă noi 
mijloace de autodistrugere. 

Cei care doresc binele semenilor sunt mai puţini decât cei ce 
doresc dominarea acestora dar, în mod legic, numărul celor 
dintâi crește. 

Nu-mi plac sistemele politice pentru că încearcă să copie 
puterea divină dar nu respectă regulile acesteia. 

Nu-L pot copia pe Dumnezeu, pot, numai să-i urmez învăţătura 
și să devin ceea ce Ela dorit pentru mine. 

Este importantă concentrarea nu aflarea unei metode de a te 
concentra pentru că orice metodă se va dovedi, la un moment 
dat, depășită. 

Despărțirea n-are nici o importanţă ci numai clipa aceea 
infinită când suntem numai noi. 

Dacă maestrul își arată numai nemulţumirea faţă de faptele 
discipolului, acesta va încerca să se ferească de nemulţumirea 
maestrului devenind un maestru mediocru. 

Dacă, de pe vremea lui Hristos, preoţii nu-l mai slujeau pe 
Dumnezeu, de ce sperăm noi că s-ar fi schimbat ceva numai 
pentru că ei ne spun asta? 

Îi facem lui Hristos biserici cât mai multe ca să avem mai multe 
locuri unde să-i nesocotim învăţătura. 

Diavolul îl consideră pe Dumnezeu rău doar pentru faptul că îi 
este împotrivă. 

Cel mai rău lucru este să mori după ce ai murit. 

O parte din Dumnezeu s-a făcut om şi a început să existe. în 
timp, s-a îndrăgostit de sine atât de mult că a uitat calea pe 
care a venit şi starea lui iniţială. Dar asta l-a făcut să se teamă 
de moarte, pe care n-o mai percepea ca pe o reunire ci ca pe o 
pierdere de identitate. Acum ambele părţi caută să se 
regăsească şi se bucură atunci când reuşesc. Oare a fost un 
experiment nereuşit al Dumnezeirii? 

Femeia percepe bărbatul în două moduri: ori ca pe masculul 
Alfa de care se teme dar cu care doreşte să se împreuneze, ori 
ca pe copilul ei căruia îi poate modifica viaţa. Când îl percepe 
ca un partener drag, nu rai este femeie ci iubită. 

Forţarea extremă a corpului nostru într-o singură direcţie duce 
la epuizarea lui prin dezechilibru. 

Puterea adevărată este atunci când știi să faci, nu când faci 
până la epuizare, ceea ce știi. 

Următorul război va fi între sexe şi nu între popoare. 

Dacă eu mă vindec pe mine și le arăt și altora cum se face, cred 
că, obţin același rezultat ca atunci când m-aș neglija pe mine și 
aș vindeca pe ceilalţi, plus un bonus care este sănătatea mea. 
Întunericul este absenţa luminii aşa cum moartea este absenţa 
vieţii deci viaţa nu moare ci, doar, se mută în altă parte. 

Când nu am, nu mă-ntreb cum să fac să am din nou ci care este 
cauza pentru care nu-mi mai dă Dumnezeu acces la putinţa de 
a dobândi. 

Ceea ce am, în viaţă, este ca un salariu pe care mă străduiesc 
să-l merit. 

Vedem atât de des, în jurul nostru, moartea trupului încât ne 
mulţumim cu nemurirea sufletului. 


Tot ceea ce fac depinde de doi factori: credinţa mea și voinţa 
lui Dumnezeu. 

Vreau să fac să se întâmple ceva și fac un anume semn și, când 
acel ceva se întâmplă, exclam: “Ce semn puternic!”, în loc să 
mulţumesc lui Dumnezeu. 

Privit prin prisma unei vieţi sunt imuabil, privit prin prisma 
veșniciei sunt schimbător. 

Dacă-ţi place să primeşti daruri să știi că și celorlalţi le place. 
Scriu ceea ce simt la un moment dat, nu pentru a împărţi ceea 
ce simt ci pentru că simt nevoia să-mi amintesc acea simţire 
mereu. Simţirea aceea este doar a mea, pentru ceilalţi este ca 
un ecou. 

Strâng pumnii ca să-mi întăresc încheieturile și unii cred că 
vreau să mă lupt cu ei. 

De ce, dacă nu sunt de acord cu ideile cuiva și mă exprim, el 
vrea să mă omoare? 

Politeţea a fost și va fi o invitaţie evidentă la minciună. Din ea 
s-a născut diplomaţia, această minciună dusă la nivel de artă. 
De ce mă simt generos când dau ceva care îmi prisosește? 

Nu pot împărtăși o idee nici măcar celor care mă iubesc pentru 
că se vor simţi ori invidioși ori umiliţi. Ei nu sunt eu. 

Zeii au disipat în oameni pentru a-și muta conflictele în alt plan. 
Unele lucruri nu au fost spuse explicit tocmai pentru că nu erau 
adresate nimănui în afara celui care le-a spus și celor care le știau. 
ÎI mulțumesc vinului pentru înţelepciunea pe care mi-o dă dar 
și pentru durerea de cap care-mi spune că puteam avea 
aceleași idei și fără ajutorul lui. 

Cineva a afirmat că răzbunarea este arma proștilor iar un altul 
a adăugat că este și plăcerea zeilor, întrebarea care se impune 
este dacă nu cumva erau amândoi oameni. 

Dacă la bătrâneţe nu ne-am pierde entuziasmul și curajul 
tinereţii, n-am mai fi bătrâni. 

Aruncat în cocina porcilor, diamantul nu-și pierde valoarea. 
Femeia mea dragă, eu știu ce simţi dar îmi place riscul. 

Acasă este acolo unde-ţi este sufletul pererche iar sufletul 
pereche este peste tot. 

Discuţia cu un copil nu este un mare lucru ci numai o mare șansă. 
Câinele meu este cel care merită cel mai mult să doarmă în pat 
cu mine dar nu acesta este rostul lui. 

Dacă cineva citește ceea ce-am scris, nu vreau să mă laude ci 
să mă înţeleagă. 

Toţi înţelepţii susţin că poţi renunţa la formele de adorare a 
divinității când ajungi s-o iubeşti cu adevărat, dar nimeni nu-ţi 
spune când ajungi la o astfel de stare. 

Într-o lume infinită liberul arbitru nu poate fi decât infinit. 

Polii opuși se atrag pentru a se pune, reciproc, în evidenţă. 

Pot prezice întoarcerea divinității printre noi pentru simplul 
fapt că nu a plecat niciodată. 

Mă bucur că femeia are multe defecte pentru că, fiind făcută 
din mine, ar fi însemnat că defectele ei ar fi fost ale mele. 

Toţi evangheleștii povestesc cine a fost Hristos pentru ei, nu 
cine a fost Hristos, 

lubesc sentimentul de dragoste, nu numai obiectul ei. 

Toţi preoţii din lume nu-mi pot da sentimentul că-l cinstesc, 
îndeajuns, pe Dumnezeu. 

Doamne, nu-ncerc să te sfidez ci caut calea spre Tine chiar 
dacă, uneori, greșesc! 

Nu poţi ști dacă-ţi place o mâncare fără să o guști. Cele mai 
multe dintre mâncărurile mele preferate, le-am respins la 
început. Așa e și viaţa. 


Unica datorie pe care o avem faţă de urmaşi este aceea de a le 
fi servit ca un bun exemplu pe care să-l poată nega. 

Nu tindem, în meditaţie, spre negândire ci spre gândirea fără 
implicare. 

Furia se devorează pe sine, dragostea creează. 

Putem intra în armonie cu propriul nostru corp doar dacă 
trăim în el şi înţelegem că veşnicia ne este comună. 

lubirea n-a dispărut, este, doar, copleşită de sex. 

Nu este păcat să faci un om să se simtă bine ci să faci din asta 
o marfă. 

Nu sunt cinstit pentru că vreau aprecierea celor din jur ci 
pentru că nu m-aș putea suporta eu dacă aș fi altminteri. 
Vara-i prea cald, iarna-i prea frig iar, între timp, este ploaie sau 
ne simţim noi rău. 

Căutând vindecarea învăţăm atât de multe despre boli încât 
devenim ipohondri. 

Dumnezeu este și al celui care nu crede. Cel care nu crede se 
refuză lui Dumnezeu. 

Dacă, pe scena lumii, sunt un actor, vreau să fiu cel mai bun în 
rolul meu. 

Tot ceea ce nouă ni se pare un mister, are o explicaţie 
științifică, numai că știința aceea nu s-a descoperit, încă. 

Dacă o muscă mă deranjează, o omor cu regretul că nu a 
înţeles să nu mă mai deranjeze. 

Nu te caut, Doamne, Te aștept cu credinţa că sunt pregătit 
pentru Tine. 

Cei care cred în mine au o singură cale de vindecare, cei care 
nu cred au o infinitate de căi. 

Dintr-o mie de adepţi ai unei idei, nouă sute nouăzeci şi nouă 
aplaudă și aclamă și numai unul crede și nu neapărat cel care a 
avut acea idee. 

Tu nu vrei să te vindeci, vrei să demonstrezi ineficienţa terapiei 
mele, pentru că, ceea ce faci tu mai bine, este să fii împotrivă. 
Mă cunoști demult, părerea ta este că sunt prea nevrednic 
pentru a primi darul vindecării şi refuzi s-o primeşti din mâna 
mea. 

Isus ne-a creat un handicap. Nimeni nu se mai consideră fiul lui 
Dumnezeu. 

Dacă nu crezi în tine însuţi, nu crezi, suficient, în Dumnezeu. 
Nu mă pot imagina separat de Dumnezeu deși, uneori, mă simt 
nedemn de asta. 

Problema nu este să găsim veșnicia ci să o conștientizăm. 

Dacă muncesc pentru mine sau pentru Dumnezeu este totuna. 
important este s-o fac fericit și pentru fericirea mea. 

Chiar dacă nu ai avut altă opţie, Doamne, decât aceea de a mă 
crea pe mine, tot îţi mulţumesc pentru răbdarea de a mă 
îndruma. 

Nu știu cum este să fii geniu dar nici nu cred c-aș vrea să aflu 
pentru că inteligenţa geniilor o măsoară oamenii obișnuiți și 
corupți. 

Te iubesc pentru că te iubesc, nu pentru că mă iubeşti şi tu. 
Adevărul devine relativ numai când este pronunţat de buzele 
oamenilor. 

Nu este neapărat necesar să trec prin mine ceea ce nu-mi 
foloseşte dar, dacă totuşi fac asta, trebuie să am grijă să elimin 
rapid, 

Înmulţindu-se peste măsură, omenirea are mai multe şanse de 
a se autodistruge decât de a ajunge să gândească la unison. 


Mulţi dintre cei care au atins „înălţarea” nu au fost canonizaţi 
şi mulţi dintre cei canonizaţi nu au atins această stare, 

Prefer să cred că sunt fiul lui Dumnezeu decât al omenirii 
pentru că se spune în popor vorba: „Copilul cu multe moaşe 
moare cu buricul netăiat”. 

Monstrule, când vii în visul meu, vino cu dragoste şi blândeţe şi 
vei fi primit la fel! 

Credinţa şi nu religia te duce la Dumnezeu. 

Tată, sper că mă vezi ca pe un copil reuşit, nu perfect dar 
perfectibil. 

Draga mea muscă, fă-mi cea mai mare bucurie din viaţa mea, 
nu mă forţa să te ucid. 

Îţi pot da exemplu de o credinţă greşită: aceea că nu poţi să te 
schimbi, 

Tu nu vrei să te vindeci, vrei să fii compătimit pentru că suferi. 
Crezi în prea multe lucruri pentru prea scurt timp. 
Buşumează-ţi corpul ca pe un cal drag, pentru asta s-a inventat 
masajul. 

Nu pretind că ceea ce spun este adevărat ci numai că sunt 
sincer. 

Dacă mă-ntrebi, îţi voi spune ceea ce cred cu adevărat, dacă nu 
mă-ntrebi, tac, 

„Adevărul ustură şi minciuna gâdilă”, obişnuia să spună tatăl 
meu. 

Nu poţi să-ţi faci o meserie din a vindecă pe alţii pentru că 
fiecare se vindecă singur dar nu a aflat încă. 

Dacă te-ai făcut preot pentru a trăi mai bine, întreabă-te dacă 
nu l-ai minţit pe Dumnezeu. Şi nu-i bine să lucrezi la un stăpân 
pe care l-ai minţit la angajare. 

Nu vreau să devin un patriarh ci un veşnic novice, 

Înțeleptul ştie că ceea ce spune el va fi contrazis cândva şi, de 
aceea, nu caută discipoli ci adversari. 

Nu vreau să mă extind atât de mult încât să nu las pe alţii să 
crească ci să cresc împreună cu semenii mei. 

Nu vreau să te vindec, vreau să te vindeci. 

Existăm pentru a fi de folos Dumnezeirii cu toate că noi ne 
comportăm ca şi cum ar fi invers. 

Chiar dacă nu fac, totdeauna, cum vrea Dumnezeu, mă 
străduiesc să fac ceea ce vrea Dumnezeu. 

Sigur am greşit în viaţă dar îmi asum greşelile, nu mi le scuz şi 
nici nu le ascund, 

Filosofia mea este să merg înainte privind, cu respect, înapoi. 
Toţi cei care au fost trăiesc în memoria mea în deplină armonie. 
Credinţă, este atât de uşor s-o spui şi atât de greu s-o ai. 

Eu te-ajut să te ajuţi, nu fac nimic în locul tău. 

Dacă, din viaţa ta, nu poţi să-ţi aminteşti decât ceea ce-a fost 
urât şi rău, nu ai dreptul să ceri asta şi copiilor tăi şi nu-nţeleg 
de ce vrei să ţi-o prelungeşti. 

instituţiile de caritate se ocupă de copii fără părinţi şi de 
bătrâni fără părinţi. 

Nu trebuie să-mi împovărez copiii cu necazurile mele ci să-i 
chem numai la bucurii. 

Îmbătrânim când învăţăm pe alţii să facă ceea ce trebuie să 
facem noi. 

Când văd, în jurul meu, burţi grase, priviri goale şi agitaţie fără 
rost, mă-ntreb dacă am evoluat din sau către maimuţă. 

Trăiesc viaţa mea, nu pe cea indicată de alţii. 

Simbolul reînvierii este bobul de grâu, nu întregul lan. 


Eu nu renunţ la ideea că te poţi vindeca, tu trebuie să nu 
renunţi. 

Bunicii se înţeleg cu copiii pentru că au învăţat să ierte, părinţii 
sunt necesari pentru ca cei din urmă să afle că nu totul se iartă. 
Ca bărbat, sunt de acord cu ceea ce spui, tu, mamă, dar sunt 
altfel. 

Privesc cerul pentru frumuseţea lui nu pentru că sper să-L văd 
pe Dumnezeu acolo. 

Primesc durererea, ca pe un semn al vindecării dar nu o doresc 
drept o stare permanentă. 

Nu trăiesc numai pentru a LUA DIN UNIVERS CEEA CE-MI 
TREBUIE CI ŞI pentru a da ceea ce-mi prisoseşte, 

Stiu câte boli sunt în lume şi, uneori, şi tratamentele lor dar, în 
lume, sunt oameni şi ei trăiesc diferit fiecare boală. 

Asiaticii au stabilit că nu trebuie să reproşezi nimic părintelui 
tău timp de doi ani de la moartea sa, eu am constatat că nu am 
ce reproşa tatălui meu în veac. 

Dacă vrei să-ţi faci rău, eu nu te pot opri, pot, numai, să-ţi 
limpezesc mintea. 

Îți mulţumesc, Doamne, că m-am născut din părinţii mei. 

Eu nu sunt vindecătorul ci vindecarea ta, dacă ai încredere în 
mine. 

Să te fereşti de furia omului blând! 

Prietenii de la distanţă te apreciază, cei de aproape te invidiază. 
Oamenii se tem că, la Judecata de Apoi, Isus va veni să se 
răzbune şi nu să-şi continue opera, aşa că-şi pregătesc apărări 
mincinoase nu uneltele cu care să-l ajute. 

Încerc să fac, în felul meu, ceea ce cred eu că vrea Dumnezeu, 
nu ceea ce-mi spui tu că vrea Dumnezeu, 

Nu există vampiri energetici, există oameni care pot să te 
convingă să găseşti numai răul din viaţa ta. 

Cred în ceea ce fac şi fac ceea ce cred, 

Admitem că Dumnezeu ne-a făcut după chipul şi asemănarea 
Lui dar îl tratăm ca şi cum noi L-am fi făcut după chipul şi 
asemănarea noastră. 

Avem momente de înălţare dar şi momente obişnuite, căutăm 
înălţarea dar ne împotmolim în obişnuinţă. 

Prefer să păstrez în memorie frumosul şi să râd de ceea ce-i 
urât decât să fac invers. 

Decât să mă laude milioane de mincinoşi, mai bine să-mi spună 
un om adevărat ce-am greşit. 

Cei care mă-nţeleg îmi vor cântări spusele cei care nu mă 
înţeleg vor ajunge, mai târziu, la aceeaşi concluzie. 

Sunt oameni proşti şi slugarnici care se cred stăpânii deştepţi 
ai celorlalţi. 

Ne autocondamnăm să vedem numai Sisifii, Icarii şi Meşterii 
Manole, în loc să-i vedem pe cei care au reuşit fără sacrificiu 
ori pentru că suntem masochişti ori pentru că nu este 
spectaculos cand ceva îţi iese din prima. 

Unora dintre noi ni se pare că suntem isteţi, pontoşi şi 
spontani, alţii sunt aşa, drept pentru care îi invidiem. 

Eu trebuie să fac ceea ce cred că este bine şi corect, cum va fi 
perceput ceea ce fac este treaba lui Dumnezeu. 

Scriem numele lui Dumnezeu cu literă mare pentru câ-L 
cinstim cu adevărat sau numai pentru că ni se pare că-l putem 
măguli? 

Toxinele, viruşii şi bacteriile sunt stimulii externi ai organismului 
care, eliberat de ei, nu-şi va mai găsi locul în lume. 


Pentru a trăi veşnic trupul meu trebuie să fie într-un echilibru 
activ, adică nu lipsit de toxine ci fiind capabil să le gestioneze şi 
să le elimine eficient. 

În drumul meu spre propria înălţare, ajut pe toţi dar nu plâng 
pe nimeni. 

Unii oameni au o viaţă atât de fadă, încât se hrănesc, doar, din 
compasiunea pe care o cerşesc pentru bolile pe care le caută 
singuri. 

Toţi ştiu cum fac, eu nu ştiu decât ce fac. 

Tată, îţi mulţumesc pentru că sunt fiul tău. 

Dacă te simţi robul lui Dumnezeu, câştigă-ţi, nu-ţi cerşi eliberarea. 
Nu încerc să fecundez un ovul sau să obţin o relaxare, populaţia 
lumii este, si aşa, prea mare şi insensibilă, încerc să-mi fac 
partenera să se simtă bine. 

Pentru tine sunt ceea ce vrei tu să fiu, pentru mine ştiu ce 
vreau să fiu. 

Despre cineva care a scris ceva, aflu din ceea ce-a scris, nu din 
ceea ce-au scris alţii despre el. 

Dumnezeu este cuvântul CREDINŢĂ. 

Nu vreau să-mi aduc trupul la starea de curăţenie perfectă ci 
să-i menţin, continuu, capacitatea de adaptare şi autocurăţare, 
Necredinţa începe cu: „Da, dar...”. 

Nu privesc înălţarea mea ca pe o trecere la inactivitate beatică 
ci ca posibilitatea de a face ceea ce trebuie la un alt nivel. 

Viaţa mea este un ansamblu de activităţi fizice şi psihice 
menite să mă facă adaptabil mediului înconjurător. 

Am tot ceea ce-mi trebuie, singurul lucru care-mi lipseşte este 
vindecarea ta. 

Suntem perfecţi pentru scopul nostru dar trebuie să ne 
descoperim scopul şi perfecțiunea. 

Cred că este vremea ca spiritul nostru să admită că trupul care-l 
poartă nu este un sclav ci un prieten, altfel devine un parazit 
prost care-şi omoară gazda. 

Vreau să văd dacă pot fi perfect în imperfecţiunea mea. 

Încerc să fiu în armonie şi să mă adaptez lumii în care trăiesc 
nu unei lumi ideale. 

Nu există obligaţia de a fi bun ci, numai, opţia. 

Puterea cuvintelor mele este dată de gândul din spatele lor nu 
de gesturi goale. 

Nu vreau să învăţ cum să evit un eveniment viitor neplăcut ci 
să-nvăţ cum să-l înfrunt sau să fac să nu se întâmple. 

Nivelurile evoluţiei lumii noastre sunt cercuri concentrice care 
se rotesc perpetuu în jurul axei. Evoluează cei care au acumulat 
energia necesară pentru a trece la nivelul următor unde vor intra 
în rotația acelui cerc şi se vor dezvolta la acel nivel, apoi... 
Modelui atomic este baza, infinitul spaţio-temporal este 
dimensiunea. 

Evoluţia nu ţine seama despre cui îi este bine sau rău ci de 
polaritatea universală. Omul a inventat binele şi răul de când 
se crede buricul universului. 

Azi înseamnă fereastra asta de timp cu trecutul şi viitorul ei. 
Constat, cu stupoare, că nu am timp, cu toate că nu fac nimic. 
Înălţarea este puterea de a te simţi liber în faţa forţei divine, 
fără a o sfida. 

Pentru a ajunge să ai propriile tale reguli trebuie să te supui 
celor existente, 

Spiritul este nobil prin sine, servitorii lui trebuie să fie modeşti. 
Am ajuns la concluzia că scriu numele divinității cu litere mari 
din dorinţa aceea de a-i intra în voie prin linguşire şi m-am 


hotărât să n-o mai fac, nu mărimea literei ci puterea 
respectului şi credinţei dau dimensiunea. 

Cei care fac ceva sunt invidiaţi de cei care nu fac iar cei care 
nu fac sunt maeştri în inventarea unor motive de a nu face 
care să-i pună pe cei care fac într-o lumină hilară sau 
proastă, 

Libertatea adevărată este puterea de a-ţi urmări ideile fără a 
te încadra în şabloane... 

Cred că cea mai mare problemă a mea apare atunci când 
consider munca obişnuită o corvoadă. 

Nu ceea ce furi de la mine contează ci faptul că-ţi baţi joc de 
prietenia pe care ţi-o port. 

Nu este de mirare că te superi atunci când te critic, nu-nţeleg 
de ce mă supăr eu... 

Dumnezeu ne-a lăsat să facem lucrarea sa, o putem face 
bucuroşi sau trişti dar, oricum, o facem. 

N-am nimic să-nvăţ pe alţii, am numai de învăţat de la toţi. 
Dumnezeu a creat lumea în şase zile şi s-a aşezat să se 
odihnească; noi am fost creaţi pentru a avea grijă de lumea lui, 
în această zi şi nu facem faţă. 

Nu ştiu ce-nseamnă înălţarea şi nici nu cred în definiţii dar aş fi 
bucuros să o ating pentru a o recunoaşte. 

Sunt mai încet în autovindecare pentru că nu mi-am recăpătat, 
încă, încrederea în trupul meu. 

Binele universal nu înseamnă binele fiecărei fiinţe în parte. 
Meritocraţia are un singur defect, acela că nu poţi stabili cine 
este cel ce-i va alege pe merituoşi. De aceea există Dumnezeu. 
Diavolii oamenilor albi sunt negri iar al celor negri sunt albi, 
rasa galbenă a rămas fără diavoli. 

Câinele singur este mai liber, însă are nevoie de haită ca să lase 
urmaşi dar, când te-mbată libertatea, nu te mai gândeşti la 
perpetuarea speciei, 

Prietene trup, nu mai vreau să ştiu cum faci ceea ce faci, mi-e 
suficient că eşti prietenul meu şi ne ajutăm unul pe celălalt, la 
greu. 

Îmi doresc nemurirea şi o voi căuta chiar dacă voi muri încercând. 
Dacă am fost de folos lui Dumnezeu, în viaţa asta, înseamnă că 
mi-am îndeplinit misiunea, restul este timpul meu liber dar 
cum pot şti eu ? 

Timpul este un joc în imensitatea veşniciei reale. 

Nu mă grăbesc, am o veşnicie la dispoziţie. 

Am scris multe cugetări şi, poate, numai una este adevărată 
dar nici eu nu ştiu care. Asta este farmecul vieţii, mă îndeamnă 
să mai caut. 

Copii fiind, Dumnezeu ne-a dat, în dar, lumea şi noi, în loc să 
ne bucurăm de frumuseţea ei, am început s-o desfacem în 
bucăţi, să aflăm de ce merge. Rămâne întrabarea dacă 
Dumnezeu ne va lua darul sau ne va da altul în loc, 
aşteptându-se să ne deşteptăm. 

Dumnezeu ne-a făcut după chipul şi asemănarea Lui şi, acum, 
caută, în noi, chipul şi asemănarea Lui. 

Nu mă interesează cauza necazurilor altora ci numai ceea ce- 
mi provoacă mie fericire. 

Tu ai o idee, ceilalţi o preiau şi o transformă în obsesie iar 
obsesiile devin legi. 

Eu încerc să-i ajut pe cei pe care nimeni nu-i ajută. 

Te pot ajuta să te vindeci dar nu pot fi, mereu, lângă tine ca 
să-ţi păstrez vindecarea. 


Dacă doreşti binele oamenilor, nu este nevoie să-i stăpâneşti 
pentru că nu ştii ce consideră ei a fi bine. 

Dacă nu-ţi doreşti un gând, nu-l combate, înlocuieşte-l. 

N-am de ce să mă apăr, las totul să treacă prin mine, dacă mor, 
vreau să mor deschis lumii, dacă nu mor, vreau să trăiesc în 
pace. 

Dacă nu mă cauţi, am să vin. 

Când faci ceea ce-ţi place, nu oboseşti şi nu îmbătrâneşti. 

Nu trebuie să câştigăm nimic, în timpul vieţii noastre, câştigul 
este însăşi viaţa noastră. 

Fiecare copil se bucură când îşi descoperă mâinile cu toate că 
au făcut-o toţi cei dinaintea lui. 

Nimeni nu trebuie pedepsit pentru convingerile sale dintr-un 
anumit moment pentru că, oricum, şi le va schimba. 

Nu fac nimănui bine, dacă nu-mi cere, pentru că nu ştiu care 
este binele lui dar nu doresc nimănui răul. 

Dacă ceva nu-i bine pentru mine nu-nseamnă că nu poate fi 
bine pentru altcineva. 

Nu te urăsc deşi consider că-ţi meriţi soarta. 

Nu contează câţi copii am ci câte idei. 

Dispreţuim „placebo” cu toate că aduce vindecarea fără a avea 
contraindicaţii, efecte secundare sau reacţii adverse. 

De sărbătorile sfinţilor sunt cinstiţi oamenii care le poartă 
numele. 

Pentru că simţim plăcerea de a fuma, dăm vina pe tutun, 
droguri şi alte ierburi; pentru că simţim plăcerea de a mânca 
dăm vina pe mâncăruri; pentru că simţim plăcerea de a bea 
dăm vina pe băuturi; pentru orice plăcere a noastră dăm vina 
pe lucruri, în loc să ne autoeducăm dependenţa de plăceri. 

Dacă se-ntâmplă ceva este pentru că Dumnezeu a permis, nu 
pentru că eu am vrut. 

Dacă, cumva, cineştiecine va spune că am vrut să spun 
cineştiece, află că părerea ta este cea mai bună chiar dacă nu- 
mi este favorabilă. 

Decât să mă laude un milion de mincinoşi mai bine să-mi 
spună un om adevărat unde am greşit. 

Cei care înţeleg sugestia mea vor gândi ca mine, cei ce n-o 
înţeleg nu vor ajunge la aceeaşi concluzie. 

Cei ce se consideră bătrâni, îşi amintesc întâmplări din trecutul 
îndepărtat cărora le-au dat un tâlc, întâmplărilor recente nu le-au 
găsit, încă, tâlcul şi, de cele mai multe ori nu trăiesc să-l găsească. 
Îmi văd interesul de moment dar nu văd imaginea de ansamblu. 
Oare, nu acesta este modelul percepţiei mele asupra lumii? 

Dacă nu mi-e frică de Dumnezeu, cum crezi că-mi poate fi frică 
de tine. Pe amândoi vă iubesc. 

Nu sunt neîndemânatec, sunt priceput în a face lucrurrile 
invers decât ceilalţi. 

Cei care se plâng de faptul că ziua are numai 24 de ore sunt ori 
leneşi ori retardaţi mintal. Nu lungimea zilei ci plinătatea clipei 
ne dimensionează. 

Îmi caut nemurirea, nu lipsa vieţii pentru că vreau să trăiesc 
fiind una cu veşnicia nu veşnic în nemişcarea mea. 

Este interesant că, pe cel care te ajută dezinteresat, îl ignori, 
iar celui care te persecută i te supui umil şi linguşitor. 

Poate că unele dintre cugetările mele par a-ţi fi adresate. Fii 
sigur că aşa este. 

Realitatea care există independent de noi, devine subiectivă, 
dacă o putem percepe. 


Pentru mine, omul, orice adevăr obiectiv este subiectiv. 

Copiii nu mint, ei îţi spun ceea ce vrei să auzi. 

Decât lauda mincinosilor mai bună dezaprobarea celui drept. 
Întreabă-te de ce un lucru uşor pentru altul este greu pentru 
tine? 

Decât să te-mbraci ca un bătrân, mai bine să gândeşti ca un 
tânăr, să te pporţi ca un om de lume şi să vorbeşti ca un 
înțelept. 

Tot ce scriu eu, gândeşti şi tu, numai că eu scriu. 

Cine eşti tu să-mi spui mie cine sunt? 

Și apa măreste burta, dacă bei prea multă. 

Tot ce scriu, azi, cu încântare, mâine va deveni derizoriu. 

Ne considerăm bătrâni si obosiţi pentru că ne raportăm la 
timpul considerat trecut cu toate ca admitem, ca lege, 
relativitatea şi infinitatea timpului. 

Sunt supărat că nu pot face un anume lucru, cu toate că ştiu că 
acel lucru poate fi făcut de oricine. 

Cred că pot face ceva mai bine, In raport cu ce? 

Îţi cer să faci cum spun eu. De ce-ai face? 

Doamne ajută-mă să-Ti fiu de folos. 

Am atins cunoaşterea supremă, stiu că nu stiu nimic. 

Ti-e frică să faci ceva pentru că s-ar putea să mori dar vei muri 
oricum; ţi-e frică să mori mai devreme dar ce înseamnă mai 
devreme? 

Mă-ntreb ce-ar fi mai folositor semenilor mei, să găsesc o idee 
care să-i arunce, nepregătiţi, înainte sau să-i ajut să facă primul 
pas pe un drum nou şi lung. 

lubito, mă-ntreb dacă te iubesc pe tine sau starea de bine pe 
care o am în prezenţa ta? 

De milenii oamenii încearcă să găsească nemurirea sufletului sau 
a trupului. De ce nu împreună, nemurirea sufletului în trup? 

Te iubesc pentru că mă iubesti sau îmi place, numai, cum arăţi? 
Când beau sunt mai sincer, mai bun, mai creativ sunt entuziast 
dar, când mă trezesc din beţie, sunt un om, azi. 

Copacule, nu este o fericire că sunt conştient de mine pentru 
că mă doare când te ucid pentru nevoile mele. 

Sunt oameni care mă privesc de ca şi cum aş fi infailibil dar 
conştiinţa propriei mele valori îmi spune că sunt, numai, ceea 
ce vor ei să fiu. 

Dacă Dumnezeu a creat oamenii ca pe o lucrare de atelier, la 
şcoală? 

Nu ştiu despre nimic dacă este bine sau rău, tocmai pentru că 
am discernământ, dacă nu gândeam, totul ar fi fost bine. 
Prietene drag, nu mă aflu aici pentru a-ţi oferi răspunsuri ci 
pentru a te ajuta să găseşti întrebări al căror răspuns să merite 
să-l cauţi. 

Omul bogat are bani să-si cumpere orice dar, niciodată, deajuns. 
Am constatat că este foarte greu să mă imaginez ca un punct 
în mijlocul unui spaţiu infinit dară-mi-te să concep infinitul din 
interiorul acestui punct. 

Paranoia este un drog produs de propriul nostru corp, crează 
dependenţă şi nefericire. 

Vorbesc cu soţia mea şi nu mă ascultă, ridic glasul şi-i dau 
motivul să nu mă asculte. 

Nu minciuna mă îngrijorează ci capacitatea mea de a o 
considera adevăr. 

Aşteaptă-te să plătesti răul făcut cu intenţie chiar dacă nu faţă 
de mine. 


GĂBIŢA: Viaţa, o acoladă a morţii, a stării de neființă este 


totul în nimic. 


Când moare un om ne interesează mai mult cum a murit decât 
ce-a făcut, în viaţă. 

Un copil a spus că Dumnezeu este extraterestru şi toţi l-au 
contrazis de parcă ar fi ştiut cineva ce este Dumnezeu. 

Dacă drumul spre nemurire este prin moarte, eu vreau să-l 
încerc prin viată chiar dacă se va dovedi mai obositor. 

Mă consideram deştept dacă găseam calea cea mai scurtă spre 
o realizare fără să-mi dau seama că, pe calea mai lungă, aveam 
mai multe de învăţat. 

Ca să fiu mulţumit de ceea ce am scris ar trebui să scriu o carte 
la o mie de ani. Si, nici aşa, nu sunt sigur. 

Cu aceeaşi minte cu care admitem infinitul, încercăm să-l 
compartimentăm. Orice compartiment este un infinit în infinit 
şi nu-l putem cuprinde cu mintea limitată, In consecinţă, 
mintea este infinită, în infinit. Este logic dar de neînțeles. 
Nu-mi fi atât de ostil, mă iubeşti dar n-ai aflat, încă! 

Durerea ta este si a mea, bucuria ta este şi a mea, Nu cumva tu 
eşti eu pus într-o altă ipostază? 

Poţi să trăieşti cum ţi-e scris sau cum vrei tu pentru că nu ştii 
ce ţi-e scris. 

Ți se pare că visele tale sunt premoniţii. Eşti infatuat, sunt, 
numai, vise. 

Vreau să ştiu şi ştiu, vreau să fac şi fac, vreau să trăiesc şi nu 
mor, E-atât de simplu că nu-mi vine să cred şi, pentru că nu 
cred, mor. 

Soarta este atunci când eu îţi spun cum este bine să faci şi tu 
faci cum vrei. 

Nu ştiu cine sunt dar nu sunt: o sumă de bani, o carieră, un 
conducător, un sfânt sau ceva ce străluceşte. 

Admitem că Dumnezeu este, în egală măsură, în noi ca şi în 
afara noastră dar II căutăm numai în afara noastră. 

Eu pot muta munţii dar tu nu trebuie să mi te supui din cauza 
asta. 

Ne temem de ceea ce nu trebuie şi nu ne temem de ceea ce 
trebuie, 

De cele mai multe ori reuşim să fim toxici pentru noi înşine. 

Nu ne maturizăm, luăm joaca în serios. 

Diferenţa dintre om şi Dumnezeu este aceea că Dumnezeu nu 
se crede om. 

De când mă ştiu, m-am străduit să nu fiu un om deosebit. 

Am foarte multe lucruri de făcut şi aş vrea să fie si mai multe 
căci mă bucur că am ce să fac. 

Vezi un gândac pe un perete şi te uiţi, cu ură, la el, D e ce? 

Îmi menţin mintea tânără pentru a-mi convinge trupul să-i 
urmeze exemplul. 

De ce-aş trece dincolo dacă n-am epuizat experienţele de aici? 
Doamne, vreau o avanpremieră cu ceea ce va fi dincolo, nu o 
reclamă. 

O femeie a spus „Da, mamă, sunt beată”. Mai tare ca milioane 
de bărbaţi. 

Eu vreau să-ţi arăt un drum mai scurt, în viaţă, dar tu nu vrei 
să-l vezi şi ai dreptate. 

Mă uit în ochii mei si te văd. Eşti nu frumos ci minunat! 

Aş fi vrut să scriu tot ceea ce am uitat. Asta mă face viu. 
Mă-ntreb de ce nu-mi dă Dumnezeu. Pentru că, dacă mi-ar da, 
n-aş crede. 


În infinitul dragostei nu te poţi înlocui cu nimic rău. 

Singura valoare a ceea ce-ţi dau este că vine de la mine. 

Când îmi pun în minte ceva mă comport de ca si cum s-ar fi 
realizat deja. 

Soluţia nemuririi nu trebuie s-o cauţi, las-o să vină. 

Nu mă gândesc cum să fac dar fac cu bună intenţie şi nu regret 
după. 

Dacă sunt visul cuiva, sper să fiu un vis care să-i placă. 

Dacă ai sentimentul că nu mă meriţi, încearcă să mă meriţi sau 
lasă-mă. 

Dacă eu sunt o iluzie, trebuie să existe o cale ca să devin realitate. 
Stiu şi pot să fac ceea ceea ce faci tu dar nu este asta ceea ce 
ştiu şi pot să fac cel mai bine. 

Trebuie să conştientizăm că infinitul nu a pornit de ia un atom ci 
atomul este infinitul dar, această conştientizare nu se va gândi ci 
se va percepe, probabil, cu toate simţurile şi mintea, simultan. 

Din tot ceea ce primesc opresc ce-mi trebuie, din tot ceea ce 
am dau ce-mi prisoseşte. 

Ceea ce eu am acumulat vreau să-ţi transmit. Nu te simţi 
vinovat pentru că nu vrei să primeşti! 

Lumea este bolnavă de boli. 

Dacă eu voi reuşi să concentrez tot ce ştiu, tu vei putea broda, 
pe asta, tot ce vei dori, 

lubito, de ce condamni acum ceea ce-ai iubit, la început? 

Nu dori să fii mai mare ca mine, suntem egali! 

Nu vreau să-mi demonstrezi nimic şi nici nu vreau să-ţi dau 
lecţii. Vei şti. 

Eu îţi spun. Tu vei şti când vei ajunge la concluziile tale. 

În momentul în care mi-am pus în gând să câştig jocul pentru 
ca lumea să mă admire, i-am pierdut toată frumuseţea. 

În imensitatea lumii, sunt un nimic cu formă. 

Ce ţi se poate întâmpla când faci ceva, cu gând bun? Nimic rău. 
De ce oare, când unul are nevoie de tandreţe, celălalt i-o refuză? 
Sunt singurul căruia îi pasă dacă mor sau trăiesc, dacă sunt 
sănătos ori bolnav, dacă sunt fericit sau nefericit. 

Scoala vieţii este singura şcoală care contează, pentru mine şi 
Dumnezeu este singuru! profesor a cărui apreciere o doresc. 
De ce crezi că, atunci când dau eu, înseamnă că am, prea mult 
iar, când ar trebui să dai tu, eşti sărac? 

Susţineam că nu există păcate, M-am înşelat, păcatul este 
greşeala săvârşită cu intenţie. 

Câd începi să-ţi plăteşti păcatele îţi amintesti de Dumnezeu ori 
ca să-l înjuri ori ca să te rogi. In rest eşti ateu. 

îi cerem lui Dumnezeu să fie bun, harnic, darnic să facă totul 
pentru noi, să-nchidă ochii la păcatele noastre şi câte altele. 
Dar de când avem noi dreptul să-i cerem? 

Ceea ce este minunat este, nu numai darul de a vedea 
frumuseţea lumii ci şi acela de a crea frumos. De ce-aş crea 
urâtul? Ca un contrast? 


GĂBIȚA: Frumuseţea şi armonia aparţin locului. Noi ne 


bucurăm de ele dar dorim, în permanenţă, posesia locului. De aici 
și până la marile camapanii de cucerire nu e decât un pas. 

Nu mai cred. Sunt convins. 

Animalele nu mint. Minciuna este atributul vorbirii. 

Dacă s-ar interzice mâncatul prăjiturilor în locurile publice, am 
vedea mulţi oameni mâncând prajituri în WC. 


Gândeşte-te că toate lucrurile din lume sunt ale tale şi că, 
doar, te foloseşti de câteva. Astfel nu vei mai intra în panică 
atunci când se termină ceva în casă ori când pierzi ceva. 
Ne temem de curent asa cum se temeau cei din evul mediu de 
apă. Mereu, căutăm, în exterior, explicaţia slăbiciunilor noastre 
interne. Mintea noastră este o putere care ne poate răni sau 
vindeca, ne poate ucide sau face nemuritori. 
Încerc să învăţ lent şi temeinic modul cum pot să intru în 
armonie cu mine şi cu lumea pentru că numai aşa voi ajunge la 
credinţa izvorâtă din convingere şi nu din frică de necunoscut. 
Tăranul nu-ţi spune, niciodată, tot cea ce ştie de frică să nu se 
facă de râs că nu ştie prea multe dar, întotdeauna, ştie mai 
mult decât crezi tu că ştie. 
Toate cele, în lumea asta, mor, Noi, fiind constienţi de asta, 
încercăm să nu murim acesta fiind cel mai inutil lucru sau 
scopul pentru care am fost creaţi. Pentru a demonstra că 
nemurirea nu există sau că există. In economia universală, şi 
noi, avem un rost. 
Te-ai întrebat, vreodată, dacă nu cumva, pentru o fiinţă dintr-o 
altă dimensiune temporală, viteza melcului este imposibil de 
atins? 
O vrabie a căzut în burlanul de scurgere al casei vecine şi a 
murit încercând să iasă prin locul prin care căzuse. Dacă urma 
calea apei, ar fi trăit, 
De ce trebuie să concepem Androginul ca fiind un tot format 
din două părţi egale? Poate lipsi numai un ciob din ulciorul 
perfect. 
În drumul tău, poţi spune că eşti tras înapoi de soţie, copii, 
lume dar ele nu fac decât să te impulsioneze să mergi înainte. 
Îţi mulţumesc, Doamne, îţi mulţumesc! 

Spune tu, căsuţa mea, ce eram noi doi fără Găbiţ? 

Se spune că, în umbra copacilor mari nu creşte nimic dar nu-i 
adevărat, cresc plante mici care sporesc măreţia copacului şi o 
completează. 

Dacă vom spune lucruri deştepte, lumea ne va privi pe noi ca 
fiind deştepţi şi nu lucrurile spuse de noi. 

Eu sunt un instrument al inteligenţei şi nu inteligența un 
instrument al meu. 

Toţi câinii înhămaţi la o sanie îl invidiază pe câinele din frunte, 
pe motiv că trage cel mai puţin dar nu socotesc faptul că el 
trebuie să alerge mai repede. 

Condamnă-ne, Doamne, să nu uităm frumosul pe care ni l-ai 
dat dar nu fiecare în parte ci CU TOŢII, ÎMPREUNĂ. 

Tot ceea ce ştim ştie şi Spiritul universal. Cui pasă de ceea ce 
spunem? 

Suntem ca orbul vindecat de Isus, spălându-i ochii, trebuie să 
înlăturăm murdăria din ochii noştri pentru a vedea frumuseţea 
lumii din jur. 

Toţi suntem fiii lui Dumnezeu, ca şi Hristos, aşa că hai să fim 
hristoşi nu diavoli! 

Vine, din nou, iarna. Am şaizeci de ani, fir-ar să fie şi vine, din 
nou, iarna! 

Nimic nu-i mai scump decât glumele de care se râde. 
Agresivitatea este specifică imbecilului care nu are minte să 
caute altă soluţie. Este valabil! şi pentru mine. 

Înaintarea în vârstă nu înseamnă apropierea de moarte ci 
îndepărtarea de momentul în care te-ai născut. 

Gândeşte-te că, dacă n-aş mai fi, n-ai mai avea pe cine să cerţi. 
Dragostea nu ne face perfecţi ci ne ajută să arătăm unul altuia 
partea cea mai frumoasă din noi. 


Nu mă opun jocului, merg în sensul lui. Scopul fiecărui joc este 
ca cineva să-l câştige. 

Tu ştii, eu uit, tu poţi, eu fac, tu eşti, eu sunt alături de tine. 

Mi se atrage atenţia să nu spun „ultima mea carte” dar este 
ultima pentru că, după ea urmează un alt început. 

Învăţ încet pentru că am o veşnicie pentru a învăţa totul. 

Când eram copil, partenerii mei de joacă voiau să aibă roluri 
numai de personaje pozitive. Eu am acceptat să joc roluri 
negative, numai ca să-i fac să se bucure, 

Umilinţa pe care o simţi nu este atitudinea celorlalţi faţă de 
tine ci răspunsul lor la faptul că ai renunţat la demnitatea ta de 
om liber. i 

În viaţă nu există plăceri ci, numai, activităţi. Dacă vei reuşi să 
le faci plăcute, vei fi vesel, dacă vei reuşi să le faci plăcute si 
corecte vei fi fericit. 

Dacă-mi dezvolt un sistem de apărare faţă de alţii, i-am atacat 
implicit, prefigurând că-mi vor fi ostili. 

Credem că vorbim cu morţii dar morţii sunt plecaţi în 
Dumnezeu iar Dumnezeu este în noi. In consecinţă vorbim cu 
noi înşine. 

Mereu am căutat sursa bolilor şi a vindecării în exteriorul meu 
ca să constat că, în mine, este şi boala şi vindecarea. 

Dacă am mâncat ceva şi mi-a făcut rău, înseamnă că nu trebuia 
să mănânc aşa de mult. 

Dacă mă întrebi cum pot să am încredere în corpul meu, îţi 
răspund: „Cum poţi să nu ai?”. 

Socotesc viaţa în anii care au trecut pentru că nu văd un sfârşit 
ci, mereu, ceva nou de făcut. 

Negarea negaţiei este o afirmaţie. Pot face o afirmaţie? Da, pot. 

O bibliotecă este plină de cărţi cu idei modeste care ne-ar ajuta 
să ne dezvoltăm, noi căutăm propria glorie si bibliotecile mor. 
Dacă eu sunt binele meu suprem, toţi sunt la fel. De ce-aş dori 
să-i schimb? 

Vreau să trezesc Dumnezeul din tine nu să-ţi dau propriul meu 
Dumnezeu. 

Oricât de mulţi am fi, când ne înţelegem între noi, avem loc 
suficient, Dacă suntem doi si ne certăm nu încăpem în univers. 
Modestie înseamnă să nu crezi că ştii tot ce ştiu corpul tău şi 
Dumnezeu. 

Nu frigul ci frica de frig ne-mbolnăveşte, nu moartea ci frica de 
moarte ne ucide. 

Binecuvântez realitatea de dincolo de spaţiu şi timp tocmai 
pentru că am nevoie de ea dincolo de spaţiu şi timp. 
Binecuvântează, Doamne, această lume cu mine în mijlocul ei! 
Îți mulţumesc, Doamne, că exişti pentru ca eu să pot evolua 
către binele pe care-l reprezinţi! 

Dacă tu împărtăşeşti ideea mea, este a ta. 

Dumnezeu mă iubeste şi asta este minunat pentru că si eu 
iubesc ideea de Dumnezeu pe care nu mi-l pot imagina corporal. 
Dacă Dumnezeu este binele suprem care se îmbogăţeşte, aş 
vrea să fiu şi eu, un strop din această bogăţie. 

Nu-i poţi face rău binelui. 

Mă mulţumesc cu ceea ce am făcut şi cu dorinţa mea de a mai 
face şi nu mă gândesc la ce-am greşit pentru că am avut numai 
dorinţa de bine. 

N-am nevoie de nici o apărare: eu mă pot apăra, imperfect, în 
acest timp şi spaţiu, Dumnezeu mă apără, perfect, în infinit şi 
eternitate. 


Nu dăruiesc pentru morţi, pentru a-mi spăla păcatele sau 
pentru nu stiu ce alt motiv ci pentru că asta mă face fericit. 
Spui că te-a muşcat un câine şi, de atunci, ţi-e frică de câini si 
vrei să-i omori. Sunt mulţi oameni care ţi-au făcut rău si nu-ţi 
vine să te sinucizi, 

Lasă lumea să vadă strălucirea din tine, nu crea faţade 
luminoase pentru alţii când în tine este beznă. 

Te iubesc pe tine aşa cum mă iubesc pe mine sau mă iubesc pe 
mine aşa cum te iubesc pe tine? Nu contează, în ambele cazuri 
ştiu cum să mă iubesc pe mine. 

Dacă nu condamn pe nimeni nu-nseamnă că sunt de acord. 
Draga mea,îmi spui cum să-ţi vorbesc, cum să mă comport cu 
tine, cum să te iubesc dar uiţi că tot farmecul este să le fac în 
felul meu, 

Totul este în continuă mişcare. De asta nu există vindecare ci 
numai stare de echilibru. 

Nu vreau să schimb trecutul şi nici viitorul ci numai să-mi bat 
tarele şi să evoluez către bine iar, pentru asta, trebuie să-mi 
amintesc de mine care am fost. 

Cresc până când voi ocupa universul care mi-a fost repartizat, 
în consecinţă cresc veşnic, 

Esenţa este că se poate, ideea este că nu trebuie să modific 
lumea ci, numai pe mine însumi, pentru a mă adapta în mod 
armonios. 

Nu pot polua apa sau aerul ci le pot face,numai, inproprii 
consumului meu, Tot ceea ce pot polua este gândul bun. 
Cuminţenia pământului este cățelul meu, după ce a făcut o 
boacănă. 

Este minunat să mori pentru o cauză nobilă dar este util acelei 
cauze să trăieşti ca să poţi să contribui la îndeplinirea ei. 

Dacă moartea este definitivă şi implacabilă nu-mi rămâne altă 
solutie decât să nu mă tem de ea. 


CUJETĂRI 


HOMO SUM: HUMANI NIHIL A ME ALIENUM PUTO (lat.) 
sunt om: nimic din ceea ce e omenesc nu mi-e străin — 
Terenţiu, „Heauton timorumenos”, act. |, scena 1, 25, 


Vers devenit expresie a sentimentului de solidaritate umană, 


Acasă este acolo unde-ţi este sufletul pereche. 

Sufletul pereche este peste tot. 

lată ce spunea Aristofan: „Poţi face orice vrei dar nu este bine 
sa faci tot ceea ce poţi.” De ce, dacă este cu gând bun? 

Cred că gândirea a devenit vulgară, fiind la îndemâna oricăruia 
şi este timpul să trecem la o fază superioară. 

Inţeleptul recomandă să nu te bucuri sau să te superi 
gândindu-te la trecut sau la viitor pentru că îţi pierzi din viaţa 
cotidiană, aşa putem înţelege de ce spun bătrânii: „Numai 
proştii râd de ce-şi amintesc.” 

Nu-mi plac sistemele politice pentru că încearcă să copie 
puterea divină dar nu respectă regulile acesteia. 

Ne îndreptăm cu mare viteză către prostia absolută, sper că 
voi ajunge să văd momentul în care trecem către înţelepcinea 
absolută și că asta nu este un fel de a spune „Să-mi de 
Dumnezeu sănătate”. 

Mic dialog cu Dumnezeu — Problema, Doamne, nu este că TU 
poţi să ierţi și să înţelegi oamenii ci aceea că eu nu pot. - Dacă 
ai putea, fiule, să faci ceeea ce Eu fac, la ce-ar mai folosi? Care, 
oare-ar mai fi diferenţa dintre noi, Arogantule? — Nici una, 
atunci aș fi atins absolutul și diferenţa dintre noi n-ar mai 
conta. Şi nu este aroganță ci dorinţa firească a elevului de a-și 
ajunge maestrul și chiar de a-l depăși. Este progresul, așa cum 
îl văd eu. 

Trebuie să te concentrezi nu să cauţi modalitatea de a te 
concentra asupra unui scop. 

Nu trebuie să-ţi fie frică pentru că frica ta îţi potenţează 
adversarul. Dacă nu-ţi va fi frică de nimeni vei putea să ierţi și 
să uiţi. 

Nu contează cât timp stăm despărțiți ci cum petrecem infinitul 
mic în care suntem împreună, 

Nu trebuie să cunoști ci să simţi cunoașterea. 

Omul evoluează de la zoon politikon la zoon solitaris. 

Fiecare om tinde sa atingă propria-i perfecţiune, să-şi dea 
lucrarea finală în faţa Divinităţii, săbiile de samurai n-au 
dispărut pentru că nu mai erau necesare ci pentru că meşterul 
făurar a atins ultima culmea artei sale şi darul a ajuns la 
Creatorul Suprem. 

adevărată prinţesă nu împerechează giuvaerurile preţioase cu 
mărgelele de sticlă şi nici nu cere adoraţia supuşilor. 

Minciuna nu este lipsa ci deformarea adevărului. 

Incantaţiile şi rugăciunile nu sunt menite decât a ne face 
conştienţi de ceea ce deja avem cu toate că noi avem impresia 
că cerem. „Dă, Doamne” nu există ci „Mulţumesc, Doamne, că 
mi-ai dat. Abia acum am văzut asta.” 


În viată trebuie să pastrăm „regula închinării” prin care să ne 
arătăm respectul faţă de Divinitate, să ne întărim credinţa şi să 
mulţumim pentru viaţa ce ne-a fost dată ca un dar nepreţuit şi 
„regula constanţei” prin care să păstrăm tot ceea ce ne 
îndreaptă spre bine. Te poţi, oricând, îndrepta spre întuneric 
dar vei pierde şansa de a-ţi dedica viaţa luminii şi înălţării. 
Viaţa este precum mersul pe sârmă, trebuie să fii, mereu, 
concentrat asupra a ceea ce faci ca să nu cazi. Orice mărunţiş 
care-ţi atrage atenţia îţi poate influienţa fatal mersul tău 
înainte. 

Cel mai greu este atunci când îţi iubeşti discipolul. El va crede 
că măsurile tale mai dure înseamnă scăderea dragostei şi tu nu 
vei şti dacă este aşa dar vei şti că faci ceea ce-i bine pentru el 
nu pentru dragostea dintre voi. 

Deşi Divinitatea i-a plasat omului Nefiinţa, la capătul vieţii, 
acesta nu s-a vindecat de Trufie şi Frică. 

Imensă Vanitate, numele tău este Fiinţă Umană! 

Democraţia este dreptul fiecăruia de a-şi alege forma de 
sclavie. 

Atunci când cineva este biciuit, indiferent dacă face bine sau 
rău, acesta nu se mai gândeşte la bine sau la rău ci numai la 
cum să se ferească de bici. 

Îți mulțumesc, Doamne, pentru că mi-ai dat viaţa asta, pentru 
că am ocazia să mulţumesc pentru ea Tie şi celor vii şi morţi. 
Comunicarea prin cuvânt a devenit comunicare prin minciună. 
Trebuie să redescoperim celelalte moduri de comunicare (prin 
dragoste, telepatie, empatie...) şi, astfel, vom înţelege ceea ce 
ne comunică cei plecaţi dintre noi. Morţii ne vorbesc dar noi 
nu-i înţelegem. 

Omenirea nu va dispărea până ce nu-şi va îndeplini misiunea. 
Viaţa este un dat care se poate sfârşi oricând, iată de ce pot 
respecta criminalul, bunurile sunt lucruri efemere de care te 
poţi lipsi, iată de ce pot respecta hoţul, sufletul etern este unic, 
iată de ce nu pot respecta mincinosul. 

Dacă am fi făptuit ca Isus şi nu ne-am fi mulţumit să-l punem 
pe cruce şi să ne rugăm lui să ne dea ceea ce ar trebui să luăm 
singuri, eram în Rai şi Raiul era aici, Ce-ar fi dacă lumea asta ar 
fi locul de joacă la Divinităţii? lar noi am avea o libertate de a 
devia de la reguli tocmai pentru ca cei eterni să poată studia 
posibilităţi diferite de dezvoltare a unui fenomen anume? 
Atunci, abia, am putea înţelege (dacă asta este explicaţia) 
dispariţia diferitelor civilizaţii succesive, Ele şi-au atins scopul 
pentru care au fost create. In ochii noştri gloria pământeană 
umbreşte gloria divină şi, de aceea, preferăm să construim 
Turnul Babel! în loc să ne construim propria înălţare. 

Nu trebuie să avem un sentiment de vinovăţie pentru ceea ce 
am făcut cu bună credinţă, ar fi o jignire adusă divinității şi o 
manifestare a trufiei noastre. 

Nu poţi atinge veşnicia dacă grăbeşti timpul. 

Hristos ne-a arătat că preoţii încetaseră a-l mai cinsti pe 
Dumnezeu-Tatăl. Oare n-a fost prima dată când el nu s-a 
comportat cu blândeţe faţă de niște oameni? 

Pacatul originar al omului nu este nici descoperirea sexualităţii 
nici cunoaşterea lumii ci înmulţirea. Prin înmulţire omul şi-a 
pierdut unicitatea şi fericirea supremă. Lumea va evolua până 
la concentrarea într-un singur om. 

Noi l-am făcut pe Hristos zeu, reprezentantul Tatălui, i-am 
construit biserici în care preoţii îi nesocotesc învăţătura. 


Nu cred că există „nu pot” ci numai lenea care ne împiedică. 
Până când nu ajungem să facem un lucru totul ni se pare uşor. 
Abia când ajungem să-l facem înţelegem ce uşor era. 

Din punctul de vedere al Satanei, Dumnezeu este rău. 

Cel mai rău lucru este să mori, după ce ai murit. 

Nu ştiu să înot, nu ştiu să zbor, am doar puterea gândului cu 
care pot să fac tot ceea ce doresc. 

Parte din Dumnezeu s-a făcut om şi a început să existe. În 
timp, s-a îndrăgostit de sine atât de mult că a uitat calea pe 
care a venit şi starea lui iniţială. Dar asta l-a făcut să se teamă 
de moarte, pe care n-o mai percepea ca pe o reunire cica pe o 
pierdere de identitate. 

Acum ambele părţi caută să se regăsească şi se bucură atunci 
când reuşesc. Oare a fost un experiment nereuşit al Dumnezeirii? 
Femeia percepe bărbatul în două moduri: ori ca pe masculul 
Alfa de care se teme dar cu care doreşte să se împreuneze, ori 
ca pe copilul ei căruia îi poate modifica viaţa cum vrea ea. 
Epuizează toate drumurile către acelaşi final şi vei fi un OM 
complet. Renunţăm la fericire pentru bucuria de moment. 
Întunericul este absenţa luminii aşa cum moartea este absenţa 
vieţii deci viaţa nu moare ci, doar, se mută în altă parte. 

Dacă eu SUNT, tu cine eşti? Eu, Dacă eşti „eu” de ce nu te 
iubesc? Pentru că nu mă iubesc pe mine. Păcat. 

Nu faptul că Isus este Dumnezeu este problema ci faptul că noi 
nu reuşim să fim Isus. 

Nu sunt servitorul tău ci prietenul tău, deci nu mă dispreţui 
când îţi fac un bine, Si tu eşti prietenul meu dar nu ştii încă. 
Dilema darwinismului: Dacă animalele urmează să devină 
oameni, atunci noi ce vom deveni? 


181 


182 


Se spune că există un suflet pereche. Androginul lui Platon, 
Blaga, Eliade... Ideea este că toate sufletele sunt pereche, ele 
se unesc în dumnezeire. 

Vindecând pe alţii câştigi glorie sau bani sau pe amândouă. 
Vindecându-te pe tine câştigi veşnicia. Dacă, la bătrâneţe, nu 
ne-am pierde entuziasmul şi îndrăzneala tinereţii am fi mult 
mai departe, 

„lubeşte-ţi aproapele ca pe tine însuţi 
pe tine întâi. 

Oricât de bogat devine un om, nevoile lui rămân aceleaşi. lată 
de ce s-au inventat nimicurile extrem de scumpe. 

În cele mai sumbre momente ale vieţii, frumuseţea rămâne 
aceeaşi, doar că tu nu o paţi percepe. 

Ca să fii un mare om nu trebuie decât să faci invers decât 
ceilalţi. 

Poţi fi un râu de bine în marea de rău din jur sperând să devii o 
mare de bine şi răul să devină un râu. 

Curajul este o sfidare a fricii şi nu este o calitate, lipsa fricii este 
calitatea spre care trebuie să tindem, 

Omul care spune: „Eu nu mai pot să mă schimb” se declară 
mort. Dacă toţi oamenii ar fi ca noi, cât de anoşti am fi noi 
înşine! De aceea nu lăsăm lumea să fie lineară şi creem în jurul 
nostru o atmosferă ostilă nouă, pentru a ieşi în evidenţă. Este 
lumea mea. Eu trebuie să strălucesc şi să fiu deosebit. Uneori 
suntem masochist de deosebiți alteori sadic de deosebiți dar 
mereu în contrast cu restul lumii. Nu pot exista oameni ca noi 
în acelaşi habitat tocmai pentru că noi nu vrem ca ei să existe, 
lată de ce contrariile se atrag. Pentru că se pun în evidenţă 
unul pe altul. 

Dacă totul este infinit şi liberul arbitru este infinit, 


ma 


înseamnă să te iubeşti 


Dumnezeu ar tăia viţelul cel gras pentru noi dar noi nu vrem să 
ne-ntoarcem acasă, încă. 

Nu trebuie să cauţi să faci ceea ce-ţi place ci să-ţi placă tot 
ceea ce faci, 

Ne concentrăm cu putere să fim o lume armonioasă dar nu 
reuşim pentru că nu suntem în armonie cu noi înşine. 

Unica datorie pe care o avem faţă de urmaşi este aceea de a le 
fi servit ca un bun exemplu care să poată fi negat. 

Nu tindem, în meditaţie, spre negândire ci spre gândirea fără 
implicare. 

Furia se devorează pe sine, dragostea crează. 

Putem intra în armonie cu propriul nostru corp doar dacă 
trăim în el şi înţelegem că veşnicia ne este comună, 

lubirea n-a dispărut, este, doar, copleşită de sex. 

Nu este păcat să faci un om să se simtă bine ci să faci din asta 
o marfă. 

Nu vreau să schimb lumea ci numai pe mine însumi. 

Nu există păcate ci greşeli şi tare ale trecutului devenite 
obişnuinţe, nu trebuie să cerşim îndurare ci să dorim să ne 
îndreptăm greşelile, 

problemă este aceea că ştim ce vrem noi de la Dumnezeu dar 
neglijăm ce vrea el de la noi. 

Dumnezeu nu este mai sus ci mai presus de noi. 

Lenea ne-a condus la un paradox, vrem să trăim dar murim, 
zilnic, nefăcând nimic. 

Nu calitatea sunetului sau a luminii este importantă ci ceea ce 
percepi tu. 

N-am fost creaţi pentru a rămâne inerţi cu toate astea noi 
tindem către inerție. 

Problema filosofului este că, depăşind lumea nu mai ştie care 
este locul lui. 

Frica este o formă a lipsei de credinţă. Câtă vreme crezi în 
forţa divină nu poţi să te temi. 

Nu de aprecierea oamenilor am nevoie ci de aprobarea lui 
Dumnezeu. 

Când vom face mai puţine greşeli nu va mai trebui să ne 
petrecem atât de mult timp în rugăciune. Ne recunoaştem 
păcatul dar ne-am obişnit să ne fie iertat foarte uşor. 

Credinţa adevărată nu se bazează pe frică ci pe convingere. 

Nu există atei ci doar oameni care nu cred că viaţa are un scop 
mai înalt decât pot ei vedea. 

Nu cred că lipsa credinţei în Dumnezeu scade puterea acestuia 
ci numai ne îndepărtează pe noi de El. 

Prin profunda înţelegere a credinţei în Dumnezeu, Isus ne-a 
dezvăluit că nu negarea părinţilor noştri este progresul. Cu alte 
cuvinte, creştin este acel care crede în părinţii săi, vii sau 
morţi. 

Dacă viaţa noastră este o iluzie, de ce să ne mulţumim să 
privim filme şi să ne creăm iluzia în iluzie? Dacă viaţa noastră 
nu este o iluzie, de ce să ne creăm iluzia văzând filme şi să nu 
trăim realitatea noastră? 

EU însemn TOTUL şi totul înseamnă EU, în consecinţă nu-mi 
rămâne decât să FIU în loc să EXIST. 

Dacă o prevestire te-a ajutat să eviţi un eveniment, nu te 
bucura, N-ai făcut decât să-l amâni şi să-l agravezi. 

Nimic din ceea ce facem nu este nou. Nu numai pentru că a 
mai fost descoperit ci pentru că va fi redescoperit la momentul 
potrivit, 

Nu vreau să fiu un capăt de drum ci, doar, un pas. 

Timpul se măsoară în ore, veşnicia în fapte. 


Isus ne-a creat un handicap. Nimeni nu se mai consideră fiul lui 
Dumnezeu. 

Nu suntem fiinţa supremă pentru că am avea ceva deosebit 
faţă de alte fiinţe ci pentru că, în lanţul trofic, nici o altă fiinţă 
nu se hrăneşte cu oameni. Noi vânăm tot şi nu hrănim pe 
nimeni. 

Se crede că este importantă calea. Eu cred că important este 
scopul şi calea către acel scop. 

Nu are nici o importanţă că ştii ce se va petrece peste o mie de 
ani. Important este să trăieşti azi. Indiferent ce se va petrece 
este doar apanajul Dumnezeirii de a aprecia. Trăind, astăzi, 
frumos vei prefigura frumosul de peste o mie de ani, 

Nu există păcate ci doar conformare la tarele unor mii de ani 
de existenţă. 

Trufia nu este cel mai mare păcat ci doar cea mai mare 
greşeală. 

Dacă ZEUL este OM in integralitatea lui adică OM SUPREM. 
Este adevărat că dorinţa omului de a cunoaşte l-a dus într-un 
impas: a descoperit metoda de a cunoaşte METODA ..... şi a 
uitat ADEVARUL în care trebuia, numai, să creadă. 

Eu iubesc iubirea. 

Pe Dumnezeu trebuie sa-l! auzi singur, asta nu se poate învăţa. 
Cel mai important lucru este să-ţi placă să dăruieşti nu să 
urmăreşti cum este folosit bunul dat. 

Dilema Isus: Nu-i, oare, păcat că numai moartea pune oamenii 
în valoare? 

Doamne, problema mea este că nu ştiu când să te las să 
gândeşti tu pentru mine şi când să gândesc eu! 

Tot ceea ce spun nu este nou ci altfel fomulat. 

Niciun profesor nu te va învăţa cum şă faci o invenţie. Dacă 
ştia, era inventator şi nu profesor. 

Dacă viaţa asta este un vis al EULUI MEU SUPREM, atunci aş 
vrea să mi-l amintesc pentru totdeauna. 

Dacă tinereţea ar şti... dacă bătrâneţea ar îndrăzni... 

Nu te sacrifici pentru cel pe care-l iubeşti ci trăieşti pentru a-l 
iubi. Fericirea este în dragostea ta pentru el, numai 
recompensa este în dragostea lui pentru tine. Esenţa este să 
trăieşti şi să te bucuri că lumea există. 

Populaţia lumii creşte. Cantitatea va duce la un salt calitativ. 
Depinde în ce sens. 

La început a fost cuvântul ne-a rămas obligaţia de a căuta 
noţiunea, 

Timpul este o porţiune marcată a veșniciei. 

Dacă s-a-ntâmplat ceva greșit, nu trebuie să ne punem cenușă 
în cap sau să căutăm vinovaţi ci să căutăm repararea greșelii și 
învăţămintele care trebuie trase din asta. 

Femeia își dorește împerecherea cu Masculul Alfa pentru a 
naște un alt mascul alfa care să-l ucidă pe primul și să fie sub 
comanda ei. Dacă nu poate se va mulţumi cu un mascul beta 
pe care-l va domina, 

clipă de fericire nu se poate măsura în ani. 

Suntem tentaţi să privim moartea lui Isus ca pe un sacrificiu 
pentru păcatele lumii dar dacă ar trebui să privim nașterea şi 
viaţa lui ca pe un exemplu de urmat n-ar fi mai bine? 
Conducătorii lumii, care se văd, sunt formali. Dumnezeu 
conduce lumea în funcţie de cei care contează cu adevărat. 

Nu există microbi și nu există boli, există numai spaima de 
microbi și de boli. 


Fiecare idee pe care o am se modifică în fiecare zi pentru că eu 
mă modific în fiecare zi. 

A ierta nu-nseamnă a aproba. 

Raiul nu este un loc, este o stare de spirit. 

Sunt oameni care știu și spun și sunt oameni care știu că știu și 
că va veni timpul când, cineva, o să spună. 

Eu nu-mi doresc nimic, încerc,doar, să aflu ce-și dorește 
Dumnezeu pentru mine. 

Ceasul nu este stăpânul timpului. Am văzut multe ceasuri 
stricate, în timpul vieţii mele. 

Omule, n-am nevoie de corpul tău! Doar pământul are nevoie 
de el, dacă tu nu ţi-l mai dorești. 

Biserica a fost, și este un lucru pozitiv, în evoluţia omenirii. 
Altfel Dumnezeu nu ar fi îngăduit-o. 

Nu contează atât de mult dacă ești bogat sau sărac, dacă ești 
bun sau rău, dacă furi sau ucizi ori vindeci și dăruiești cât 
contează un gând nepotrivit. 

Concentrează-te pe vindecare nu pe metoda care o folosești. 
Nu fapta este păcătoasă ci intenţia cu care ai săvârșit-o. 
Oamenii nu vor să se vindece total ci, numai, să scape de boala 
care-i deranjeză, pe moment. lată de ce n-a fost descoperit 
panaceul universal sau,dacă a fost descoperit, n-a avut 
întrebuințare. 

Fiecare individ în parte îţi va da dreptate dar adunaţi la un loc 
te vor contrazice. 

Nu cred că nu s-a întors nimeni din moarte ci, doar că, după 
Buddha și Isus, nimeni n-a mai vrut să se afle. 

Oamenii au pierdut, de la Adam, dragostea care l-a făcut pe 
acesta să accepte a mușca din măr. 

Dumnezeu ne-a vorbit când noi eram fiinţe simple. lată de ce 
trebuie să reducem totul la simplu. Așa vom afla cuvântul lui 
Dumnezeu. 

Toţi suntem fiii lui Dumnezeu și, în consecinţă, suntem buni, 
apriori, numai că, unii dintre noi, n-am aflat încă. lată motivul 
adevărat pentru care trebuie să ne iubim unii pe alţii 

Pentru a face bine semenilor tăi, trebuie să-i privești prin ochii 
lui Dumnezeu. 

Suntem tentaţi a crede, că, prin metode sofisticate, meditaţia 
noastră ne va duce la Dumnezeu, când, de fapt Dumnezeu vine 
către noi numai adus de puterea credinţei noastre și de 
puritatea ei. Meditaţia este un mod de cinstire a divinității. 

Nu ceea ce citești ci cu ce rămâi, nu ceea ce ţi se oferă ci ceea 
ce primești contează. Dar, mai mult decât orice, contează ceea 
ce dai mai departe. 

Încercarea de a modela lumea după eul nostru duce la 
conflicte, modelarea eului după evoluţia lumii ar duce la 
dezastru. lată de ce este nevoie de un ideal și niște reguli 
universal valabile care sunt Dumnezeu, 


Dumnezeu este suma inteligenţei umane și mai mult decât 
atât. 


AANCESTRALE 


Vedele şi upanishadele - aprox. anul 1500 BC 

Zhuangzi latinizat: Chuang Tzu) este un text antic chinez din 
perioada „Statelor în Război” (476-221 î.Hr.) 

Lao zi, Lao tzu, (Bătrânul Maestru) filosof chinez sec. VI î.Hr. 

Confucius (sau Kong Fu zi, n. 550 î.Hr.; d. 478 î.Hr.) filozof 
chinez, 

Bhagavad Gita (în limba sanscrită: Bhagavad Gită, „Cântarea 
lui Dumnezeu" sau „Cântecul divin") este un vechi text epic sanscrit 


Quod erat demonstrandum? 


„(Dacă m-aş teme de ceea ce se tem alţii) atunci unde se 
termină frica mea?” (Lao-zi / Dao De Jing) 


„Rosteşte oare Cerul, vreo vorbă?” (XVII:19; Analectele - 
Confucius) 


„Vântul blând dă naştere unei armonii neînsemnate iar 
uraganul, unei armonii desăvârşite” (Zuang zi Cap. 2 Despre 
identitatea lucrurilor.) 


„Dacă ştii să te opreşti acolo unde nu mai poţi înainta în 
cunoaştere, ai atins desăvârşirea.” (Zhuang zî, Gensang chu, cap. 23). 

„+. cine moare dar nu se stinge, îndelung vieţuieşte” (Lao-zi / 
Dao De Jing) 


pu. cel care bine mi-a făcut dându-mi viaţă, bine îmi face şi 
când îmi dă moartea.” (Zhuang zî - Marele strămoş şi maestru). 


„Dacă privim Cerul şi Pământul ca pe un cuptor uriaş şi pe 
Creator ca pe un fierar, orice loc înspre care mergem o să fie 
potrivit( orice formă vom primi este potrivită)” (Zhuang zi - Marele 
strămoş şi maestru). 


pu. cine este socotit de Cer un om mărunt este, pentru oameni, 
un om ales şi cine este socotit de oameni un om mărunt este, pentru 
Cer, un om ales.” (Zhuang zi - Marele strămoş şi maestru). 


„Ce urmează a fi micşorat 

trebuie, mai întâi, mărit, 

ce urmează a fi slăbit 

trebuie, mai întâi, întărit, 

ce urmează a fi deoparte lăsat 

trebuie, mai întâi, înălţat 

(Cel pe care urmează să-l părăseşti/ 
trebuie, mai întâi, să te asociezi cu el) 
ce urmează a fi însuşit, 

trebuie, mai întâi, oferit: 

aceasta se cheamă 

<tainica iluminare> 

Ce este moale şi slab 

înfrânge ce e tare şi trainic: 

peştele nu poate părăsi adâncul, 
armele ascuţite (cele mai bune) ale ţării 
nu trebuie arătate supuşilor.” (Lao-zi / Dao De ling) 

„Cel mai bun dintre cei de sus este acela 
despre care cei de jos de-abia ştiu că există.”(Lao-zi / Dao De Jing) 


„Sunetele scoase de clopote şi de tobe cât şi podoabele de 
pene sau de blană ale instrumentelor sunt, şi ele, aspecte 
secundare ale muzicii” ( Zhuang zi - Calea cerului) 


„Cum apa oglindeşte chipurile când este limpede aşa şi mintea 
înţeleptului, cu cât este mai limpede, cu atât oglindeşte mai bine 
Dao. (Lao-zi) 


„Viaţa tuturor lucrurilor se aseamănă cu galopul şi goana 
calului, în care fiecare mişcare aduce cu sine o schimbare şi fiecare 
clipă, o nouă mişcare. (M-ai întrebat) ce trebuie să faci şi ce nu: 
lasă-te supus prefacerilor tale naturale.” (Zhuang zi, cap. 17, 
Şuvoaie de toamnă) 


„Nu viaţa face moartea să se nască (nu este cauza ei) şi nu 
moartea face viaţa să se stingă”. 

„Ceea ce face lucrurile sa fie lucruri, nu este, el însuşi, un 
lucru.” (Zhuang zi, cap. 22 - Înţelepciunea călatoreşte spre nord) 


„ Cei cumpliţi şi cei aprigi de moarte bună nu mor, 
Eu, din aceasta, fac temeiul învăţăturii mele.” (Lao zi - Dao de 
jing, 42) 


„.. prietenia unui om ales este simplă (şi fără gust) precum 
apa, pe câtă vreme prietenia unui om mărunt este dulce precum 
vinul.” (Zhuang zi - cap. 20 - Copacul de pe munte) 

„Între crime nu este una mai mare decât să te laşi pradă 
dorințelor, între nenorociri nu este una mai mare decât să nu 
cunoşti mulţumirea, între greşeli, nu este una mai mare decât să 
doreşti să câştigi. 

De aceea, mulţumirea de a cunoaşte mulţumirea este 
mulţumirea eternă.” (Lao zi - Dao de jing, 46) 


„Doamna Li Ji era fiica ofițerului de graniţă Di. Când ducele 
din Qin a luat-o (şi a dus-o în palatele sale), a plâns atât de mult 
încât partea din faţă a rochiei sale era toată umezită. Când a 
ajuns, însă, la palatul regelui (al ducelui din Qin), după ce a 
împărţit cu el patul pătrat şi după ce s-a înfruptat cu mâncăruri 
alese, i-a părut rău că a plâns. Cum pot să ştiu că, după ce mor, 
n-are să-mi pară rău că am ţinut atât la viaţă?” (Zhuang zi - cap. 2 - 
Despre identitatea lucrurilor) 


„55 / Cel înzestrat pe deplin cu Putere 
este asemenea unui copilaş: 

viespile şi târâtoarele nu-l muşcă, 
fiarele fioroase nu-l sfâşie 

şi păsările de pradă 

nu se aruncă asupra-i. 

Oasele sale sunt moi şi braţul i-e slab 
dar de apucat strâns apucă; 

fără ca el să cunoască 

împreunarea masculului cu femela, 
organul său e stârnit: 

esenţa sa a atins desăvârşirea; 

toată ziua ţipă dar nu răguşeşte; 
armonia sa e desăvârşită. 

A cunoaşte armonia înseamnă a fi etern, 

a cunoaşte eternul înseamnă a fi iluminat; 

a-ţi spori viaţa este de rău augur, 

a-ţi controla sufletul cu mintea 

înseamnă tărie. 

Lucrurile înfloresc şi-apoi îmbătrânesc: 

aceasta se cheamă < a nu fi cu Dao>. 

Tot ce nu e cu Dao repede piere. (Lao zi - Dao de jing) 


„Eu depind de ceva, la fel cum şarpele depinde de solzii săi iar 
o cicadă de aripioarele sale. Cum aş putea să ştiu eu din ce pricină 
sunt ba într-un fel ba în altul? (Zuang zi. Cap. 2. Despre identitatea 


lucrurilor) 


„56/ Cel ce ştie nu vorbeşte, 
cel ce vorbeşte nu ştie. 
Astupă-ţi trecerile, 
închide-ţi poarta, 

toceşte ascuţişurile, 

desfă toate nodurile, 
armonizează ascuţimile, 
uneşte-te cu ţărâna 
aceasta se cheamă 
<identitatea misterioasă>. 
De aceea înţeleptului 

nu-i poţi fi apropiat 

cum nu-i poţi fi străin, 
nu-i poţi face bine 

cum nu-i poţi face rău 

şi pe el nu-l poţi omorâ 

cum nu-l poţi umili. 
De aceea 
Tot Subcerescul îl onorează. (Lao zi- Dao de jing) 


„Eu privesc acest lucru din punctul de vedere al meseriei mele, 
zise rotarul Bion. Când fac spiţele roții, dacă lucrez încet, munca e 
plăcută dar ele ies cu mult prea slobode iar, dacă lucrez repede, 
munca e grea şi ele nu intră în butuc. Nici repede, nici încet, ele 
trebuie făcute într-un fel care să fie potrivit şi pentru mână si pentru 
inimă; în aceasta se află ceva care nu poate fi spus prin cuvinte. Eu 
n-am putut să-i arăt fiului meu despre ce este vorba şi nici fiul meu n-a 
putut să primească această învățătură de la mine. lată de ce, la cei 
şaptezeci de ani ai mei, îmbătrânesc făcând roţi. Cei vechi au pierit 
laolaltă cu ceea ce n-au putut transmite mai departe şi, astfel, ceea 
ce stăpânul meu citeşte este numai pleava rămasă de la cei vechi.” 
(Zhuang zi - cap. 13 - Calea cerului) 


„65/ Poporul este greu de cârmuit 
pentru că oamenii ştiu prea multe.” (Lao zi - Dao de jing) 


p». Până şi cel mai mic vierme şi cea mai mică insectă trăiesc 
cu totul altfel decât le e firea, în asemenea măsură face plăcerea 
cunoaşterii ca Subcerescul să fie cuprins de haos!” (Zuang zi - cap. 10 - 
Deschiderea cuferelor) 


„63/ Făptuieşte fără făptuire, 
amestecă-te-n lucruri 

fără să te amesteci 

şi gustă fără să guşti; 

de e mare sau e mică, 

multă sau puţină, 

la ură răspunde prin Putere. 

Pune la cale lucrurile grele 

când sunt, încă, uşor de făcut 

şi împlineşte lucrurile măreţe, 

când sunt, încă, mărunte: 

în Subceresc tot ce-i greu 

începe prin a fi uşor 

iar un lucru măreț 

începe prin a fi mărunt. 

Prin urmare Inţeleptul 

nu este, niciodată, măreț 

şi, astfel, îşi poate împlini măreţia. 

Când faci promisiuni cu uşurinţă 

hotărât că puţini au să se-ncreadă-n tine, 

iar când socoteşti că ceva este uşor 

hotărât c-o să ai greutăţi. 

Prin urmare până şi Înțeleptul 

socoteşte că orice lucru e greu 

şi de aceea 

nu întâmpină, niciodată, vreo greutate.” 
(Lao zi- Dao de jing) 


„+. de vreme ce oamenii îşi trag originea din cer, rezultă de 
aici că nu există niciunul care să nu fie înzestrat cu sentimente de 
milă sau omenie, dreptate, cuviinţă şi înţelepciune, Totuşi, deşi toţi 
oamenii posedă anumite dispoziţii naturale din naştere, există unii 
care nu au puterea sau capacitatea de a le cultiva şi a le folosi cum 
trebuie.” (Confucius - Cele patru cărţi clasice ale Chinei) 

„Sunt conştient că cel care face mai mult decât poate nu este 
scutit de condamnarea posterităţii pentru ceea ce a greşit. 
(Comentariu introductiv la Da-Xio de doctorul Chu-Xi) 


p... rămâne, întotdeauna, (câte) ceva necunoscut care depăşeşte 
chiar pe cele mai nobile inteligenţe de pe acest pământ.” (Chong- 
Yong - Invariabilitatea pe calea de mijloc - A doua carte clasică - 
Kong-fu-zi adunată de Zi-xe — nepot şi discipol) 

„Autoperfecţionarea este, fără îndoială, o virtute; să perfecţionezi 
pe ceilalţi reprezintă o înaltă ştiinţă. (Cap. XXV) 


Lun-Yu sau Dialoguri filosofice (A treia carte clasică) 


„16. Kong-zi spune: Nu trebuie să fim afectaţi de faptul că 
oamenii nu ne cunosc, ci, dimpotrivă, de faptul că nu-i cunoaştem 
noi înşine pe ei.” 

„13. Zi-gong a întrebat care este omul superior. 

Filosoful spune: Este acela care, mai întâi, îşi pune în practică 
cuvintele şi pe urmă vorbeşte conform acţiunilor sale.” 

„17. Filosoful spune: Yen, ştii ce este ştiinţa? A şti că ştii ceea 
ce ştii şi a şti că nu ştii ceea ce nu ştii...” 

„Filosoful spune: Dacă vom fi trei care să călătorim împreună, 
voi afla, în mod necesar, doi învăţători (în tovarăşii mei de 
călătorie); l-aş alege pe omul de bine pentru a-l imita şi pe omul 
corupt pentru a mă corecta.” 

„Filosoful spune: Poţi obliga poporul să urmeze principiile 
dreptăţii şi raţiunii; nu-l poţi obliga să le înţeleagă.” 

„Filosoful spune: Cât timp nu ştii încă ce înseamnă viaţa, cum 
ai putea cunoaşte moartea?” 


„25. Filosoful spune: Omul superior este slujit cu uşurinţă, însă 
satisfăcut cu greutate... Omul vulgar este slujit cu greutate şi 
satisfăcut cu uşurinţă.” 


„Cap. XIV-11. Filosoful spune: Este greu să fii sărac şi să nu 
simţi niciun resentiment; în schimb este uşor să fii bogat şi să nu te 
făleşti.” 


„13. ... omul superior îşi ţine fiul departe de sine.” 
„24... Cel mai greu de întreţinut sunt servitorii şi oamenii din 


casă. Dacă îi tratezi ca pe nişte apropiaţi, atunci ei sunt nesupuşi; 
dacă îi ţii la distanţă atunci ei îţi răspund prin ură şi resentimente” 


„Cap. XIX -9 Zi-xia spune: Omul superior are trei aparenţe 
schimbătore: dacă îl priveşti de departe,el pare grav, auster; dacă 
te apropii de el, îl găseşti blând şi afabil; dacă îi auzi cuvintele, el 
pare sever şi rigid.” 


MENG-ZI (A patra carte clasică) 


„Cap. III - 1. Dacă a sosit momentul totul este uşor.” 


„Cap. V - 1. Shu-jing spune: Dacă un medicament nu provoacă 
tulburare şi dezordine în corpul unui bolnav, atunci el nu va reuşi 
vindecarea sa.” 


„„.Virtutea singură nu ajunge pentru a practica un mod bun de 
guvernare; legea singură nu se poate practica de la sine (nu se 
impune fără ajutor).” 

„«„.Mare om este acela care nu şi-a pierdut inocenţa şi 
puritatea copilăriei.” 


„+.Marele defect al oamenilor este că ei îşi abandonează 
propriile pământuri ca să culeagă neghina de pe pământurile 
celorlalţi.” 


ZEN 


Testamentul mamei maestrului Ikkyu din epoca Ashikaga: 


„Mi-am terminat desăvârşirea(?) în această lume şi mă întorc 
în eternitate. Vreau să studiezi şi să-ţi realizezi adevărata natură. 

Dacă vei deveni capabil să înţelegi că Budha şi ucenicul său 
Bodhidharma sunt servitorii tăi, poţi înceta studiul şi poţi să ajuţi 
omenirea. Budha a predicat patruzeci şi nouă de ani iar, în acest 
timp, n-a găsit necesar să spună un singur cuvânt. Trebuie să 
descoperi de ce. Dacă nu ştii dar doreşti să ştii evită să gândeşti 
inutil. 


Mama ta 
nenăscută, nemoartă 


P.S. Invăţătura lui Budha are scopul de a-i ilumina pe alţii. Dacă 
vei încerca, una după alta, diferite metode, nu eşti decât o 
insectă ignorantă. Există 80 000 de cărţi despre budhism 
şi, dacă le vei citi pe toate, continuând să nu-ţi înţelegi 
propria natură, nu vei înţelege nici această scrisoare, 
Acesta este testamentul meu.” 

RIG VEDA, X, 129 


„Atunci nu era nici neființă, nici fiinţă; nu era văzduhul nici 
cerul cel îndepărtat. Ce acoperea? unde? sub a cui ocrotire erau 
apele? era, oare, un adânc fără fund? (1) Atunci nu era moarte, 
nici nemurire; semnul nopţii şi al zilei (încă) nu era. Liber sufla fără 
suflare acest UNUL; mai presus de el nu mai era nimic altceva. 
(2) La început era întuneric învăluit de întuneric; acest tot era o 
întindere nedesluşită de ape. Germenul care era ascuns în haos, 
acest UNUL s-a născut prin puterea căldurii, (3) La început s-a ivit, 
deasupra acestuia, dorinţa, care a fost cea dintâi emanaţie a 
spiritului. Legătura cu fiinţa au găsit-o înţelepţii, în neființă, 
cercetând, cu înţelepciune, în inima lor. (4) Raza lor luminoasă era 
îndreptată de-a curmezişul; a fost, oare, un dedesubt? a fost, 
oare, un deasupra? Puterile creatoare erau; puterile primitoare 
erau; puterea pasivă era dedesubt, puterea activă deasupra. 
(5) Cine ştie într-adevăr, cine ar putea spune aici (pe pământ), de 
unde s-a născut, de unde-i această creaţiune? Zeii s-au ivit după 
crearea acestei lumi; atunci, cine ştie de unde s-a născut? (6) De 
unde s-a născut această lume, dacă a făcut-o sau nu, cel care-i 
stăpânul ei, în cerul cel mai înalt, numai acela o ştie, - sau nu ştie 
nici el. (7)” 


„Sunt cinci feluri de morţi vii: cel sărac, cel bolnav, cel prost, 
cel pribeag şi cel care veşnic slujeşte (cel cu suflet de servitor).” 
(Pancatantra) 


„lzbânda vine la omul energic şi cu suflet de leu; numai 
oamenii nevrednici spun mereu: <Destinul e destin>. Biruie destinul 
şi fă o faptă eroică după puterile tale. Dacă, cu toată sforţarea ta, 
nu reuşeşti, ai, oare, vreo vină în aceasta?” (Pantatantra, 1.361) 

„Universul este Brahma iar Brahma este Atman.” 

„Universul şi Brahma, acesta eşti tu insuţi.” 

„Lumea există numai întrucât se manifestă înlăuntrul tău.” 
(Upanişade) 


„Infinit este acela; infinit este acesta. Din infinit purcede 
infinitul. Dacă se ia infinitul din infinit, rămâne, totuşi, infinitul. 
(Bhad-Aranyaka - Upanişad) 


pe. Sufletul, fiind mai subtil decât ceea ce-i subtil, nu poate fi 


gândit, (Katha-Upanishad - cap. 1, valli 2 (8)) 


„(Sufletul) care cunoaşte nu se naşte şi nu moare; el n-a fost 
creat de nimeni şi nimeni n-a fost creat de el. Nenăscut, veşnic, 
perpetuu, străvechi, el nu e omorât când e omorât corpul.” (18) 


„6... Sattva fiind fără pată, este lumină şi ne-chin; ea înlănţuie 
prin legătura fericirii şi prin legătura cunoaşterii.” (Bhagavad Gita- 
Cartea a patruzecea; Yoga deosebiri celor trei tendinţe) 


CELE ZECE PORUNCI ALE RELIGIEI BUDHISTE 
„1. Să nu ucizi; 

2, Să nu furi; 

3. Să nu săvârşeşti adulter; 

4. Să nu minţi; 


5. Să nu bei băuturi ameţitoare, 

1. Să nu mănânci la timp nepotrivit; 

2. Să ocoleşti dansurile, teatrul, cântecele şi muzica; 
3, Să nu întrebuinţezi podoabe şi parfumuri; 

4. Să nu-ţi fie patul moale; 


5. Să nu primeşti aur şi argint.” 


PROVERBE ȘI MAXIME INDIENE 


„Nu sta acolo unde nu-i conducător; nici acolo unde-s mulţi 
conducători, 


Nu sta acolo unde conduce o femeie; nici acolo unde conduce 
un copil. 


Ceea ce, în gura altuia e un reproş, în gura prietenului este o 
glumă. Ceea ce-i fum când provine din alt lemn, este parfum când 
emană din aloe. 


Ce nu văd poeţii! Ce nu mănâncă ciorile! Ce nu vorbesc beţivii! 
Ce nu fac femeile! 


Cine n-a fost înşelat, pe lumea asta, de purtarea frumoasă a 
servitorilor luaţi de curând, de veştile aduse de oaspeţi, de lacrimile 
femeilor şi de potopul de vorbe al celor de rea-credinţă? 


Fiul să fie răsfăţat cinci ani şi să fie bătut zece ani; dar, când a 
ajuns la vârsta de şaisprezece ani, să fie tratat ca un prieten. 

Uşor îl câştigi pe neştiutor şi mai uşor e câştigat cel care are 
judecată, Dar, pe semidoctul cu o fărâmă de stiință, nici Brahma nu-l 
poate mulţumi. 

Și un neputincios poate face rău unor oameni în răstrişte. Când 
elefantul este cufundat în mâl, broasca i se suie pe cap. 


inţeleptul miscă un picior dar stă pe loc cu celălalt. 


Regele căruia medicul, învăţătorui şi ministrul îi spun numai 
ceea ce-i place, îşi pierde repede sănătatea, virtutea şi visteria. 


Cine nu dă, nici nu se foloseşte de averea sa, aceluia nu-i 
aparţine acea avere. El seamănă cu omul de paie care păzeşte lanul 
pentru altul. 

Fiincă rămăşiţa de datorie, rămăşiţă de foc şi rămăşiţă de boală 
renasc, nu trebuie lăsate rămăşiţe. 


Un rege de neam prost, un învăţat al cărui tată este un 
neghiob (şi) un sărac parvenit, privesc lumea cu dispreţ.” 


ADDENDUM 


Pentru că nu se termină încă... 


Fac tot ce cred că am de făcut şi vine cineva şi spune că nu am 
făcut totul şi-atunci mă cuprinde îndoiala. Ce uşor îmi pierd 
credinţa! 

Am terminat serviciul, pot să redevin OM. 

Pot să fiu orice vreau câtă vreme nu sfidez pe nimeni. 
Respectul faţă de altul mă lasă să-l provoc dar nu să-l sfidez. 

În curând vom inventa maşina de tocat suflete şi vom fi 
convinşi să fim mândri de ea. 

Ca să trăiesc veşnic nu trebuie să găsesc o soluţie ci să merit, 
Dacă mor nu este o pedeapsă pentru că am căutat nemurirea 
ci un semn că ori n-am găsit-o ori am găsit-o în altă parte ori 
am găsit altă soluţie. 

De ce mi-este frică de spaimele mele? 

Eu schimb lumea mea. Voi sunteţi elemente ajutătoare. 

Este mai greu să fii diferit şi să încerci să semeni cu toată 
lumea decât să semeni cu toată lumea şi să reuşeşti să fii 
diferit. 

Din oricare dezastru lumea iese la fel, ignorantă şi 
nepăsătoare; noi suntem cei care trebuie să învăţăm ceva. 

Nu dispare sentimentul de apartenenţă la grup ci de 
apartenenţă la grupul acesta. 

Logica lăcomiei este diferită. 

Dacă Dumnezeu ne dă o încercare şi noi îl rugăm să ne ajute 
s-o depăşim, oare nu-i părem nedemni de dragostea lui? 

Sunt OM înainte de a fi român şi nu invers. 

Cel care împarte lumea în proşti şi deştepţi, se lasă pe sine în 
afara clasificării. 

Cât de tare mă înfurie contrazicerile care, mai apoi, mă 
distrează! 

Nu dreptul de a trăi veşnic trebuie să-l câştig ci dreptul de a 
alege între veşnicie şi moarte. 


Îmi imaginez că te poţi plictisi de a fi veşnic, nu-mi pot imagina 


cum. 
Pedeapsa cea mai mare este să exişti degeaba, înspăimântat 
de moarte. 

Oare fericirea supremă şi nefericirea absolută sunt acelaşi 
lucru? Cred că da, pentru că ambele sunt de necomparat. 
Oare iluzia nu este drogul care mă împiedică să mai doresc să 
ajung la realitate? 

Dacă realitatea este atât de dură precum o prevăd, îmi rezerv 
plăcerea drumului cum a zis Lao-zi. Şi, totuşi, eu cred că şi 
realitatea are frumuseţea ei şi nu renunţ la drum. 

Din poziţia de învățăcel, crezi că este bine dar nu ştii dacă este 
adevărat, din aceea de învăţător, crezi că este adevărat dar nu 
mai ştii dacă este bine. 

Problema nu este că nu am timp, ea este ce fac cu timpul pe 
care-l am. 


Înțeleptul nu te ascultă; îşi ascultă gândurile. 


Oare trăitorului în veşnicie îi prisoseşte timpul? Nu, cred că 
timpul prisoseşte numai muritorilor, 

Întrebarea este dacă sunt eu în faţa forţei divine sau eu, inclus 
în forţa divină, în faţa universului. 

Sacrificiul este din prea multă dragoste; dragostea este din 
lipsa raţiunii dar are farmecul ei. 

Dacă vezi că ştiu, urmează-mă, ai să mă negi când vei şti mai 
bine decât mine. 

Trufia şi orgoliul sunt acelaşi lucru. 

Curajul este credinţa că fac bine. 

Lucrurile, ori se aşează după o logică superioară, ori aleatoriul 
are logica lui proprie. 

-- Your money, or your life. 

--Your life. 

Îmi petrec timpul ca şi cum aş fi veşnic dar mă tem crunt de 
moarte. 

Dacă nu-mi trebuie cu adevărat, de ce-mi doresc atât de mult? 
Bolile îmi sunt date ca să învăţ să le tratez şi ca să mă 
întărească; aici am nevoie de îndrumare şi ajutor. 

Dacă am pornit-o pe drum împreună, trebuie să ne stimulăm 
reciproc să tindem către nou şi dezvoltare nu către confortul 
lucrului ştiut. 

Adevăratul pragmatism este să-ţi pui ideile în practică nu să le 
fâlfâi sau să le impui altora. 

Niciodată nu-i prea frig sau prea cald; există oameni care 
trăiesc fericiţi în zonele cele mai toride ca şi în zonele cele mai 
reci. 

Când îi reproşezi lui Dumnezeu că-ţi dă prea multe sarcini 
întreabă-te ce dorinţe te macină. 

Cei care fac lucruri ieftine şi bune iau pâinea de la gura celor 
care fac lucruri ieftine, proaste şi multe. 

Dacă am încerca să aplicăm ideile pe care le avem am fi 
ocupați peste măsură. 

Omul este o fiinţă singulară căreia îi place să se chinuie trăind 
în grup. 

Nu eu am nevoie de un loc de muncă, locul acela de muncă are 
nevoie de mine. 

Frica crează pericolul. 

Nu pot să-ţi cer să materializezi ideea mea pentru că datoria ta 
este doar faţă de ideile tale. 

Dacă faci ceea ce faci numai pentru bani, ceea ce faci îşi bate 
joc de tine. 

După ce nu voi mai fi cu tine să nu încerci să faci ceea ce 
crezi că aş dori eu să faci atât pentru că eu, niciodată, n-am 
ştiut ce vreau să fac cât şi pentru că trebuie să faci ceea ce 
vrei tu, 

Ca să pot să doresc binele şi echilibrul universal trebuie să fi 
dobândit, deja, binele şi echilibrul propriu. 

Sunt foarte multe lucruri pe care alţii le consideră simplu de 
făcut şi eu nu le pot face. 

Mărgica poate fi mai prețioasă decât diamantul. 

Credinţa este a mea, religia este a lumii. 

La început, credeam că a fi un bun profesionist înseamnă să ştii 
totul în profesiunea ta, acum ştiu că a fi un bun profesionist 
înseamnă să ştii să faci, în profesiunea ta, câteva lucruri, foarte 
bine. 

Am scris asta pentru ca, dacă este greşit, tu să mă poţi 
contrazice. 


Mi-ar părea rău dacă aş greşi, nu pentru că aş putea muri ci 
pentru că aş putea să greşesc faţă de TINE. 

Credinţa mea este că ai să te vindeci; dacă nu te vei vindeca 
înseamnă că am crezut greşit. 

N-am renunţat la băutură, fumat şi carne pentru că sunt rele ci 
pentru că, mie, Imi sunt suficiente, pentru moment. 

Omenirea ar trăi mult mai bine dacă s-ar înfiinţa o ţară numai 
pentru lingăi careia i s-ar închide graniţele. 

Ti-aş dori tot binele din lume dar îţi va ajunge doar binele de 
care ai nevoie căci, cu restul, n-ai avea ce face. 

Când afirm că ştiu ceva cu siguranţă trebuie să-mi amintesc 
faptul că nu ştiu, sigur, cine sunt eu însumi. 

Ce bucurie poate fi pentru Hristos când vede că îi sărbătorim 
ziua de naştere, ziua morţii sau ziua învierii în timp ce-l 
neglijăm exemplul? 

Am trăit minunat. Mulţumesc. 

Orice afirmaţie poate fi contrazisă cu condiţia să ai argumente 
şi să respecţi autorul. 

Am inventat o mulţime de gadgeturi ca să părem altceva 
decât noi înşine fără să ne dăm voie să vedem ce frumoşi 
suntem noi înşine. 

Pe măsură ce trăiesc îmi dau seama că nu vreau să fiu altceva 
decât sunt şi că aş putea trăi o veşnicie fără să mă plictisesc să 
fiu eu. 

Îmi spui cât de greu îmi va fi să trăiesc în continuare uitând că 
eu nu trăiesc viaţa ta. 

Nu sunt dator să dau socoteală nimănui pentru că mă bucur, 
Dacă nu sunt generos cu mine de ce aş fi generos cu alţii? 

Pentru că am luat ceea ce am făcut în serios mă bucur că trec 
la alt nivel. 

Cum să vreau să plec din lumea asta frumoasă: cu casa cu 
pereţi crăpaţi, cu cățelul care sapă în grădină, cu nevasta care 
mă ceartă, cu soarele care străluceşte, cu nesiguranța zilei de 
mâine, cu tot c-nseamnă viaţa mea...? 

Tu, Doamne, mă tratezi ca pe o entitate; eu nu mă tratez la fel. 
Îmi spui de mii de ani despre Hristos şi l-ai banalizat, despre 
dragoste şi ai demonetizat-o, despre cum să trăiesc şi m-ai 
pierdut. Găseşte-mă ca să începem un nou început. 

Doamne, cred că trebuie să te trezeşti şi să vii, şi tu, către 
mine. 

De ce mă bucur, Hristoase, c-ai înviat în lumea care te-a 
vândut şi ucis? 

Dacă am nevoie de un punct pe care să-l consider fix nu 
trebuie să-l cer ci să-l stabilesc. 

Când ţi-ai fixat un scop, nu te gândeşti la victimele colaterale. 
Dar dacă scopul tău este să salvezi victimele colaterale? 

Găsesc o problemă pe care n-o pot rezolva şi mă pleoştesc cu 
toate că nu-i treaba mea să mă pleoştesc şi nici să rezolv 
problema. 

Nu pot strica nimic din ceea ce aduce bucurie în viaţa altuia. 

De ce-mi iau rămas bun de la cei care nu vor să rămână cu 
mine? 

N-am cum să mă simt părăsit în lumea din care fac parte. 

Nu renunţ; mă simt bine fără. 

Câtă vreme n-am ştiut că-mi face rău n-am avut la ce să 
renunţ. 


Impotenţa este răzbunarea bărbatului pentru refuzurile, de o 
viaţă, ale femeii. 

„La început a fost CUVÂNTUL”; femeile au apărut mai târziu, 
De ce mă enervează faptul că respecţi voinţa mea? 

Încep să mă repet dar îmi găsesc scuza că, poate, cineva n-a 
înţeles. 

Totul este simplu; nu trebuie să mă bag în treaba ta. 

M-am antrenat greşit să-mi apăr patria înainte de a-mi apăra 
condiţia mea de OM. 

Omul care are pretenţia de a conduce lumea trebuie să se 
gândească dacă ar permite degetului mic de la picior să ia 
deciziile vitale în locul lui. 

Pasiunile sunt germenii obsesiilor, 

Cine conduce gloata prin frică sa se păzească a o aduce la 
isterie. 

Dacă Dumnezeu a dezvoltat o oarecare îngăduinţă faţă de noi, 
cu siguranţă noi facem totul să-i dovedim că a greşit. 

La cum ne trădează conducătorii pământeni eu cred că şi ateii 
ar trebui să-l dorească pe Dumnezeu. 

Dacă spui că vrei să faci un bine lumii vei fi luat în râs, dacă ceri 
lumii ceva ţi se va cere un preţ. Nu spun că dau şi nu cer nimic 
pentru că aşa este mai bine pentru mine. 

Cei ce se dau salvatorii noştri, ne vând iluzia salvării ; singura 
soluţie este să cred în ceea ce fac şi să fac ceea ce cred, fără 
frică sau regret. 

Cred în Dumnezeu pentru că am convingerea că există valori 
nemuritoare în universul veşnic, infinit şi schimbător. 

Nu-mi pasă cum este conştiinţa mea din punctul de vedere al 
fizicii cuantice sau al altei ştiinţe ci dacă este curată. 

Nu dau înapoi, îmi schimb direcţia de mers. 

Cred că am descoperit ceva deosebit când, de fapt, nu fac 
decât să complic lucrurile. 

Dacă singura ta realizare din viaţă este copilul, înseamnă că ai 
trăit degeaba. 

Am descoperit două lucruri: că n-am făcut ceva la timpul 
potrivit şi că acum este timpul nepotrivit să regret ceea ce 
n-am făcut. 

Din milă faţă de vacă, ne tăiem fripturile din ea în timp ce o 
lăsăm să trăiască, 

Aşteptăm ca Dumnezeu să facă pentru noi ceea ce noi nu 
facem pentru noi. Nu-i asta culmea puturoşeniei? 

Sperăm să fie Dumnezeu puternic şi uşor de manipulat. 

Dacă-i vom fi de folos, Dumnezeu va schimba lumea pentru 
noi. Si dacă nu...? Nu există „dacă nu...”. 

Dumnezeu nu m-ajută să ajung la el. Mă învaţă şi mă aşteaptă. 
Nu mă încrâncenez să fac un bine. îl las să iasă din toată fiinţa 
mea. 

Când a cerut iertare amerindienilor pentru atrocitățile bisericii, 
papa trebuia să ceară iertare şi lui Hristos pentru că i s-a 
nesocotit învăţătura, 

Dacă smulg ceva dintr-o extremă, îl arunc în extrema opusă; 
iată de ce este mai bună ponderarea, persuasiunea şi calea de 
mijloc. 

Poate că aniversarea morţii şi reînvierii lui Hristos ar fi mai 
potrivit să fie un moment de introspecţie şi reculegere, nu de 
sărbătoare. 

Dacă crezi în Dumnezeu dar şi în faptul că tu poţi face totul, în 
acelaşi timp, asta te face credincios şi ateu deopotrivă sau 
dovedeşte că ai înţeles că divinitatea nu ţi se substituie? 


Sunt de acord cu sărbătoarea chiar dacă nu aprob motivul 
pentru care sărbătoreşti. 

Valoarea leacului o află doar omul bolnav. 

Tata spunea că adevărul ustură şi minciuna gâdilă, de aceea nu 
trebuie să-i crezi prieteni pe cei ce te laudă. 

Cunoaşterea umană suferă de paranoia; abia a început să 
vorbescă articulat şi-şi prevesteşte sfârşitul. 

„Omul care are casă şi pământ are veşnic de muncă” şi 
„Veşnicia s-a născut la sat” ne-arată cât de efemeră este viaţa 
de locuitor la bloc. 

Prevestitorii de apocalipse sunt oameni care s-au născut 
deprimaţi. 

Îi ceri socoteală lui Dumnezeu că nu te-a protejat, că ţi-a luat 
mama, copilul sau casa uitând că nu te-a rugat el să-l siujeşti, 
nici să te duci la biserică şi că nici nu există un contract între 
voi, 

Lumea este un imens casino; proprietarul şi angajaţii nu joacă 
la un loc cu clienţii. 

Furia, spaima şi bucuria le las să treacă prin mine. 

Tot ceea ce fac este pentru propria mea perfectionare, lumea 
se descurcă fără mine. 

Orice descoperire epocală poate fi rezultatul unei erori şi a 
fricii de penibil ulterioare. 

Până la urmă totul se rezumă la a-ţi aminti ceea ce trebuie 
atunci când trebuie. 

Tin seamă de lume pentru că trăiesc în ea, nu pentru că 
trebuie s-o schimb. 

Filosofia şi religia nu sunt pentru depresivi şi exaltaţi dar 
aceştia sunt cei care fac doctrină. 

Un om pe faţa unui munte, atât de mic şi atât de mult rău 
poate face. 

Putem înlocui nimicul cu fantezie dar fantezia n-o putem 
înlocui cu nimic. 

Oricine este liber sa ma dispretuiască aşa cum eu sunt liber să 
nu-l bag în seamă. 

Interesant este că toţi cei care au nevoie de mine încearcă să 
mă transforme într-o unealtă. 

Cunoaşterea este ralierea la spaimele altora. 

Corpul este cel care susține mintea care gândeşte cum să 
susţină corpul. 

Nu mă perfecţionez ca să-ţi suport încercările de a mă 
destabiliza ci ca să-ţi fiu un exemplu. 

Prietenia nu se probează se acordă. 

Nu mă deranjează să-ţi dau ajutorul cerut, mă deranjează că te 
opui să reuşesc. 

Mă-ndemni să mănânc ceva plin de vitamine neştiind dacă eu 
am nevoie de acele vitamine sau îmi sunt otravă. 

Ca primul între proşti n-ai nici o perspectivă, aşa că e mai bine 
să fii ultimul dintre deştepţi, tratamentul este altul şi 
perspectiva mai largă. 

Războiul n-are rost pentru că victoria şi înfrângerea au acelaşi 
gust: al morţii. 

Mă tem că frica de stăpân a inventat-o un sclav. 

Câinele respectă omul chiar dacă nu-i mai deştept ca el, pe 
principiul acesta ne respectăm, şi noi, şefii. 

Oricum am face, admiterea existenţei unor obligaţii între noi, 
duce la disensiuni; eu nu sunt obligat fată de nimeni şi nu-mi 
este nimeni obligat cu ceva. 


Animalele îşi arată puterea sau frumuseţea în ritualul 
împerecherii căci este spre binele speciei, oamenii folosesc 
minciuna pentru a atrage femela pentru că ei nu urmăresc 
binele speciei ci plăcerea de moment. 

Munca devine o adicţie pentru foarte puţini pentru că nu oferă 
plăcerea imediată ca băutura sau drogul. 

Indiferent cu câte lucruri am amesteca-o, esenţa apei rămâne 
pură. 

Nu contează cât ţi se revelează ci momentul în care ajungi să 
crezi că tu ştii totul. 

Raiul şi iadul sunt funcţie de ce alegi să-ţi aminteşti, 
momentele fericite sau pe cele nefericite. 

Ne-am obişnuit să credem că tot ceea ce este neplăcut este 
rău, 

Reducerea la simplu înseamnă reducerea la EU. 

Ai observat că atunci când nu-ţi place nu auzi? 

Dacă nu privim putem face orice cu mâna care nu este 
dominantă. 

Viaţa mea este când trăiesc nu când arăt altora că trăiesc. 

Ce să fac cu tine, femeie, fără haine şi fără suflet? 

Nu cerşesc, merit. 

Din punctul de vedere al naturii cei ce doresc reducerea 
populaţiei au dreptate; din punctul de vedere al omenirii sunt 
nişte trădători. 

Ce-ar fi dacă ar exista o altă fiinţă a cărei hrană principală sunt 
oamenii? Dacă se hotărăşte decimarea noastră aducând mai 
multe exemplare aici? 

Omul este cel care pune natura în faţa celor mai neşteptate şi 
dure probleme deci o provoacă să se adapteze la ceea ce este 
mai greu, 

Nu propagarea minciunii este problema ci înmulţirea celor ce 
nu vor să vadă adevărul. 

Nu combat, las să cadă în derizoriu. 

Noi, românii suntem un popor- diasporă, oriunde ne-am afla, 
ne comportăm ca şi cum ţara n-ar fi a noastră. 

Cel ce nu se cunoaşte pe sine crede că-i poate domina pe alţii. 
Cugetările sclavului Esop au fost agreate de stăpânul care le-a 
făcut publice sau stăpânul acela le-a gândit şi scris. 

Voi fi, totdeauna, bogat pentru că pot trăi cu mai puţin iar tu 
vei fi, mereu, sărac pentru că-ţi doreşti mai mult. 

Nu trebuie să reînvăţ să fiu copil, trebuie să mă eliberez de 
tarele maturității. 

De ce mi-aş termina treaba şi să aştept să mor când pot să am 
treabă, mereu, şi să trăiesc. 

Din solitudine vrei să salvezi lumea; în mijlocul ei afli că nu ai 
de cine. 

interdicţia biblică de a ne face la „chip cioplit” ne atrage 
atenţia că nu ne putem închina la ceva făcut de om, deci 
imperfect; spre perfecţiune poţi tinde dar nu ţi-o poţi imagina 
iar credinţa în posibilitatea atingerii perfecțiunii este motorul 
omenirii. 

Tu ai ştiinţa, eu am credinţa. lată de ce eşti unicul Maestru. 
Meditaţia este încercarea de a conştientiza inconştientul. 
Concluzia este mereu aceeaşi: De ce-am scris eu chestia asta? 

